ދިވެހި ::النمل - އަންނަމްލް\n﴿١﴾ طس ۚ تِلْكَ آيَاتُ الْقُرْآنِ وَكِتَابٍ مُّبِينٍ ط س (މި އަކުރުތަކުގެ مراد ދެނެވޮޑިގެންވަނީ اللَّه އެވެ.) މިއީ ކީރިތި قرآن ގެ އަދި ބަޔާންވެގެންވާ ފޮތެއްގެ آية ތަކެވެ. (އެބަހީ: ބަޔާންވެގެންވާ ފޮތެއްކަމުގައިވާ قرآن ގެ آية ތަކެވެ.)\n﴿٢﴾ هُدًى وَبُشْرَىٰ لِلْمُؤْمِنِينَ (އެއީ) مؤمن ންނަށް ތެދުމަގެކެވެ. އަދި އުފާވެރި خبر އެއްމެއެވެ.\n﴿٣﴾ الَّذِينَ يُقِيمُونَ الصَّلَاةَ وَيُؤْتُونَ الزَّكَاةَ وَهُم بِالْآخِرَةِ هُمْ يُوقِنُونَ އެއުރެންނީ ނަމާދު قائم ކޮށް، زكاة ދީ، އަދި آخرة ދުވަހާމެދު يقين ކުރާ މީހުންނެވެ.\n﴿٤﴾ إِنَّ الَّذِينَ لَا يُؤْمِنُونَ بِالْآخِرَةِ زَيَّنَّا لَهُمْ أَعْمَالَهُمْ فَهُمْ يَعْمَهُونَ ހަމަކަށަވަރުން، آخرة ދުވަހަށް إيمان ނުވާ މީހުންނަށް ތިމަންރަސްކަލާނގެ އެއުރެންގެ عمل ތައް ޒީނަތްތެރި ކުރެއްވީމެވެ. ފަހެ، އެއުރެންވަނީ حيران ވެ، ދެފުށުއެޅޭ حال ގައެވެ.\n﴿٥﴾ أُولَٰئِكَ الَّذِينَ لَهُمْ سُوءُ الْعَذَابِ وَهُمْ فِي الْآخِرَةِ هُمُ الْأَخْسَرُونَ އެއުރެންނީ އެއުރެންނަށް ނުބައިވެގެންވާ عذاب ހުރި މީހުންނެވެ. އަދި އެއުރެންނީ آخرة ގައި ހަމައެންމެ ގެއްލެނިވެގެންވާ މީހުންނެވެ.\n﴿٦﴾ وَإِنَّكَ لَتُلَقَّى الْقُرْآنَ مِن لَّدُنْ حَكِيمٍ عَلِيمٍ ހަމަކަށަވަރުން، ކަލޭގެފާނަށް قرآن އުނގަންނައިދެއްވަނީ، حكيم ވަންތަ، މޮޅަށް ދެނެވޮޑިގެންވާ ކަލެއްގެ حضرة ންކަން ކަށަވަރެވެ.\n﴿٧﴾ إِذْ قَالَ مُوسَىٰ لِأَهْلِهِ إِنِّي آنَسْتُ نَارًا سَآتِيكُم مِّنْهَا بِخَبَرٍ أَوْ آتِيكُم بِشِهَابٍ قَبَسٍ لَّعَلَّكُمْ تَصْطَلُونَ موسى ގެފާނު އެކަލޭގެފާނުގެ أهل ވެރިންނަށް ވިދާޅުވިހިނދު ހަނދުމަކުރާށެވެ! ހަމަކަށަވަރުން، ތިމަންކަލޭގެފާނަށް އަލިފާންގަނޑެއް ފެނިއްޖެއެވެ. ތިމަންކަލޭގެފާނު އެތަނުން خبر އަކާއިގެން ތިޔަބައިމީހުންގެ ގާތަށް ވަޑައިގަންނަވާހުށީމެވެ. ނުވަތަ ތިޔަބައިމީހުން ހީފިލުވުމަށް ހުޅުކޮޅެއް ގެންނަވާހުށީމެވެ.\n﴿٨﴾ فَلَمَّا جَاءَهَا نُودِيَ أَن بُورِكَ مَن فِي النَّارِ وَمَنْ حَوْلَهَا وَسُبْحَانَ اللَّهِ رَبِّ الْعَالَمِينَ ފަހެ، موسى ގެފާނު އެ އަލިފާންގަނޑުގެ ކައިރިޔަށް ވަޑައިގަތްހިނދު އެކަލޭގެފާނަށް ނިދާއިއްވެވިއެވެ. އަލިފާންގަނޑުގެ ކައިރީގައިވާ މީހަކަށާއި (އެބަހީ: موسى ގެފާނަށާއި) އަލިފާންގަނޑުގެ ވަށައިގެންވާ ބަޔަކަށް (އެބަހީ: ملائكة ންނަށް) بركات ލައްވާފައިވެއެވެ. عالم ތަކުގެ ވެރި اللَّه، ހުސްطاهر ވަންތަވެވޮޑިގެންވެއެވެ.\n﴿٩﴾ يَا مُوسَىٰ إِنَّهُ أَنَا اللَّهُ الْعَزِيزُ الْحَكِيمُ އޭ موسى ގެފާނެވެ! ހަމަކަށަވަރުން، ތިމަންރަސްކަލާނގެއީ، عزيز ވަންތަ، حكيم ވަންތަ اللَّه އެވެ.\n﴿١٠﴾ وَأَلْقِ عَصَاكَ ۚ فَلَمَّا رَآهَا تَهْتَزُّ كَأَنَّهَا جَانٌّ وَلَّىٰ مُدْبِرًا وَلَمْ يُعَقِّبْ ۚ يَا مُوسَىٰ لَا تَخَفْ إِنِّي لَا يَخَافُ لَدَيَّ الْمُرْسَلُونَ އަދި ކަލޭގެފާނުގެ އަސާކޮޅު އެއްލަވާށެވެ! ފަހެ، އެ އަސާކޮޅު (އެއްލެވީމާ) ހަރުފަޔެއްހެން ހެލިފެލިވާތީ، ފެނިވަޑައިގަތްހިނދު (ބިރުފުޅުން) ފުރަގަސްދެއްވައި ދުވެވަޑައިގަތެވެ. އަދި އެނބުރި ވަޑައެއްނުގަތެވެ. (ދެން وحى ކުރެއްވިއެވެ.) އޭ موسى ގެފާނެވެ! ކަލޭގެފާނު ބިރުފުޅު ނުގަންނާށެވެ! ހަމަކަށަވަރުން، ތިމަންރަސްކަލާނގެ حضرة ގައި رسول ން (އެއްވެސް އެއްޗެއް ދެކެ) ބިރުފުޅެއް ނުގަންނާނެތެވެ.\n﴿١١﴾ إِلَّا مَن ظَلَمَ ثُمَّ بَدَّلَ حُسْنًا بَعْدَ سُوءٍ فَإِنِّي غَفُورٌ رَّحِيمٌ އެހެނެއްކަމަކު، އަނިޔާވެރިވެ، ނުބައިކަމެއް ކުރުމަށްފަހު، އޭގެބަދަލުގައި ރަނގަޅުކަމެއްކޮށްފި މީހަކަށް، ފަހެ، ހަމަކަށަވަރުން، ތިމަންރަސްކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\n﴿١٢﴾ وَأَدْخِلْ يَدَكَ فِي جَيْبِكَ تَخْرُجْ بَيْضَاءَ مِنْ غَيْرِ سُوءٍ ۖ فِي تِسْعِ آيَاتٍ إِلَىٰ فِرْعَوْنَ وَقَوْمِهِ ۚ إِنَّهُمْ كَانُوا قَوْمًا فَاسِقِينَ އަދި ކަލޭގެފާނު ހެދުންކޮޅުގެ މަންސަފާއަށް އަތްޕުޅު ލައްވާށެވެ! އެއްވެސް ބަލިމަޑުކަމެއްގެ ނުބަޔަކާނުލައި، ހުދުކޮށް (ވިދަވިދާ އޮންނަގޮތުގައި) އެ އަތްޕުޅު ނުކުންނާނެތެވެ. فرعون އާއި، އޭނާގެ قوم ގެމީހުންނަށް ފޮނުއްވި ނުވަ معجزات ގެ ތެރެއިންނެވެ. ހަމަކަށަވަރުން، فاسق ބަޔަކުކަމުގައި، އެއުރެންވޫއެވެ.\n﴿١٣﴾ فَلَمَّا جَاءَتْهُمْ آيَاتُنَا مُبْصِرَةً قَالُوا هَٰذَا سِحْرٌ مُّبِينٌ ފަހެ، ތިމަންރަސްކަލާނގެ معجزات ތައް ފާޅުވެގެންވާ حال ގައި އެއުރެންގެ ގާތަށް އައިހިނދު، އެއުރެން ބުނެފޫއެވެ. މިއީ ފާޅުވެގެންވާ ޖާދޫއެކެވެ.\n﴿١٤﴾ وَجَحَدُوا بِهَا وَاسْتَيْقَنَتْهَا أَنفُسُهُمْ ظُلْمًا وَعُلُوًّا ۚ فَانظُرْ كَيْفَ كَانَ عَاقِبَةُ الْمُفْسِدِينَ އަދި އެ آية ތައް އެއީ، ތެދުކަން އެއުރެންގެ نفس ތަކަށް يقين ވެތިބެ، އަނިޔާވެރިކަމާއި، ބޮޑާވެގަތުމުގެ ގޮތުން، އެ آية ތަކަށް އެއުރެން إنكار ކުރޫއެވެ. ފަހެ، فساد ކުރާމީހުންގެ ނިމުންވަނީ ކިހިނަކުންކަން، ކަލޭގެފާނު ދެކެވަޑައިގަންނަވާށެވެ!\n﴿١٥﴾ وَلَقَدْ آتَيْنَا دَاوُودَ وَسُلَيْمَانَ عِلْمًا ۖ وَقَالَا الْحَمْدُ لِلَّهِ الَّذِي فَضَّلَنَا عَلَىٰ كَثِيرٍ مِّنْ عِبَادِهِ الْمُؤْمِنِينَ ހަމަކަށަވަރުން، ތިމަންރަސްކަލާނގެ داود ގެފާނާއި، سليمان ގެފާނަށް علم ވެރިކަން ދެއްވީމެވެ. އަދި އެ ދެބޭކަލުން ވިދާޅުވިއެވެ. حمد ހުރީ اللَّه އަށެވެ. އެކަލާނގެއީ، އެކަލާނގެއަށް إيمان ވެގެންވާ އަޅުންގެ ތެރެއިން، ގިނަމީހުންގެ މައްޗަށް ތިމަންމެން މާތްކުރެއްވި ރަސްކަލާނގެއެވެ.\n﴿١٦﴾ وَوَرِثَ سُلَيْمَانُ دَاوُودَ ۖ وَقَالَ يَا أَيُّهَا النَّاسُ عُلِّمْنَا مَنطِقَ الطَّيْرِ وَأُوتِينَا مِن كُلِّ شَيْءٍ ۖ إِنَّ هَٰذَا لَهُوَ الْفَضْلُ الْمُبِينُ އަދި داود ގެފާނުގެ ކިބައިން (ނަބީކަމާއި ވެރިކަން) ވާރުތަވީ، سليمان ގެފާނަށެވެ. އަދި އެކަލޭގެފާނު ވިދާޅުވިއެވެ. އޭ މީސްތަކުންނޭވެ! އަހުރެމެންނަށް ދޫނިސޫފާސޫފީގެ ބަހުރުވަ އުނގަންނައިދެއްވިއެވެ. އަދި އަހުރެމެންނަށް ހުރިހާކަމެއް ލިބިފައިވެއެވެ. ހަމަކަށަވަރުން، މިކަންތަކަކީ، ފާޅުވެ އެނގިގެންވާ فضل ވަންތަ ކަމެއްކަން ކަށަވަރެވެ.\n﴿١٧﴾ وَحُشِرَ لِسُلَيْمَانَ جُنُودُهُ مِنَ الْجِنِّ وَالْإِنسِ وَالطَّيْرِ فَهُمْ يُوزَعُونَ އަދި ޖިންނީންނާއި، އިންސީންނާއި، ދޫނިސޫފާސޫފީގެ ތެރެއިން سليمان ގެފާނަށް އެކަލޭގެފާނުގެ لشكر އެއްކުރެއްވުނެވެ. ފަހެ، އެ لشكر އެތުރިގެންވެއެވެ.\n﴿١٨﴾ حَتَّىٰ إِذَا أَتَوْا عَلَىٰ وَادِ النَّمْلِ قَالَتْ نَمْلَةٌ يَا أَيُّهَا النَّمْلُ ادْخُلُوا مَسَاكِنَكُمْ لَا يَحْطِمَنَّكُمْ سُلَيْمَانُ وَجُنُودُهُ وَهُمْ لَا يَشْعُرُونَ (ދެން لشكر އާއިގެން) ހިނީގެ وادى އަށް ވަޑައިގެންފުމަށް ދާނދެނެވެ. އެހިނދު ހިންޏެއް ބުންޏެވެ. އޭ ހިނިތަކާއެވެ! ކަލޭމެންގެ ގޭގެއަށް ވަންނާށެވެ! (އެއީ) ނޭނގިތިބެ، سليمان ގެފާނާއި، އެކަލޭގެފާނުގެ لشكر ކަލޭމެން ފިސްފިސް ނުކުރުމަށްޓަކައެވެ.\n﴿١٩﴾ فَتَبَسَّمَ ضَاحِكًا مِّن قَوْلِهَا وَقَالَ رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْضَاهُ وَأَدْخِلْنِي بِرَحْمَتِكَ فِي عِبَادِكَ الصَّالِحِينَ ފަހެ (سليمان ގެފާނު) އެ ހިނި ބުނިވާހަކަ އައްސަވައި ހިނިފުޅުވެޑުވިއެވެ. އަދި ވިދާޅުވިއެވެ. އަޅުގެ ވެރިރަސްކަލާކޯއެވެ! އިބަރަސްކަލާނގެ މިއަޅާގެ މައްޗަށާއި، މިއަޅާގެ މައިންބަފައިންގެ މައްޗަށް ދެއްވި نعمة އަށް شكر ކުރުމަށާއި، އިބަރަސްކަލާނގެ ރުހިވޮޑިގެންވާ صالح عمل ކުރުމަށް މިއަޅާއަށް إلهام ކުރައްވާނދޭވެ! އަދި އިބަރަސްކަލާނގެ رحمة ފުޅުން، އިބަރަސްކަލާނގެ صالح އަޅުންގެ ތެރެއިން މިއަޅާ ލައްވާނދޭވެ!\n﴿٢٠﴾ وَتَفَقَّدَ الطَّيْرَ فَقَالَ مَا لِيَ لَا أَرَى الْهُدْهُدَ أَمْ كَانَ مِنَ الْغَائِبِينَ އަދި އެކަލޭގެފާނު ދޫނިސޫފާސޫފި ހޯއްދަވައި ބެއްލެވިއެވެ. ފަހެ، އެކަލޭގެފާނު ވިދާޅުވިއެވެ. އަހުރެންނަށް هُدهُد މި ނުފެންނަނީ ކީއްވެގެން ހެއްޔެވެ؟ ނުވަތަ އޭތި غيب ވެގެންވީ ހެއްޔެވެ؟\n﴿٢١﴾ لَأُعَذِّبَنَّهُ عَذَابًا شَدِيدًا أَوْ لَأَذْبَحَنَّهُ أَوْ لَيَأْتِيَنِّي بِسُلْطَانٍ مُّبِينٍ ހަމަކަށަވަރުން، (އޭތީގެ عذر އެއްގެގޮތުން) ފާޅުވެގެންވާ ހެތްކެއް އަހުރެންގެގާތަށް ނުގެނައިނަމަ، އެ އެއްޗަށް ބޮޑުވެގެންވާ عقوبات އެއް އަހުރެން ދޭހުށީމެވެ. ނުވަތަ އޭތި ކަތިލާހުށީމެވެ.\n﴿٢٢﴾ فَمَكَثَ غَيْرَ بَعِيدٍ فَقَالَ أَحَطتُ بِمَا لَمْ تُحِطْ بِهِ وَجِئْتُكَ مِن سَبَإٍ بِنَبَإٍ يَقِينٍ ފަހެ، އެ ދޫނި މާދުރުނޫން ތަނެއްގައި ކުޑައިރުކޮޅެއްވަންދެން އުޅެފައި (އަތުވެއްޖެއެވެ.) ދެން އޭތި ދެންނެވިއެވެ. ކަލޭގެފާނަށް އެނގިވަޑައިގެންނުވާ ކަންތައްތަކެއް ތިމަންނާއަށް އެނގިއްޖެއެވެ. ކަލޭގެފާނުގެ އަރިހަށް ތިމަންމިއައީ، (يمن ކަރައިގެ) سبإ އިން يقين ވެގެންވާ خبر އަކާއިގެންނެވެ.\n﴿٢٣﴾ إِنِّي وَجَدتُّ امْرَأَةً تَمْلِكُهُمْ وَأُوتِيَتْ مِن كُلِّ شَيْءٍ وَلَهَا عَرْشٌ عَظِيمٌ އެތާނގެ މީހުންގެ މައްޗަށް ރަނިކަންކުރައްވާ ކަމަނާއަކު ހަމަކަށަވަރުން، ތިމަންދުށީމެވެ. ހުރިހާ އެއްޗެއް އެކަމަނާއަށް ލިބިވަޑައިގެންފައިވެއެވެ. އަދި އެކަމަނާއަށް ބޮޑުވެގެންވާ تخت އެއް ވެއެވެ.\n﴿٢٤﴾ وَجَدتُّهَا وَقَوْمَهَا يَسْجُدُونَ لِلشَّمْسِ مِن دُونِ اللَّهِ وَزَيَّنَ لَهُمُ الشَّيْطَانُ أَعْمَالَهُمْ فَصَدَّهُمْ عَنِ السَّبِيلِ فَهُمْ لَا يَهْتَدُونَ އެކަމަނާއާއި، އެކަމަނާގެ قوم ގެމީހުން، اللَّه ފިޔަވައި އިރަށް سجدة ކޮށް އުޅޭތީ ތިމަންދުށީމެވެ. އަދި شيطان އާ އެއުރެންނަށް އެއުރެންގެ عمل ތައް ޒީނަތްތެރިކޮށް ދެއްކިއެވެ. އަދި ތެދުމަގުން އެއުރެން އެއްކިބާކުރިއެވެ. ފަހެ، އެއުރެންނަކަށް ތެދުމަގެއް ނުލިބެއެވެ.\n﴿٢٥﴾ أَلَّا يَسْجُدُوا لِلَّهِ الَّذِي يُخْرِجُ الْخَبْءَ فِي السَّمَاوَاتِ وَالْأَرْضِ وَيَعْلَمُ مَا تُخْفُونَ وَمَا تُعْلِنُونَ އުޑުތަކާއި، ބިމުގައި ފޮރުވިފައިވާ ތަކެތި ނެރުއްވާ، އަދި ތިޔަބައިމީހުން ވަންހަނާކުރާ ކަންތަކާއި، ފާޅުކުރާ ކަންތައް ދެނެވޮޑިގެންވާ اللَّه އަށް سجدة ނުކުރުމަށް شيطان އާ އެއުރެންނަށް ޒީނަތްތެރިކޮށްދިނެވެ.\n﴿٢٦﴾ اللَّهُ لَا إِلَٰهَ إِلَّا هُوَ رَبُّ الْعَرْشِ الْعَظِيمِ ۩ اللَّه އީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކު ނުވާ ރަސްކަލާނގެއެވެ. އެއީ މާތްވެގެންވާ عرش ގެ ވެރިރަސްކަލާނގެއެވެ.\n﴿٢٧﴾ ۞ قَالَ سَنَنظُرُ أَصَدَقْتَ أَمْ كُنتَ مِنَ الْكَاذِبِينَ އެކަލޭގެފާނު (هُدهُد އަށް) ވިދާޅުވިއެވެ. ކަލޭ ތިޔަބުނީ ތެދެއްތޯ ނުވަތަ ކަލޭވަނީ ދޮގުވެރިންގެ ތެރެއިންތޯ ތިމަންކަލޭގެފާނު ބައްލަވާހުށީމެވެ.\n﴿٢٨﴾ اذْهَب بِّكِتَابِي هَٰذَا فَأَلْقِهْ إِلَيْهِمْ ثُمَّ تَوَلَّ عَنْهُمْ فَانظُرْ مَاذَا يَرْجِعُونَ އަހުރެންގެ މި ސިޓީ ހިފައިގެންގޮސް އެއުރެންގެ ގާތަށް އެ އެއްލާށެވެ! ދެން އެއުރެންނާ ދުރަށްޖެހި (ޖަވާބުގައި) އެއުރެން ރައްދުކުރަނީ ކޮންއެއްޗެއްތޯ ބަލާށެވެ!\n﴿٢٩﴾ قَالَتْ يَا أَيُّهَا الْمَلَأُ إِنِّي أُلْقِيَ إِلَيَّ كِتَابٌ كَرِيمٌ (ސިޓީ ލިބުމުން) އެކަމަނާ ވިދާޅުވިއެވެ. އޭ قوم ގެ ބޮޑުންނޭވެ! ހަމަކަށަވަރުން، މާތްވެގެންވާ ސިޓީފުޅެއް ތިމަންކަމަނާއަށް ލިބިއްޖެއެވެ.\n﴿٣٠﴾ إِنَّهُ مِن سُلَيْمَانَ وَإِنَّهُ بِسْمِ اللَّهِ الرَّحْمَٰنِ الرَّحِيمِ އެއީ، ހަމަކަށަވަރުން، سليمان ގެފާނުގެ އަރިހުން އައި ސިޓީފުޅެކެވެ. އަދި ހަމަކަށަވަރުން، އޭގައި އަންގަވާފައިވަނީ [بسـم اللَّه الرّحمـن الرّحيـم] އެވެ. (رحمن ވަންތަ رحيم ވަންތަ اللَّه ގެ اسم ފުޅުން ފަށައިގަންނަމެވެ.)\n﴿٣١﴾ أَلَّا تَعْلُوا عَلَيَّ وَأْتُونِي مُسْلِمِينَ ތިޔަބައިމީހުން ތިމަންކަލޭގެފާނުގެ މައްޗަށް ބޮޑާވެނުގަނެ، إسلام ވެގެން ތިމަންކަލޭގެފާނުގެ އަރިހަށް އަންނާށެވެ!\n﴿٣٢﴾ قَالَتْ يَا أَيُّهَا الْمَلَأُ أَفْتُونِي فِي أَمْرِي مَا كُنتُ قَاطِعَةً أَمْرًا حَتَّىٰ تَشْهَدُونِ އެކަމަނާ ވިދާޅުވިއެވެ. އޭ (قوم ގެ) ބޮޑުންނޭވެ! އަހުރެންގެ މިކަންތަކުގައި ތިޔަބައިމީހުންނަށް ފެންނަގޮތް އަހުރެންނަށް ބުނެދޭށެވެ! ތިޔަބައިމީހުން އަހުރެންނާއެކު حاضر ވެއްޖައުމަށްދާނދެން އަހުރެން ގޮތެއް ކަނޑައެއް ނާޅާނަމެވެ.\n﴿٣٣﴾ قَالُوا نَحْنُ أُولُو قُوَّةٍ وَأُولُو بَأْسٍ شَدِيدٍ وَالْأَمْرُ إِلَيْكِ فَانظُرِي مَاذَا تَأْمُرِينَ އެއުރެން (އެކަމަނާއަށް) ދެންނެވޫއެވެ. ތިމަންމެންނީ، އާރާއި ބާރުހުރި ގަދަފަދަ ބަޔެކެވެ. ކަންތައް ކުރައްވާނެގޮތް އެނގިވަޑައިގަންނަވާނީ ކަމަނާއަށެވެ. ފަހެ، ކަމަނާ ކުރައްވާނެ أمر އަކާމެދު ވިސްނަވާށެވެ!\n﴿٣٤﴾ قَالَتْ إِنَّ الْمُلُوكَ إِذَا دَخَلُوا قَرْيَةً أَفْسَدُوهَا وَجَعَلُوا أَعِزَّةَ أَهْلِهَا أَذِلَّةً ۖ وَكَذَٰلِكَ يَفْعَلُونَ އެކަމަނާ ވިދާޅުވިއެވެ. ހަމަކަށަވަރުން، ރަސްރަސްކަލުން (ހަނގުރާމަވެރި ގޮތުގައި) ރަށަކަށް އަރައިވަޑައިގެންފިނަމަ، އެރަށެއް ސުންނާފަތިކުރައްވައި، فساد ކުރައްވައި، އަދި އެރަށެއްގެ أهل ވެރިންކުރެ عزّة ތެރިން ނިކަމެތިކުރައްވަތެވެ. އަދި އެއުރެން ކަންތައްކުރައްވަނީ އެފަދައިންނެވެ.\n﴿٣٥﴾ وَإِنِّي مُرْسِلَةٌ إِلَيْهِم بِهَدِيَّةٍ فَنَاظِرَةٌ بِمَ يَرْجِعُ الْمُرْسَلُونَ އަދި ހަމަކަށަވަރުން، ތިމަންކަމަނާ އެއުރެންނަށް ހަދިޔާއެއް މިފޮނުއްވަނީއެވެ. ދެން (އެ ހަދިޔާއާއިގެން) ފޮނުވޭމީހުން އެނބުރި އަންނަނީ ކޮންއެއްޗަކާއިގެންތޯ ބައްލަވަން ތިމަންކަމަނާ انتظار ކުރައްވާނަމެވެ.\n﴿٣٦﴾ فَلَمَّا جَاءَ سُلَيْمَانَ قَالَ أَتُمِدُّونَنِ بِمَالٍ فَمَا آتَانِيَ اللَّهُ خَيْرٌ مِّمَّا آتَاكُم بَلْ أَنتُم بِهَدِيَّتِكُمْ تَفْرَحُونَ ފަހެ (އެކަމަނާ ފޮނުއްވި) މީހުން سليمان ގެފާނުގެ އަރިހަށް އައިހިނދު، އެކަލޭގެފާނު ވިދާޅުވިއެވެ. ތިޔަބައިމީހުން ތިމަންކަލޭގެފާނަށް މުދަލުން مدد ކުރަނީ ހެއްޔެވެ؟ ފަހެ، اللَّه ތިޔަބައިމީހުންނަށް ދެއްވާފައިވާ ތަކެއްޗަށްވުރެ، ތިމަންކަލޭގެފާނަށް اللَّه ދެއްވާފައިވާ ތަކެތި (އެބަހީ: ނަބީކަމާއި ރަސްކަން) މާހެޔޮކަން ބޮޑެވެ. އަދި ކިއެއްތަ! ތިޔަބައިމީހުންގެ ހަދިޔާއަށް އުފާކުރާނީ ހަމަތިޔަބައިމީހުންނެވެ.\n﴿٣٧﴾ ارْجِعْ إِلَيْهِمْ فَلَنَأْتِيَنَّهُم بِجُنُودٍ لَّا قِبَلَ لَهُم بِهَا وَلَنُخْرِجَنَّهُم مِّنْهَا أَذِلَّةً وَهُمْ صَاغِرُونَ ތިޔަ ހަދިޔާއާއިގެން އެއުރެންގެ ގާތަށް އެނބުރިދާށެވެ! ފަހެ، އެއުރެންނަށް ދެކޮޅުހެދުމަށް ކުޅަދާނަވެގެންނުވާފަދަ لشكر އަކާއިގެން އެއުރެންގެ ގާތަށް ހަމަކަށަވަރުން، އަހުރެމެން ދާހުށީމުއެވެ. އަދި ހަމަކަށަވަރުން، އެއުރެން ދެރަވެ، ނިކަމެތިވެގެންވާ حال ގައި، އެރަށުން އެއުރެން ބޭރުކުރާހުށީމުއެވެ.\n﴿٣٨﴾ قَالَ يَا أَيُّهَا الْمَلَأُ أَيُّكُمْ يَأْتِينِي بِعَرْشِهَا قَبْلَ أَن يَأْتُونِي مُسْلِمِينَ އެކަލޭގެފާނު ވިދާޅުވިއެވެ. އޭ ބޮޑުންނޭވެ! އެއުރެން ބޯލަނބައި ކިޔަމަންވެ، إسلام ވެގެން ތިމަންކަލޭގެފާނުގެ އަރިހަށް އައުމުގެ ކުރީގައި، އެކަމަނާގެ تخت ތިމަންކަލޭގެފާނުގެ އަރިހަށް ގެނެސްދޭނީ، ތިޔަބައިމީހުންގެ ތެރެއިން ކާކުހެއްޔެވެ؟\n﴿٣٩﴾ قَالَ عِفْرِيتٌ مِّنَ الْجِنِّ أَنَا آتِيكَ بِهِ قَبْلَ أَن تَقُومَ مِن مَّقَامِكَ ۖ وَإِنِّي عَلَيْهِ لَقَوِيٌّ أَمِينٌ ޖިންނީންގެ ތެރެއިން عفريت އަކު ދެންނެވިއެވެ. ކަލޭގެފާނު ތިޔަ އިންނެވިތަނުން ތެދުވެވަޑައިގަތުމުގެ ކުރިން، ކަލޭގެފާނުގެ އަރިހަށް ތިމަން އެ ގެނެސްދީފާނަމެވެ. އަދި ހަމަކަށަވަރުން، ތިމަންނާއީ، އެ އުފުލޭފަދަ، ބާރުގަދަ، އޭގެމައްޗަށް أمانة ތެރިއަކީމެވެ.\n﴿٤٠﴾ قَالَ الَّذِي عِندَهُ عِلْمٌ مِّنَ الْكِتَابِ أَنَا آتِيكَ بِهِ قَبْلَ أَن يَرْتَدَّ إِلَيْكَ طَرْفُكَ ۚ فَلَمَّا رَآهُ مُسْتَقِرًّا عِندَهُ قَالَ هَٰذَا مِن فَضْلِ رَبِّي لِيَبْلُوَنِي أَأَشْكُرُ أَمْ أَكْفُرُ ۖ وَمَن شَكَرَ فَإِنَّمَا يَشْكُرُ لِنَفْسِهِ ۖ وَمَن كَفَرَ فَإِنَّ رَبِّي غَنِيٌّ كَرِيمٌ (ބާވައިލެއްވި) ފޮތުން علم ލިބިފައިވާމީހާ ދެންނެވިއެވެ. ކަލޭގެފާނު ކަޅިހިންގަވައިލެއްވުމުގެ ކުރިން، ކަލޭގެފާނުގެ އަރިހަށް ތިމަން އެ ގެނެސްދީފާނަމެވެ. ދެން އެކަލޭގެފާނުގެ އަރިހުގައި އެ تخت ބެހެއްޓިފައިހުއްޓައި ފެނިވަޑައިގަތްހިނދު، އެކަލޭގެފާނު ވިދާޅުވިއެވެ. މިކަންމިވީ އަހުރެންގެ ވެރިރަސްކަލާނގެ فضل ވަންތަ ކަމުންނެވެ. (އެއީ) އަހުރެން نعمة އަށް شكر ކުރަނީތޯ، ނުވަތަ ދެކޮޅުވެރިވަނީތޯ امتحان ކުރެއްވުމަށްޓަކައެވެ. شكر ކުރާމީހާ (ދަންނާށެވެ!) ފަހެ، އޭނާ شكر ކުރާކަން ކަށަވަރީ، ހަމައޭނާގެ އަމިއްލަ نفس އަށެވެ. އަދި (نعمة އަށް) ދެކޮޅުހަދާމީހާ (ދަންނާށެވެ!) ފަހެ، ހަމަކަށަވަރުން، އަހުރެންގެ ވެރިރަސްކަލާނގެއީ، ފުދިވޮޑިގެންވާ، ދީލަތިވަންތަ ރަސްކަލާނގެއެވެ.\n﴿٤١﴾ قَالَ نَكِّرُوا لَهَا عَرْشَهَا نَنظُرْ أَتَهْتَدِي أَمْ تَكُونُ مِنَ الَّذِينَ لَا يَهْتَدُونَ އެކަލޭގެފާނު ވިދާޅުވިއެވެ. އެކަމަނާއަށް އެނގިވަޑައިގަނޭތޯ، ނުވަތަ އެނގިވަޑައިނުގަނޭތޯ ބެއްލެވުމަށް، ތިޔަބައިމީހުން އެކަމަނާގެ تخت ގެ ސިފަ ބަދަލުކޮށްލާށެވެ!\n﴿٤٢﴾ فَلَمَّا جَاءَتْ قِيلَ أَهَٰكَذَا عَرْشُكِ ۖ قَالَتْ كَأَنَّهُ هُوَ ۚ وَأُوتِينَا الْعِلْمَ مِن قَبْلِهَا وَكُنَّا مُسْلِمِينَ ފަހެ، އެކަމަނާ ވަޑައިގަތުމުން ދެންނެވިއެވެ. ކަމަނާގެ تخت ވަނީ މިފަދައިންތޯއެވެ. އެކަމަނާ ދެންނެވިއެވެ. އެއާއި މިއާ ހަމަ އެއްފަދައެވެ. (سليمان ގެފާނު ވިދާޅުވިއެވެ.) އެކަމަނާގެ ކުރިން ތިމަންމެންނަށްވަނީ، علم ލިބިފައެވެ. އަދި (އެކަމަނާގެ ކުރިން) ތިމަންމެން مسلم ންކަމުގައި ވީމުއެވެ.\n﴿٤٣﴾ وَصَدَّهَا مَا كَانَت تَّعْبُدُ مِن دُونِ اللَّهِ ۖ إِنَّهَا كَانَتْ مِن قَوْمٍ كَافِرِينَ އަދި اللَّه ފިޔަވައި އެކަމަނާ އަޅުކަންކުރައްވާ ތަކެތި، އެކަމަނާ (ތެދުމަގުން) އެއްކިބާކުރިއެވެ. ހަމަކަށަވަރުން، އެކަމަނާވީ، كافر قوم އެއްގެ މީހުންގެ ތެރެއިންނެވެ.\n﴿٤٤﴾ قِيلَ لَهَا ادْخُلِي الصَّرْحَ ۖ فَلَمَّا رَأَتْهُ حَسِبَتْهُ لُجَّةً وَكَشَفَتْ عَن سَاقَيْهَا ۚ قَالَ إِنَّهُ صَرْحٌ مُّمَرَّدٌ مِّن قَوَارِيرَ ۗ قَالَتْ رَبِّ إِنِّي ظَلَمْتُ نَفْسِي وَأَسْلَمْتُ مَعَ سُلَيْمَانَ لِلَّهِ رَبِّ الْعَالَمِينَ އެކަމަނާއަށް ދެންނެވިއެވެ. ގަނޑުވަރަށް ވެދެވަޑައިގަންނަވާށެވެ! ފަހެ، އެކަމަނާއަށް އެތަން ފެނިވަޑައިގަތްހިނދު، އެއީ ފެންގަނޑެކޭ ހީފުޅުކުރައްވައި (ފެންގަނޑަކަށް އެރިވަޑައިގަންނަވާގޮތަށް) ދެފައިންޕުޅު كشف ކުރެއްވިއެވެ. އެކަލޭގެފާނު ވިދާޅުވިއެވެ. އެއީ ހަމަކަށަވަރުން، އޮމާން ބިއްލޫރިން ހެދިފައިވާ ގަނޑުވަރެކެވެ. (ދެން އެކަމަނާ إسلام ވުމަށް سليمان ގެފާނު ވިދާޅުވިހިނދު) އެކަމަނާ ވިދާޅުވިއެވެ. އަޅުގެ ވެރިރަސްކަލާކޮ! ހަމަކަށަވަރުން، އަޅުގެ އަމިއްލަ نفس އަށް އަޅު އަނިޔާވެރިވެއްޖައީމެވެ. އަދި سليمان ގެފާނުގެ އަރިހުގައިވެ، عالم ތަކުގެވެރި اللَّه އަށް ބޯލަނބައި، ކިޔަމަންވެއްޖައީމެވެ.\n﴿٤٥﴾ وَلَقَدْ أَرْسَلْنَا إِلَىٰ ثَمُودَ أَخَاهُمْ صَالِحًا أَنِ اعْبُدُوا اللَّهَ فَإِذَا هُمْ فَرِيقَانِ يَخْتَصِمُونَ ހަމަކަށަވަރުން، ތިމަންރަސްކަލާނގެ ثمود ބާގައިމީހުންގެ ގާތަށް އެއުރެންގެ أخ، صالح ގެފާނު ފޮނުއްވީމެވެ. ތިޔަބައިމީހުން اللَّه އަށް އަޅުކަންކުރާށޭ އަންގަވަމުންނެވެ. ފަހެ، އެހާރުން އެއުރެން އަރާރުންވާ ދެބަޔަކަށް ބެހިގެންދިޔައޫއެވެ.\n﴿٤٦﴾ قَالَ يَا قَوْمِ لِمَ تَسْتَعْجِلُونَ بِالسَّيِّئَةِ قَبْلَ الْحَسَنَةِ ۖ لَوْلَا تَسْتَغْفِرُونَ اللَّهَ لَعَلَّكُمْ تُرْحَمُونَ އެކަލޭގެފާނު ވިދާޅުވިއެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުން ރަނގަޅުގޮތުގެ ކުރިން، ނުބައިގޮތް އަވަސްވުމަށް ތިޔައެދެނީ ކީއްވެގެން ހެއްޔެވެ؟ ތިޔަބައިމީހުންނަށް رحمة ލެއްވުމަށްޓަކައި ތިޔަބައިމީހުން ފާފަފުއްސެވުންއެދި، اللَّه އަށް دعاء ނުކުރާނޫހެއްޔެވެ؟\n﴿٤٧﴾ قَالُوا اطَّيَّرْنَا بِكَ وَبِمَن مَّعَكَ ۚ قَالَ طَائِرُكُمْ عِندَ اللَّهِ ۖ بَلْ أَنتُمْ قَوْمٌ تُفْتَنُونَ އެއުރެން ދެންނެވޫއެވެ. ކަލޭގެފާނާއި، ކަލޭގެފާނުގެ އަރިހުގައިވާ މީހުންގެ ސުންޕާކަން ތިމަންމެންނަށް ޖެހިއްޖެއެވެ. އެކަލޭގެފާނު ވިދާޅުވިއެވެ. ތިޔަބައިމީހުންނަށް ސުންޕާގޮތް މެދުވެރިވުންވަނީ، اللَّه ގެ حضرة ގައެވެ. އަދި ކިއެއްތަ! ތިޔަބައިމީހުންނީ، امتحان ވެވޭ ބަޔެކެވެ.\n﴿٤٨﴾ وَكَانَ فِي الْمَدِينَةِ تِسْعَةُ رَهْطٍ يُفْسِدُونَ فِي الْأَرْضِ وَلَا يُصْلِحُونَ އަދި އެރަށުގައި ނުވަމީހަކު އުޅުނެވެ. އެއުރެން ބިމުގައި فساد އުފައްދަމުން ގެންދެތެވެ. އަދި އެއުރެން (އެއްވެސް ކަމެއް) إصلاح އެއް ނުކުރެތެވެ.\n﴿٤٩﴾ قَالُوا تَقَاسَمُوا بِاللَّهِ لَنُبَيِّتَنَّهُ وَأَهْلَهُ ثُمَّ لَنَقُولَنَّ لِوَلِيِّهِ مَا شَهِدْنَا مَهْلِكَ أَهْلِهِ وَإِنَّا لَصَادِقُونَ އެއުރެން ބުނެފޫއެވެ. ރޭގަނޑުގެ ވަގުތުގައި އެކަލޭގެފާނާއި، އެކަލޭގެފާނުގެ أهل ވެރިން އަވަހާރަކޮށްލައި، ނެތިކޮށްލުމަށް اللَّه ގަންދީ ތިޔަބައިމީހުން ހުވާކުރާށެވެ! ދެން ހަމަކަށަވަރުން، އެކަލޭގެފާނުގެ ބަލަދުވެރިޔާ ގާތުގައި ތިމަންމެން ބުނާހުށީމެވެ. (އެކަލޭގެފާނާއި) އެކަލޭގެފާނުގެ أهل ވެރިން އަވަހާރަކޮށްލިތަނެއް ތިމަންމެން ނުވެސް ދެކެމުއެވެ. އަދި ހަމަކަށަވަރުން، ތިމަންމެންނަކީ، ތެދުވެރިންކަން ކަށަވަރެވެ.\n﴿٥٠﴾ وَمَكَرُوا مَكْرًا وَمَكَرْنَا مَكْرًا وَهُمْ لَا يَشْعُرُونَ އަދި އެއުރެން މަކަރުވެރި ރޭވުމެއް ރޭވިއެވެ. އަދި ތިމަންރަސްކަލާނގެވެސް ރޭވުމެއް ރޭއްވެވީމެވެ. އެއުރެންނަކަށް އެކަމެއް ނޭނގެއެވެ.\n﴿٥١﴾ فَانظُرْ كَيْفَ كَانَ عَاقِبَةُ مَكْرِهِمْ أَنَّا دَمَّرْنَاهُمْ وَقَوْمَهُمْ أَجْمَعِينَ ފަހެ، އެއުރެންގެ މަކަރުވެރި ރޭވުމުގެ ނިމުންވަނީ ކޮންފަދައަކުންކަން ކަލޭގެފާނު ދެކެވަޑައިގަންނަވާށެވެ! ހަމަކަށަވަރުން، ތިމަންރަސްކަލާނގެ އެއުރެންނާއި އެއުރެންގެ قوم ގެ އެންމެން ހަލާކުކޮށް ނެތިކޮށްލެއްވީމެވެ.\n﴿٥٢﴾ فَتِلْكَ بُيُوتُهُمْ خَاوِيَةً بِمَا ظَلَمُوا ۗ إِنَّ فِي ذَٰلِكَ لَآيَةً لِّقَوْمٍ يَعْلَمُونَ ފަހެ، އެހުރީ އެއުރެންގެ އަނިޔާވެރިކަމުގެ ސަބަބުން ވީރާނާވެފައިވާ އެއުރެންގެ ގޯތިގެދޮރެވެ. ހަމަކަށަވަރުން، އެކަންތަކުގައި ދަންނަ ބަޔަކަށް ހެކިތަކެއްވާކަން ކަށަވަރެވެ.\n﴿٥٣﴾ وَأَنجَيْنَا الَّذِينَ آمَنُوا وَكَانُوا يَتَّقُونَ އަދި إيمان ވެ تقوى ވެރިކަންމަތީ އުޅުނުމީހުން، ތިމަންރަސްކަލާނގެ ސަލާމަތްކުރެއްވީމެވެ.\n﴿٥٤﴾ وَلُوطًا إِذْ قَالَ لِقَوْمِهِ أَتَأْتُونَ الْفَاحِشَةَ وَأَنتُمْ تُبْصِرُونَ لوط ގެފާނު، އެކަލޭގެފާނުގެ قوم ގެމީހުންނަށް ވިދާޅުވިހިނދު (ހަނދުމަކުރާށެވެ!) ތިޔަބައިމީހުން ދެކެދެނެތިބި حال، فاحش عمل ތައް ކުރަނީހެއްޔެވެ؟\n﴿٥٥﴾ أَئِنَّكُمْ لَتَأْتُونَ الرِّجَالَ شَهْوَةً مِّن دُونِ النِّسَاءِ ۚ بَلْ أَنتُمْ قَوْمٌ تَجْهَلُونَ ހަމަކަށަވަރުން، ތިޔަބައިމީހުން شهوانى އެދުން ފުއްދުމަށްޓަކައި އަންހެނުން ފިޔަވައި ފިރިހެނުންނާ ގާތްވަނީ ހެއްޔެވެ؟ އަދި ކިއެއްތަ! ތިޔަބައިމީހުންނަކީ، ތަންދޮރުނޭނގޭ جاهل ބަޔަކީމުއެވެ.\n﴿٥٦﴾ ۞ فَمَا كَانَ جَوَابَ قَوْمِهِ إِلَّا أَن قَالُوا أَخْرِجُوا آلَ لُوطٍ مِّن قَرْيَتِكُمْ ۖ إِنَّهُمْ أُنَاسٌ يَتَطَهَّرُونَ ފަހެ، އެކަލޭގެފާނުގެ قوم ގެމީހުންގެ ޖަވާބުކަމުގައި އެއުރެންގެ މިބުނުން ނޫނީ ނުވެއެވެ. ތިޔަބައިމީހުން لوط ގެފާނާއި، އެކަލޭގެފާނަށް تبع ވެގެން ތިބިމީހުން ތިޔަބައިމީހުންގެ ރަށުން ބޭރުކޮށްލާށެވެ! ހަމަކަށަވަރުން، އެއުރެންނީ طاهر ވެ ތިބޭބަޔެކެވެ.\n﴿٥٧﴾ فَأَنجَيْنَاهُ وَأَهْلَهُ إِلَّا امْرَأَتَهُ قَدَّرْنَاهَا مِنَ الْغَابِرِينَ ފަހެ، ތިމަންރަސްކަލާނގެ އެކަލޭގެފާނާއި އެކަލޭގެފާނުގެ أهل ވެރިން ސަލާމަތްކުރެއްވީމެވެ. އެކަލޭގެފާނުގެ އަނބިކަނބަލުން މެނުވީއެވެ. عذاب ގައި ތިބޭމީހުންގެ ތެރެއިން ތިމަންރަސްކަލާނގެ އެކަނބުލޭގެ ހިމެނުއްވީމެވެ.\n﴿٥٨﴾ وَأَمْطَرْنَا عَلَيْهِم مَّطَرًا ۖ فَسَاءَ مَطَرُ الْمُنذَرِينَ އަދި ތިމަންރަސްކަލާނގެ އެއުރެންގެ މައްޗަށް (ހިލައިގެ) ވާރެއެއް ވެއްސެވީމެވެ. ފަހެ، إنذار ވެވުނު މީހުންގެ (މައްޗަށް ވެހުނު) ވާރޭގެ ނުބައިކަމާއެވެ!\n﴿٥٩﴾ قُلِ الْحَمْدُ لِلَّهِ وَسَلَامٌ عَلَىٰ عِبَادِهِ الَّذِينَ اصْطَفَىٰ ۗ آللَّهُ خَيْرٌ أَمَّا يُشْرِكُونَ ކަލޭގެފާނު ވިދާޅުވާށެވެ! حمد ހުރީ اللَّه އަށެވެ. އަދި އެކަލާނގެ خيار ކުރައްވާފައިވާ، އެކަލާނގެ އަޅުތަކުންގެ މައްޗަށް سلام ހުށްޓެވެ. ހެޔޮކަންބޮޑީ، اللَّه ހެއްޔެވެ؟ ނުވަތަ އެއުރެން شريك ކުރާ އެއްޗެތި ހެއްޔެވެ؟\n﴿٦٠﴾ أَمَّنْ خَلَقَ السَّمَاوَاتِ وَالْأَرْضَ وَأَنزَلَ لَكُم مِّنَ السَّمَاءِ مَاءً فَأَنبَتْنَا بِهِ حَدَائِقَ ذَاتَ بَهْجَةٍ مَّا كَانَ لَكُمْ أَن تُنبِتُوا شَجَرَهَا ۗ أَإِلَٰهٌ مَّعَ اللَّهِ ۚ بَلْ هُمْ قَوْمٌ يَعْدِلُونَ ނުވަތަ އުޑުތަކާއި، ބިން ހެއްދެވި، އަދި ތިޔަބައިމީހުންނަށްޓަކައި އުޑުން ވާރޭފެން ވެއްސެވި ރަސްކަލާނގެ ހެއްޔެވެ؟ ފަހެ، ރީތިކަމާއި ހިތްފަސޭހަކަމުން ފުރިގެންވާ ބަގީޗާތައް ތިމަންރަސްކަލާނގެ އެ ފެނުން ފެޅުއްވީމެވެ. އެ ބަގީޗާގެ ގަސްތައް ފެޅުވުމަކީ، ތިޔަބައިމީހުންނަށް ކުޅަދާނަވެގެންވާނެ ކަމެއްނޫނެވެ. اللَّه އާ އެކުގައި އެހެން إله އަކު ވޭހެއްޔެވެ؟ އަދި ކިއެއްތަ! އެއުރެންނީ (حق ން) އެއްކިބާވާ ބަޔެކެވެ.\n﴿٦١﴾ أَمَّن جَعَلَ الْأَرْضَ قَرَارًا وَجَعَلَ خِلَالَهَا أَنْهَارًا وَجَعَلَ لَهَا رَوَاسِيَ وَجَعَلَ بَيْنَ الْبَحْرَيْنِ حَاجِزًا ۗ أَإِلَٰهٌ مَّعَ اللَّهِ ۚ بَلْ أَكْثَرُهُمْ لَا يَعْلَمُونَ ނުވަތަ قرار ވެ ތިބުމުގެ ތަނެއްކަމުގައި، ބިންލައްވައި އެތާނގައި ކޯރުތައް ލައްވައި، އަދި އެތާނގައި ހަރުލައިހުންނަ ފަރުބަދަތައް ލައްވައި، އަދި (މީރުފެނާއި ލޮނުފެނުގެ) ދެ ކަނޑު ދެމެދުގައި ހުރަހެއް ލެއްވި ރަސްކަލާނގެ ހެއްޔެވެ؟ اللَّه އާ އެކުގައި އެހެން إله އަކު ވޭހެއްޔެވެ؟ އަދި ކިއެއްތަ! އެއުރެންކުރެ ގިނަމީހުނެއް (އެކަމެއް) ނުދަނެތެވެ.\n﴿٦٢﴾ أَمَّن يُجِيبُ الْمُضْطَرَّ إِذَا دَعَاهُ وَيَكْشِفُ السُّوءَ وَيَجْعَلُكُمْ خُلَفَاءَ الْأَرْضِ ۗ أَإِلَٰهٌ مَّعَ اللَّهِ ۚ قَلِيلًا مَّا تَذَكَّرُونَ ނުވަތަ ދަތި އުނދަގޫ حال ޖެހިފައިވާ މީހާ، އެކަލާނގެއަށް دعاء ކުރާހިނދު، އެމީހާގެ دعاء އިޖާބަކުރައްވައި، އަދި ނުބައިކަން ދުރުކުރައްވައި، އަދި ބިމުގެ خليفة އިން ކަމުގައި ތިޔަބައިމީހުންލައްވާ ރަސްކަލާނގެ ހެއްޔެވެ؟ اللَّه އާއެކު އެހެން إله އަކު ވޭހެއްޔެވެ؟ ތިޔަބައިމީހުން ހަނދުމަކުރަނީ ވަރަށްވެސް މަދުންނެވެ.\n﴿٦٣﴾ أَمَّن يَهْدِيكُمْ فِي ظُلُمَاتِ الْبَرِّ وَالْبَحْرِ وَمَن يُرْسِلُ الرِّيَاحَ بُشْرًا بَيْنَ يَدَيْ رَحْمَتِهِ ۗ أَإِلَٰهٌ مَّعَ اللَّهِ ۚ تَعَالَى اللَّهُ عَمَّا يُشْرِكُونَ ނުވަތަ އެއްގަމާއި، ކަނޑުގެ އަނދިރިތަކުގެ ތެރޭގައި، ތިޔަބައިމީހުންނަށް ތެދުމަގު ދައްކަވާ، އަދި އެކަލާނގެ رحمة (ގެ ވާރޭ) ގެ ކުރިޔަށް އުފާވެރި خبر އެއްގެ ގޮތުގައި (ވިލާގަނޑުގެ) ވައި ފޮނުއްވާ ރަސްކަލާނގެހެއްޔެވެ؟ اللَّه އާއެކު އެހެން إله އަކު ވޭހެއްޔެވެ؟ އެއުރެން އެ شريك ކުރާ ތަކެއްޗަށްވުރެން اللَّه މަތިވެރިވެވޮޑިގެންވެއެވެ.\n﴿٦٤﴾ أَمَّن يَبْدَأُ الْخَلْقَ ثُمَّ يُعِيدُهُ وَمَن يَرْزُقُكُم مِّنَ السَّمَاءِ وَالْأَرْضِ ۗ أَإِلَٰهٌ مَّعَ اللَّهِ ۚ قُلْ هَاتُوا بُرْهَانَكُمْ إِن كُنتُمْ صَادِقِينَ ނުވަތަ (ނެތުމުގެތެރޭން) خلق ތަކުން އަލަށް އުފައްދަވައި، ދެން އެ ތަކެތި އަލުން إعادة ކުރައްވައި، އަދި އުޑާއި، ބިމުން ތިޔަބައިމީހުންނަށް رزق ދެއްވާ ރަސްކަލާނގެ ހެއްޔެވެ؟ اللَّه އާއެކު އެހެން إله އަކު ވޭހެއްޔެވެ؟ ކަލޭގެފާނު ވިދާޅުވާށެވެ! ތިޔަބައިމީހުން ތެދުވެރިން ކަމުގައިވާނަމަ، ތިޔަބައިމީހުންގެ دليل ތިޔަބައިމީހުން ގެނެސްބަލާށެވެ!\n﴿٦٥﴾ قُل لَّا يَعْلَمُ مَن فِي السَّمَاوَاتِ وَالْأَرْضِ الْغَيْبَ إِلَّا اللَّهُ ۚ وَمَا يَشْعُرُونَ أَيَّانَ يُبْعَثُونَ ކަލޭގެފާނު ވިދާޅުވާށެވެ! اللَّه އަށް މެނުވީ، އުޑުތަކާއި، ބިމުގައިވާ އެކަކަށްވެސް غيب ގައިވާކަމެއް ނޭނގޭނެތެވެ. އަދި އެއުރެން އަލުން ދިރުއްވައި، محشر އަށް ފޮނުއްވާހުށީ ކޮންއިރަކުންކަން އެއުރެންނަކަށް ނުމެއެނގޭމެއެވެ.\n﴿٦٦﴾ بَلِ ادَّارَكَ عِلْمُهُمْ فِي الْآخِرَةِ ۚ بَلْ هُمْ فِي شَكٍّ مِّنْهَا ۖ بَلْ هُم مِّنْهَا عَمُونَ އަދި ކިއެއްތަ! آخرة އާ ހަމަޔަށް އެއުރެންގެ علم ފޯރީހެއްޔެވެ؟ އަދި ކިއެއްތަ! އެދުވަހާމެދުގައި އެއުރެންވަނީ شك ކަމެއްގައެވެ. އަދި ކިއެއްތަ؟ އެދުވަހާމެދު އެއުރެންވަނީ ކަނުބަޔަކު ކަމުގައެވެ.\n﴿٦٧﴾ وَقَالَ الَّذِينَ كَفَرُوا أَإِذَا كُنَّا تُرَابًا وَآبَاؤُنَا أَئِنَّا لَمُخْرَجُونَ كافر ވި މީހުން ބުނެފޫއެވެ. ތިމަންމެންނާ، ތިމަންމެންގެ ކާބަފައިން (މަރުވެ) ވެއްޔަށް ވެދާހިނދު، ހަމަކަށަވަރުން، ތިމަންމެންނީ އަލުން (ދިރުއްވައި) ނެރުއްވާނޭ ބަޔެއް ހެއްޔެވެ؟\n﴿٦٨﴾ لَقَدْ وُعِدْنَا هَٰذَا نَحْنُ وَآبَاؤُنَا مِن قَبْلُ إِنْ هَٰذَا إِلَّا أَسَاطِيرُ الْأَوَّلِينَ ހަމަށަވަރުން، ތިމަންމެންނާއި، ތިމަންމެންގެ ކާބަފައިންނަށް މީގެކުރިންވެސް މިކަންތައް وعد ކުރައްވާފައިވެއެވެ. އެވޭލާ މީހުން ދައްކައިއުޅުނު ފުލޯކު ވާހަކަތަކެއް ކަމުގައިމެނުވީ މިކަންތައް ނުވެއެވެ.\n﴿٦٩﴾ قُلْ سِيرُوا فِي الْأَرْضِ فَانظُرُوا كَيْفَ كَانَ عَاقِبَةُ الْمُجْرِمِينَ ކަލޭގެފާނު ވިދާޅުވާށެވެ! ތިޔަބައިމީހުން ބިމުގައި ދަތުރުފަތުރުކޮށް އުޅޭށެވެ! ފަހެ، ކުށްވެރިންގެ ނަތީޖާ އޮތީ ކިހިނަކުންކަން ތިޔަބައިމީހުން ދެކޭށެވެ!\n﴿٧٠﴾ وَلَا تَحْزَنْ عَلَيْهِمْ وَلَا تَكُن فِي ضَيْقٍ مِّمَّا يَمْكُرُونَ އަދި އެއުރެންގެ މައްޗަށް ކަލޭގެފާނު ހިތާމަ ނުކުރައްވާށެވެ! އަދި އެއުރެން މަކަރުހަދާ ކަންތަކުން ހިތްޕުޅު ދަތިވުމެއްގެ ތެރޭގައި ކަލޭގެފާނު ވެވަޑައި ނުގަންނަވާށެވެ!\n﴿٧١﴾ وَيَقُولُونَ مَتَىٰ هَٰذَا الْوَعْدُ إِن كُنتُمْ صَادِقِينَ އެއުރެން ބުނެތެވެ. ތިޔަބައިމީހުންނީ، ތެދުބުނާ ބަޔަކު ކަމުގައިވާނަމަަ ތިޔަ (ބުނާ عذاب ގެ) وعد އަންނާނީ ކޮންއިރަކުން ހެއްޔެވެ؟\n﴿٧٢﴾ قُلْ عَسَىٰ أَن يَكُونَ رَدِفَ لَكُم بَعْضُ الَّذِي تَسْتَعْجِلُونَ ކަލޭގެފާނު ވިދާޅުވާށެވެ! އަވަސްކުރުމަށް ތިޔަބައިމީހުން އެދޭ ބައެއްކަންތައް (އެބަހީ: عذاب) ތިޔަބައިމީހުންނާ ދާދިކައިރިވެފައިވުން އެކަށީގެންވެއެވެ.\n﴿٧٣﴾ وَإِنَّ رَبَّكَ لَذُو فَضْلٍ عَلَى النَّاسِ وَلَٰكِنَّ أَكْثَرَهُمْ لَا يَشْكُرُونَ ހަމަކަށަވަރުން، ކަލޭގެފާނުގެ ވެރިރަސްކަލާނގެއީ، މީސްތަކުންގެ މައްޗަށް فضل ވަންތަ ވެރިރަސްކަލާނގެކަން ކަށަވަރެވެ. އެހެނެއްކަމަކު، އެއުރެންކުރެ ގިނަމީހުން شكر އެއް ނުކުރެތެވެ.\n﴿٧٤﴾ وَإِنَّ رَبَّكَ لَيَعْلَمُ مَا تُكِنُّ صُدُورُهُمْ وَمَا يُعْلِنُونَ އެއުރެންގެ ހިތްތަކުގައި ފޮރުވާ ކަންތަކާއި، އެއުރެން ފާޅުކުރާ ކަންތައް، ހަމަކަށަވަރުން، ކަލޭގެފާނުގެ ވެރިރަސްކަލާނގެ ދެނެވޮޑިގެންވެއެވެ.\n﴿٧٥﴾ وَمَا مِنْ غَائِبَةٍ فِي السَّمَاءِ وَالْأَرْضِ إِلَّا فِي كِتَابٍ مُّبِينٍ އަދި އުޑާއި، ބިމުގައިވިޔަސް (އެކަލާނގެއަށް) ފޮރުވިގެންވާ އެއްވެސް ކަމެއް ނުވެއެވެ. އެ ހުރިހާ ކަމެއްވަނީ، ބަޔާންވެގެންވާ ފޮތެއްގައި ލިޔުއްވައިފައެވެ.\n﴿٧٦﴾ إِنَّ هَٰذَا الْقُرْآنَ يَقُصُّ عَلَىٰ بَنِي إِسْرَائِيلَ أَكْثَرَ الَّذِي هُمْ فِيهِ يَخْتَلِفُونَ إسـرآءيـل ގެދަރިން، އެކަންކަމާމެދު ދެބަސްވާ ކަންތަކުގެ ތެރެއިން ގިނަކަންތައް ހަމަކަށަވަރުން، މި قرآن، އެއުރެންނަށް ކިޔައިދީ ބަޔާންކޮށްދެއެވެ.\n﴿٧٧﴾ وَإِنَّهُ لَهُدًى وَرَحْمَةٌ لِّلْمُؤْمِنِينَ އަދި ހަމަކަށަވަރުން، އެ قرآن އަކީ، مؤمن ތަކުންނަށްވާ هداية އަކާއި، رحمة އެއްކަން ކަަށަވަރެވެ.\n﴿٧٨﴾ إِنَّ رَبَّكَ يَقْضِي بَيْنَهُم بِحُكْمِهِ ۚ وَهُوَ الْعَزِيزُ الْعَلِيمُ ހަމަކަށަވަރުން، ކަލޭގެފާނުގެ ވެރިރަސްކަލާނގެ (قيامة ދުވަހުން) އެއުރެންގެ މެދުގައި އެކަލާނގެ (عدل ވެރި) حكم ފުޅުން ނިޔާކުރައްވާނެތެވެ. އަދި އެކަލާނގެއީ، عزيز ވަންތަ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٧٩﴾ فَتَوَكَّلْ عَلَى اللَّهِ ۖ إِنَّكَ عَلَى الْحَقِّ الْمُبِينِ ފަހެ، ކަލޭގެފާނު اللَّه އަށް وكيل ކުރައްވާށެވެ! ހަމަކަށަވަރުން، ކަލޭގެފާނުވަނީ، ބަޔާންވެގެންވާ حق މަގުގައެވެ.\n﴿٨٠﴾ إِنَّكَ لَا تُسْمِعُ الْمَوْتَىٰ وَلَا تُسْمِعُ الصُّمَّ الدُّعَاءَ إِذَا وَلَّوْا مُدْبِرِينَ ހަމަކަށަވަރުން، މަރުވެފައިތިބޭ މީހުންނަށް ކަލޭގެފާނަކަށް އަޑެއް ނީއްވެވޭނެތެވެ. އަދި ބީރު މީހުންނަށް، އެއުރެން ފުރަގަސްދީ ދާހިނދު، ކަލޭގެފާނު ގޮވައިލައްވާ އަޑެއް ނީއްވެވޭނެތެވެ.\n﴿٨١﴾ وَمَا أَنتَ بِهَادِي الْعُمْيِ عَن ضَلَالَتِهِمْ ۖ إِن تُسْمِعُ إِلَّا مَن يُؤْمِنُ بِآيَاتِنَا فَهُم مُّسْلِمُونَ އަދި ކަނުމީހުންނަށް (އެބަހީ: މަގުފުރެދުމުން ކަނުވެފައިވާ މީހުންނަށް) އެއުރެންގެ މަގުފުރެދުމުން އެއްކިބާކުރައްވައި، (ތެދުމަގު ދައްކަވާ) هادى އަކު ކަމުގައި ކަލޭގެފާނު ނުވަމުއެވެ. ތިމަންރަސްކަލާނގެ آية ތަކަށް إيمان ވާ ބަޔަކަށް މެނުވީ ކަލޭގެފާނަކަށް ނީއްވެވޭނެއެވެ. ފަހެ، އެއުރެންނީ، اللَّه އަށް ކިޔަމަންވާ މީހުންނެވެ.\n﴿٨٢﴾ ۞ وَإِذَا وَقَعَ الْقَوْلُ عَلَيْهِمْ أَخْرَجْنَا لَهُمْ دَابَّةً مِّنَ الْأَرْضِ تُكَلِّمُهُمْ أَنَّ النَّاسَ كَانُوا بِآيَاتِنَا لَا يُوقِنُونَ އެއުރެންގެ މައްޗަށް (عذاب ގެ) ބަސްފުޅު حق ވާހިނދު، ތިމަންރަސްކަލާނގެ، އެއުރެންނަށްޓަކައި ބިމުން ދާއްބައެއް ނެރުއްވާހުށީމެވެ. އޭތި އެއުރެންނާ ވާހަކަދައްކަމުން ބުނާނެތެވެ. ހަމަކަށަވަރުން، ތިމަންރަސްކަލާނގެ آية ތަކަށް إيمان ނުވާ ބަޔަކު ކަމުގައި މީސްތަކުންވިއެވެ.\n﴿٨٣﴾ وَيَوْمَ نَحْشُرُ مِن كُلِّ أُمَّةٍ فَوْجًا مِّمَّن يُكَذِّبُ بِآيَاتِنَا فَهُمْ يُوزَعُونَ ކޮންމެ أمّة އަކުން ތިމަންރަސްކަލާނގެ آية ތައް ދޮގުކުޅަ މީހުންގެ ތެރެއިން ބަޔަކު ތިމަންރަސްކަލާނގެ އެއްކުރައްވައި، محشر އަށް ފޮނުއްވާދުވަސް ހަނދުމަކުރާށެވެ! ފަހެ، އެއުރެން ބައިބަޔަށް ބައިތިއްބަވަމުން ގެންދަވާނެތެވެ.\n﴿٨٤﴾ حَتَّىٰ إِذَا جَاءُوا قَالَ أَكَذَّبْتُم بِآيَاتِي وَلَمْ تُحِيطُوا بِهَا عِلْمًا أَمَّاذَا كُنتُمْ تَعْمَلُونَ (اللَّه ގެ حضرة އަށް) އެއުރެން އަތުވެއްޖައުމަށް ދާނދެނެވެ. އެހިނދު އެކަލާނގެ وحى ކުރައްވާނެތެވެ. ތިޔަބައިމީހުންނަށް އެއާބެހޭ علم އެއް ލިބިފައިނެތް حال، ތިޔަބައިމީހުން ތިމަންރަސްކަލާނގެ آية ތައް ދޮގުކުޅައީ ހެއްޔެވެ؟ ނުވަތަ ތިޔަބައިމީހުން ކުރަމުންގެންދިޔައީ ކޮންކަމެއް ހެއްޔެވެ؟\n﴿٨٥﴾ وَوَقَعَ الْقَوْلُ عَلَيْهِم بِمَا ظَلَمُوا فَهُمْ لَا يَنطِقُونَ އަދި އެއުރެންގެ މައްޗަށް ކަނޑައަޅުއްވާފައިވާ عذاب އައިސް ޖެހިއްޖެއެވެ. އެއީ އެއުރެން އަނިޔާވެރިވީ ކަމަށްޓަކައެވެ. ފަހެ، އެއުރެންނަކަށް (އެދުވަހުން) އެއްވެސް ވާހަކައެއް ނުދެއްކޭނެތެވެ.\n﴿٨٦﴾ أَلَمْ يَرَوْا أَنَّا جَعَلْنَا اللَّيْلَ لِيَسْكُنُوا فِيهِ وَالنَّهَارَ مُبْصِرًا ۚ إِنَّ فِي ذَٰلِكَ لَآيَاتٍ لِّقَوْمٍ يُؤْمِنُونَ ހަމަކަށަވަރުން، ތިމަންރަސްކަލާނގެ، ރޭގަނޑު ލައްވާފައިވަނީ، އެވަގުތުގައި އެއުރެން ހަމަހިމޭންކަމާއި، އަރާމު ލިބިތިބުމަށާއި، އަދި ދުވާލު ލައްވާފައިވަނީ (މަސައްކަތްކޮށް އުޅުމަށްޓަކައި) ތަންތަން ފެންނަގޮތުގައިކަން އެއުރެން ނުދެކޭހެއްޔެވެ؟ ހަމަކަށަވަރުން، إيمان ވާ ބަޔަކަށް އެކަންތަކުގައި ހެކިތަކެއްވާކަން ކަށަވަރެވެ.\n﴿٨٧﴾ وَيَوْمَ يُنفَخُ فِي الصُّورِ فَفَزِعَ مَن فِي السَّمَاوَاتِ وَمَن فِي الْأَرْضِ إِلَّا مَن شَاءَ اللَّهُ ۚ وَكُلٌّ أَتَوْهُ دَاخِرِينَ ތާޅަފިލި ފުމެލައްވާ ދުވަސް ހަނދުމަކުރާށެވެ! ފަހެ (އެހިނދު) اللَّه އިރާދަކުރެއްވި މީހަކު މެނުވީ، އުޑުތަކާއި، ބިމުގައިވާހާ ބަޔަކު ބިރުން ސިހިގެންދާނެތެވެ. އަދި އެންމެން ދެރަވެ، ނިކަމެތިވެގެންވާ حال ގައި އެކަލާނގެ حضرة އަށް އަންނާނެތެވެ.\n﴿٨٨﴾ وَتَرَى الْجِبَالَ تَحْسَبُهَا جَامِدَةً وَهِيَ تَمُرُّ مَرَّ السَّحَابِ ۚ صُنْعَ اللَّهِ الَّذِي أَتْقَنَ كُلَّ شَيْءٍ ۚ إِنَّهُ خَبِيرٌ بِمَا تَفْعَلُونَ އަދި ފަރުބަދަތައް ތިބާ ދެކެމުއެވެ. އެ ތަކެތި ވިލާތައް ހިނގައިދާގޮތަށް ހިނގައިދާ حال، ތިބާ ހީކުރަނީ، އެ ތަކެތި ހަރުލައި ހުރިކަމަށެވެ. (އެއީ) اللَّه ގެ ހެއްދެވުމެވެ. އެކަލާނގެއީ، ހުރިހާ ތަކެއްޗެއް ފުރިހަމަކޮށް ހެއްދެވި ރަސްކަލާނގެއެވެ. ހަމަކަށަވަރުން، އެކަލާނގެއީ، ތިޔަބައިމީހުންކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n﴿٨٩﴾ مَن جَاءَ بِالْحَسَنَةِ فَلَهُ خَيْرٌ مِّنْهَا وَهُم مِّن فَزَعٍ يَوْمَئِذٍ آمِنُونَ ހެޔޮކަމާއިގެން އަތުވެއްޖެމީހާ (ދަންނާށެވެ!) ފަހެ، އެމީހަކަށް އެއަށްވުރެ ހެޔޮވެގެންވާ ثواب (آخرة ގައި) ހުށްޓެވެ. އަދި އެދުވަހުން އެއުރެންވަނީ، ހުރިހާ ބިރުވެރިކަމަކުން أمان ކަން ލިބިގެންނެވެ.\n﴿٩٠﴾ وَمَن جَاءَ بِالسَّيِّئَةِ فَكُبَّتْ وُجُوهُهُمْ فِي النَّارِ هَلْ تُجْزَوْنَ إِلَّا مَا كُنتُمْ تَعْمَلُونَ އަދި ނުބައިކަމާއިގެން އަތުވެއްޖެމީހާ (ދަންނާށެވެ!) ފަހެ، އެއުރެންގެ މޫނުތައް ވަތަށް، ނަރަކައަށް ވެއްޓޭހުށްޓެވެ. ތިޔަބައިމީހުން ކޮށްއުޅުނު ކަންތަކަށް މެނުވީ ތިޔަބައިމީހުންނަށް ޖަޒާ ލިބޭނެހެއްޔެވެ؟\n﴿٩١﴾ إِنَّمَا أُمِرْتُ أَنْ أَعْبُدَ رَبَّ هَٰذِهِ الْبَلْدَةِ الَّذِي حَرَّمَهَا وَلَهُ كُلُّ شَيْءٍ ۖ وَأُمِرْتُ أَنْ أَكُونَ مِنَ الْمُسْلِمِينَ ހަމަކަށަވަރުން، ތިމަންކަލޭގެފާނަށް أمر ކުރައްވާފައިވަނީ، މިރަށުގެ (އެބަހީ: مكة ގެ) ވެރިރަސްކަލާނގެއަށް އަޅުކަން ކުރުމަށެވެ. އެކަލާނގެއީ، އެރަށް حرمة ތެރިކުރެއްވި ރަސްކަލާނގެއެވެ. އަދި ހުރިހާ އެއްޗެއް މިލްކުވެގެންވަނީ އެކަލާނގެއަށެވެ. އަދި ތިމަންކަލޭގެފާނަށް أمر ކުރައްވާފައިވަނީ، ތިމަންކަލޭގެފާނު مسلم ންގެ ތެރެއިން ވުމަށެވެ.\n﴿٩٢﴾ وَأَنْ أَتْلُوَ الْقُرْآنَ ۖ فَمَنِ اهْتَدَىٰ فَإِنَّمَا يَهْتَدِي لِنَفْسِهِ ۖ وَمَن ضَلَّ فَقُلْ إِنَّمَا أَنَا مِنَ الْمُنذِرِينَ އަދި قرآن ކިޔެވުމަށްވެސް ތިމަންކަލޭގެފާނަށް أمر ކުރައްވާފައިވެއެވެ. ފަހެ، ތެދުމަގު ލިބިގެންފިމީހާ (ދަންނާށެވެ!) އެމީހާ އެ ތެދުމަގު ލިބިގަންނަކަން ކަށަވަރީ، އޭނާގެ އަމިއްލަ نفس އަށްޓަކައެވެ. އަދި މަގުފުރެދިއްޖެމީހާ (ދަންނާށެވެ! އެކަމުގެ ނުބައިކަން އޮތްކަން ކަށަވަރީވެސް ހަމަ އޭނާއަށެވެ!) ފަހެ، ކަލޭގެފާނު ވިދާޅުވާށެވެ! ތިމަންކަލޭގެފާނު ވާކަން ކަށަވަރީ، إنذار ކުރައްވާ ބޭކަލުންގެ ތެރެއިންނެވެ.\n﴿٩٣﴾ وَقُلِ الْحَمْدُ لِلَّهِ سَيُرِيكُمْ آيَاتِهِ فَتَعْرِفُونَهَا ۚ وَمَا رَبُّكَ بِغَافِلٍ عَمَّا تَعْمَلُونَ އަދި ކަލޭގެފާނު ވިދާޅުވާށެވެ! حمد ހުރީ اللَّه އަށެވެ. އެކަލާނގެ ކުޅަދުންވަންތަކަމުގެ ހެކިތައް ތިޔަބައިމީހުންނަށް ނިކަންހުރެ އެކަލާނގެ ދައްކަވާހުށްޓެވެ. ދެން އެކަންތައްތައް ތިޔަބައިމީހުންނަށް އެނގޭނެތެވެ. ކަލޭގެފާނުގެ ވެރިރަސްކަލާނގެ ތިޔަބައިމީހުންކުރާ عمل ތަކާމެދު غافل ވެވޮޑިގެނެއްނުވެތެވެ.


Thilafuttah kuni jamaakuraa sarahadhu furi bodethi dhathi thakeh kurimathi vefai! | Mihaaru\nތިލަފުއްޓަށް ކުނި ޖަމާކުރާ ސަރަހައްދު ފުރި ބޮޑެތި ދަތިތަކެއް!\n22 ޑިސެމްބަރ 2019 - 21:06 24 comments\nއެ ކުންފުނިން ނެރުނު ބަޔާނެއްގައި ބުނީ ޑިސްޕޯސަލް ސައިޓަކީ ކުނީގެ ބޮޑު ޕަސަންޓެއް ޖަމާކުރަމުންދާ ސަރަހައްދަކަށްވީ އިރު، އެ ތަނަށް ޖަމާ ކުރަމުންދާ ކުނި ރައްކާތެރި ގޮތުގައި މެނޭޖް ކުރުމަށް ގިނަ މަސައްކަތްތަކެއް ކުރަމުން އަންނަ ކަމަށެވެ. އެކަމަކު، ގިނަ ދުވަސްތަކެއް ވަންދެން ޖަމާކޮށްފައިވާ ކުނީގެ ސަބަބުން ސައިޓް ފުރި، ޖާގައިގެ ދަތިކަން ބޮޑުވެފައިވާ ކަމަށް ބަޔާނުގައިވެ އެވެެ.\nވެމްކޯއިން ތިލަފުށީގައި ފޯރުކޮށްދެމެންގެންދާ ކުނި ހުސްކުރުމުގެ މަސައްކަތްތަކާއި ގުޅޭގޮތުން ނެރޭ ނޫސްބަޔާން. pic.twitter.com/MSZebRGv7L\n— WAMCO (@WAMCOmv) December 22, 2019\nއެ ކުންފުނީގެ ހިދުމަތް ހޯދާ ފަރާތްތަކަށް އެންމެ ރަނގަޅު ހިދުމަތެއް ދިނުމަށް މަސައްކަތް ކުރަމުންދާ ކަމަށާއި އެކަމަށްޓަކައި ވެހިކަލްތައް ހޯދުން ފަދަ ކަންކަން ކުރަމުންދާ ކަމަށް ވެމްކޯ އިން ބުންޏެވެ.\n"ކުނި ނެގުމުގެ މަސައްކަތް އަވަސް ކުރުމުގެ ގޮތުން ތިލަފުށީގައި އޮޕަރޭޝަން ޝިފްޓެއް އިތުރުކޮށް ތިލަފުށީގައި ބޭނުން ކުރުމަށް އިތުރު ވެހިކަލްތައް ކުއްޔަށް ނެގުމުގެ މަސައްކަތް ކުރަމުންދާ ވާހަކަ ދަންނަވަމެވެ،" ވެމްކޯގެ ބަޔާނުގައިވެ އެވެ.\nއިތުރު ލިޔުންތައް ތިލަފުށި ތިލަފުށި ކުނި ކުނި ވޭސްޓް މެނެޖްމެންޓް ވެމްކޯ


އަދީބް ފިލީތީ ޝައިޚް އިމްރާން އިސްތިއުފާ ދެއްވުމަށްވުރެ އަދީބް ލައްވައި ވައްކަންކުރުވި މީހުން ހައްޔަރުކުރުން މާމުހިންމު!\nކުރީގެ ނައިބް ރައީސް އަޙްމަދު އަދީބް ފިލައިގެން ދިއުމުން ހޯމް މިނިސްޓަރ ޝައިޚް އިމްރާން ޢަބްދުﷲ ހައްޔަރުކުރުމަށްވުރެ އަދީބް ލައްވައި ވައްކަން ކުރުވި މީހުން ހިފައި ހައްޔަރުކުރުން މާމުހިންމު ކަމަށް ޝައިޚް އިމްރާން ގެ ބައެއް ސަޕޯޓަރުން ބުނެފިއެވެ.\n"ބައްލަވާ އެންމެންނަށްވެސް އެބައެނގޭ ނޫންތޯ އެ ބޮޑު ވައްކަން ކުރުމުގަ އަދީބު އަދާކުރީ ޕިޔޯނެއްގެ ބައިކަން. ދެން ޕިޔޯނަށް ވެސް މި އުފުލެނީ ވަގު ފައިސާކަން އެނގިހުރެ އުފުލާނަމަ ކޮންމެވެސް ވަރެއް އަމިއްލަ ޖީބަށްވެސް އަޅާނެތާ! ރައީސް ޔާމީނު ކުރައްވަން ބޭނުންފުޅުވި، ހުއްޓުވަން ބޭނުންފުޅުވި ކޮންމެ ކަމެއް ވަގުތުން ކުރައްވަމުން ގެންދެވިއިރު އެމްއެމްޕީއާރުސީގެ ޚިޔާނާތުގެ ވާހަކަ ހަމަ ދަންނަވާއިރަށް އެމީހަކު ވަނީ ހަސަދަވެރިއަކަށް. އަދީބް ވަނީ 500 އިންސައްތަ އިތުބާރުކުރާ ޚާލިދު ބުނި ވަލީދަށް. އަދީބަށް ފިލަން ޖެހިގެން މިއުޅެނީ ކޮށްދިން ޕިޔޯނުކަމުން ނޫންތޯ؟ އެހެންވީމާ ފުރަތަމަ ކަމަކަށް ޕިޔޯނު މެދުވެރިކޮށް ވައްކަން ކުރުވި މީހާ ހައްޔަރުކުރަންވީނު؟" ޝައިޚް އިމްރާން ގެ ބައެއް ސަޕޯޓަރުން ބުނެފިއެވެ.\nއެމީހުން ބުނީ މަޖިލީހުގެ މިއަދުގެ ޖަލްސާގައި އަބަދުވެސް މަޖިލީހުގައި ކަންކަމުގެ ޙަޤީޤަތް އޮޅުވާލައި ދޮގުހަދައިގެން ވާހަކަ ދައްކާ ބައެއް މެންބަރުން އަދީބް ފިލިކަމުގެ ޒިންމާ ޝައިޚް އިމްރާންގެ ކިބައިގައި އަޅުވަން މަސައްކަތްކުރި ނަމަވެސް ބުއްދި ސަލާމަތުން ތިބި މީހުން ޤަބޫލުކުރާނެ ކަމެއް ނޫން ކަމަށެވެ.\nކުރީގެ ނައިބް ރައީސް އަޙްމަދު އަދީބް އެއްވެސް ޓްރެވަލް ޑޮކިޔުމަންޓެއް ނެތި ޓަގް ބޯޓަކަށް އަރައިގެން ރާއްޖެއިން ފިލައިގެން ގޮސްފައިވަނީ ހޯމް މިނިސްޓަރު ޝައިޚް އިމްރާން ޢަބްދުﷲ ޢާއިލާގެ ބޭފުޅުންނާއިއެކު ޙައްޖަށް ވަޑައިގަތުމަށް ޗުއްޓީ ނެންގެވިފަހުންނެވެ. އަދި ހައްޖުގައި ހުންނަވަނިކޮށެވެ.\nކޮންމެ ސަރުކާރެއްގައިވެސް ވަޒީރުން ޗުއްޓީ ނެންގެވުމުން އެހެން މިނިސްޓަރަކާއި މިނިސްޓްރީ ހިންގުން ހަވާލުކުރެއެވެ. އެހެންކަމުން އަދީބު ފުރި މައްސަލައިގައި ޝައިޚް އިމްރާން މަޤާމުން އިސްތިއުފާ ޖެހިވަޑައިގަންނަވަންވީ އެއްވެސް ސަބަބެއް އޮތްކަމަކަށް ޤަބޫލެއް ނުކުރެވެއެވެ.\nނެލްސަން މަންޑޭލާ ރޫލްސް ތަންފީޒުކުރަން ފެށުމުން ގިނަ ކަންކަން އިޞްލާހުވެގެންދާނެ: މިނިސްޓަރ ޢިމްރާން\nޞިއްޙީ، އިޖުތިމާޢީ، އިޤްޠިޞާދީ ނުރައްކަލުން އަރައިގަންނަން ހުރިހާ ރައްޔިތުންގެ އެއްބާރުލުން ބޭނުންވޭ!: ޝައިޚް އިމްރާން\nރަސްމީ ދަތުރުފުޅެއްގައި ހޯމް މިނިސްޓަރ އިމްރާން އިންޑިއާއަށް ފުރާވަޑައިގެންފި!\nޝިދާތާގެ ތަރި އޮއްސެން ކައިރިވެސް ނުވޭ - ޝިދާތާއަކީ އަދާލަތު ޕާޓީގެ އެއް މުގޫ: އިމްރާން\nފަތުރުވެރިންގެ ރައްކާތެރިކަން ކަށަވަރު ކުރަން އަޅަން ޖެހުނު ކޮންމެ ފިޔަވަޅެއް އަޅާނަން: އިމްރާން\n5 އޮގަސްޓް 2019


އެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ. މި ތަކެއްޗަކީ ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެ ތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި ވަނީ ފުލުހުންގެ ބެލުމުގެ ދަށަށް ގެނެސްފައެވެ. އެގޮތުން ފުލުހުންގެ ބެލުމުގެ ދަށުގައި … ތަފްސީލް\nމާލޭގެ ގުދަނަކުން ވަގަށް ނަގާފައިވާ ދޮރުތަކަކާއި ދޮރު ކަނި ތަކެއް ހޯދައި ވެރިފަރާތާ ހަވާލުކޮށްފި\nބުރާސްފަތި ،29 އޭޕްރިލް 2021 / 12:52\nމާލޭގެ ގުދަނަކުން ވަގަށް ނަގާފައިވާ ތަކެތި ހޯދައި އެތަކެތީގެ ވެރިފަރާތާ ހަވާލުކޮށްފިއެވެ. މި އޭޕްރީލް މަހުގެ 26 ވަނަ ދުވަހު މާލޭގެ ގުދަނަކުން ދޮރުފަތްތަކަކާއި ދޮރު ކަނިތަކެއް ވަގަށް ނަގާފައިވާކަމަށް ފުލުހުންނަށް ހުށަހެޅުނު މައްސަލައާ ގުޅިގެން ފުލުހުން ކުރަމުންދިޔަ މަސައްކަތުން އެތަކެތި ހޯދާފައިވަނީ އެތަކެތި އެހެން މީހަކަށް ވިއްކާލާފައިވަނިކޮށް އޭޕްރީލް 27 ވަނަ ދުވަހުއެވެ. މިތަކެތި … ތަފްސީލް\nފުވައްމުލަކު ގެއަކުން ފައިސާތަކެއް ވަގަށް ނެގި މައްސަލައަކާ ގުޅިގެން މީހަކު ހޯދަނީ\nބުދަ ،28 އޭޕްރިލް 2021 / 11:51\nފުވައްމުލަކު ޕޮލިސް ސްޓޭޝަނުން ތަހުގީގު ކުރަމުންދާ، ގެއަކުން ގިނަ އަދަދެއްގެ ފައިސާތަކެއް ވަގަށް ނަގާފައިވާކަމަށް ތުހުމަތުކުރެވޭ މައްސަލައަކާ ގުޅިގެން މީހަކު ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިމައްސަލައާ ގުޅިގެން ހޯދަމުންދަނީ ޏ. ފުވައްމުލައް/ދިގުވާނޑު، ގެރަދޫގެ، އަޙްމަދު އާދިލް (26އ) އެވެ. ވީމާ އަޙްމަދު އާދިލް އާ ބެހޭ އެއްވެސް މައުލޫމާތެއް ލިބިފައިވާނަމަ ފުވައްމުލަކު ޕޮލިސް ސްޓޭޝަންގެ … ތަފްސީލް\nގެއަކުން ގޭސް ފުޅިއެއް ވަގަށް ނަގާފައިވާ މައްސަލައަކާ ގުޅިގެން ދެމީހަކު ހޯދަނީ\nބުދަ ،28 އޭޕްރިލް 2021 / 9:29\nމަތީގައިވާ ވީޑިއޯއިން ފެންނަ ދެ މީހުންނަކީ އޭޕްރީލް މަހުގެ7ވަނަ ދުވަހުގެ ވަގުތެއްގައި ހޭންވެރު ގެއަކުން ގޭސް ފުޅިއެއް ވަގަށް ނަގާފައިވާ މައްސަލައަކާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ ދެ މީހުންނެވެ. ވީމާ މިދެމީހުންނާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް … ތަފްސީލް\nމަގުމަތީގެ ސަލާމަތާއި ރައްކާތެރިކަމަށް ރައްޔިތުން ހޭލުންތެރި ކުރުމުގެ ގޮތުން ޓްރެފިކް މެނޭޖްމަންޓް ޑިޕާޓްމަންޓާއި އެލައިޑް އިންޝުއަރެންސް ކޮމްޕެނީ ގުޅިގެން ކުރިއަށް ގެންދާ ރައްކާ ރޯޑް ޝޯވގައި ހިމެނޭ ހަރަކާތްތަކުގެ ތެރެއިން، މަގުމަތީގެ ސަލާމަތާއި ރައްކާތެރިކަމާ ގުޅޭ ވީޑިއޯ އެޑް ލޯންޗުކޮށްފިއެވެ. މި ވީޑިއޯ އެޑްތައް ލޯންޗުކޮށްފައިވަނީ ޓީވީއެމް އިން މިއަދު ގެނެސްދިން މިވަގުތު ޕްރޮގްރާމުގައެވެ. މި … ތަފްސީލް\nމޯލްޑިވްސް ޕޮލިސް ސަރވިސް އާއި އެލައިޑް އިންޝުއަރެންސް ގުޅިގެން ބާއްވާ ރައްކާ ރޯޑް ޝޯވްގެ ތެރެއިން ރައްކާ ކުރެހުމުގެ މުބާރާތް 2021ގެ ނަމުގައި މުބާރާތެއް ފަށައިފިއެވެ. މި މުބާރާތަކީ 10 އަހަރާއި 18 އަހަރާ ދެމެދުގެ އުމުރުފުރާގެ ކުދިންގެ މެދުގައި، މަގުމަތީގެ ސަލާމަތާއި ރައްކާތެރިކަމަށް ހޭލުންތެރިކަން އިތުރުކުރުމުގެ ގޮތުން ކުރިޔަށް ގެންދެވޭ މުބާރާތެކެވެ. މުބާރާތަށް ހުށައަޅާ … ތަފްސީލް\nމާލެ ސިޓީގެ ޓެކްސީ ސެންޓަރުތަކުގެ އިސްވެރިންނާއެކު ޓްރެފިކް މެނޭޖްމަންޓް ޑިޕާޓްމަންޓުން ބައްދަލުވުމެއް ކުރިއަށް ގެންގޮސްފިއެވެ. މި އެޕްރީލް މަހުގެ 26 ވަނަ ދުވަހު އިސްކަންދަރު ކޮށީގައި ކުރިއަށް ގެންދިޔަ އެ ބައްދަލުވުމަކީ ޓެކްސީގެ ހިދުމަތާ ގުޅޭގޮތުން އާއްމުންގެ ބައެއް ޝަކުވާތައް އަންނަމުންދާތީ އެކަންކަން ހައްލުކުރުމަށް މަޝްވަރާ ކުރުމަށް ކުރިއަށް ގެންދިޔަ ބައްދަލުވުމެކެވެ. އެގޮތުން، ޓެކްސީ ޑްރައިވަރުންނާ ގުޅޭގޮތުން އާއްމުންގެ … ތަފްސީލް\nއިސްލާމީ މަރުކަޒަށް ނަމާދަށް އެރި މީހެއްގެ ބޫޓު ވަގަށް ނެގި މައްސަލައަކާ ގުޅިގެން ދެމީހަކު ހޯދަނީ\nއަންގާރަ ،27 އޭޕްރިލް 2021 / 12:54\nމަތީގައިވާ ވީޑިއޯއިން ފެންނަ ދެ މީހުންނަކީ މިއަހަރުގެ މާރިޗު މަހުގެ26 ވަނަ ދުވަހުގެ ވަގުތެއްގައި އިސްލާމީ މަރުކަޒަށް ނަމާދަށް އެރި މީހެއްގެ ބޫޓު ވަގަށް ނަގާފައިވާ މައްސަލައަކާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ ދެ މީހުންނެވެ. ވީމާ މިދެމީހުންނާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި … ތަފްސީލް\nސައިކަލެއްގައި އަޅުވާފައި އިން ކޮތަޅެއް ވަގަށް ނެގި ދެމީހަކު ހޯދަނީ\nއަންގާރަ ،27 އޭޕްރިލް 2021 / 11:47\nމަތީގައިވާ ވީޑިއޯއިން ފެންނަ ދެ މީހުންނަކީ މިއަހަރުގެ މާރިޗު މަހުގެ23 ވަނަ ދުވަހުގެރޭގެ ވަގުތެއްގައި މާވެޔޮ މަގުގައި ޕާކްކޮށްފައިހުރި ސައިކަލެއްގައި އަޅުވާފައި އިން ކޮތަޅެއް ވަގަށް ނަގާފައިވާ މައްސަލައަކާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ ދެ މީހުންނެވެ. ވީމާ މިދެމީހުންނާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް … ތަފްސީލް


Faaithuvi 14 dhuvahu rashah dhiya meehun 14 huvahu geygai madukollumah Kulhudhufushi councilun ilthimaas koffi | dhuvasmv ފާއިތުވި 14 ދުވަހު ރަށަށްދިޔަ މީހުން 14 ދުވަހު ގޭގައި މަޑުކޮށްލުމަށް ކުޅުދުއްފުށީ ކައުންސިލުން އިލްތިމާސްކޮށްފި – dhuvasmv\nފާއިތުވި 14 ދުވަހު ރަށަށްދިޔަ މީހުން 14 ދުވަހު ގޭގައި މަޑުކޮށްލުމަށް ކުޅުދުއްފުށީ ކައުންސިލުން އިލްތިމާސްކޮށްފި\nކުޅުދުއްފުށީ ބަނދަރު ސަރަހައްދު -- ގޫގަލް ފޮޓޯ: ޖާވިސް އަހްމަދު\nފާއިތުވި 14 ދުވަހުގެ ތެރޭގައި ރާއްޖޭގެ އެކި ސަރަހައްދުތަކުން ހދ. ކުޅުދުއްފުއްޓަށް ގޮސްފައިވާ ފަރާތްތައް 14 ދުވަހުގެ މުއްދަތަށް ގޭގައި މަޑުކޮށްލުމަށް ކުޅުދުއްފުށީ ކައުންސިލުން އިލްތިމާސްކޮށްފިއެވެ.\nއެ ކައުންސިލުން މިކަމަށް އިލްތިމާސްކޮށްފައިވަނީ މިއަދު ނެރެފައިވާ އިއުލާނެއްގައެވެ.\nއެ އިއުލާނުގައި ބުނެފައިވަނީ ކޮވިޑް-19 ރޯގާއާއި ގުޅިގެން ކުޅުދުއްފުށީގައި ރައްކާތެރި ކަމުގެ ގޮތުން އަޅަންޖެހޭ ފިޔަވަޅުތައް ވިލަރެސް ކުރުމަށްޓަކައި އެކުލަވާލާފައިވާ ޓާސްކު ފޯސްގެ ފަރާތުން ކަމާއި ގުޅުންހުރި އިދާރާތަކުގެ އިރުޝާދާއެކު ރައްޔިތުންގެ ރައްކާތެރި ކަމަށްޓަކައި އަންނަނީ މަސައްކަތް ކުރަމުން ކަމަށާއި ރާއްޖޭގެ ވެރިރަށް މާލެއިން ކޮވިޑް-19 ރޯގާއަށް ފައްސިވެފައިވާ މިހާކު ފެނުމާއި ގުޅިގެން ރާއްޖޭގެ ހާލަތު އިތުރަށް ވަނީ ނާޒުކު ވެފައި ކަމަށެވެ.\n” އެހެންކަމުން ވޭތުވެދިޔަ 14 ދުވަހުގެ ތެރޭގައި ރާއްޖޭގެ އެކި ކަންކޮޅުތަކުން ކުޅުދުއްފުށްޓަށް އައިސްފައިވާ ފަރާތްތަކުން އެ ފަރާތްތައް ރަށަށް އައި ދުވަހުން ފެށިގެން މަދުވެގެން 14 ދުވަހުގެ މުއްދަތަށް ގޭގައި މަޑުކުރެއްވުމަށް އިލްތިމާސްކުރަމެވެ. އަދި ގޭގައި މަޑުކުރައްވާ މުއްދަތުގައި ގޭގައި އުޅޭމީހުންނާއި ގައިދުރުކޮށް އުޅުމަށް ވެސް ނަޞޭހަތްތެރިވަމެވެ.” އެ އިއުލާނުގައި ބުނެފައިވެއެވެ.\nއެއްވެސް މީހެއްގެ ފަރާތުން ކޮވިޑް-19އަށް ޝައްކުކުރެވޭ އަލާމަތެއް ފެނިއްޖެނަމަ ކުޅުދުއްފުށި ރީޖަނަލް ހޮސްޕިޓަލްގެ ކޮވިޑް-19 ހޮޓްލައިން 7606688 ނަންބަރަށް ގުޅުއްވައި ދެއްވާ އިރުޝާދުގެ ދަށުން ޢަމަލު ކުރުމަށް ދަންނަވައި އެ އިއުލާނުގައި އިތުރަށް ބުނެފައިވަނީ ކޮވިޑް-19 ގެ ނުރައްކާ ރާއްޖޭގައި އިތުރުވެފައި މިވާ ދަނޑިވަޅުގައި ކުޅުދުއްފުށީގައި ދިރިއުޅޭ އެންމެހާ ފަރާތްތަކުން ގޭގައި މަޑުކުރެއްވުމަށާއި، ތަންތަނަށް އެއްވެ ނޫޅުމަށާއި، ކޮންމެހެން ޟަރޫރީ ބޭނުމެއް ޖެހިގެން ނޫން ގޮތަކަށް ގެއިން ބޭރަށް ނިކުމެ ނޫޅުމަށް އިލްތިމާސް ކުރާކަމަށެވެ. އަދި ބަލި ފެތުރުން ކޮންޓްރޯލް ކުރުމަށް ހުރިހާ ރައްޔިތުން ފަރުދީ ޒިންމާ އަދާ ކުރައްވައި ސިއްހީ މާހިރުންގެ ލަފައާއި އެއްގޮތަށް އަމަލު ކުރުމަށް ނަސޭހަތްތެރިވާކަމަށެވެ.


India Gai Aliexpress Ves Beynun Nukurevey Goi Hadhaifi - Vaguthu\nއަވައްޓެރި އިންޑިއާގައި އަލި އެކްސްޕްރެސް ބޭނުން ނުކުރެވޭ ގޮތް ހަދައިފިއެވެ.\nއަލިއެކްސްޕްރެސް އަކީ މުޅި އީބޭ ނެގުމަށް ފަހު ދެން އެންމެ ގިނަ ބަޔަކު ބޭނުންކުރަމުން އަންނަ އޮންލައިން ވިޔަފާރި ޕްލެޓްފޯމެވެ. ދިވެހިންގެ ތެރޭގައިވެސް ގިނަ ބައެއްގެ މަގުބޫލުކަން ލިބިފައިވާ މި އެޕްލިކޭޝަނުން އޮންލައިންކޮށް ގަނެވޭ ހުރިހާ މުދަލެއްވެސް ލިބެން ހުރެއެވެ.\nއިންޑިއާ އާއި ޗައިނާ އާއި ދެމެދުގެ ގުޅުން ހީނަރުވުމާއި ގުޅިގެން އިންޑިއާއިން އަންނަނީ ޗައިނާގެ ގިނަ އަދަދެއްގެ އެޕްލިކޭޝަންތަކެއް ބޭންކުރަމުންނެވެ. މިހާތަނަށް އިންޑިއާ އިން ވަނީ ޗައިނާގެ 43 އެޕްލިކޭޝަނެއް ބޭންކޮށްފައެވެ.\nއިންޑިއާއިން ކުއްލި ގޮތަކަށް ނިންމި މި ނިންމުމާއެކު ޗައިނާގެ އެޕްތައް ނިސްބަތްވާ ކުންފުނިތަކުން އަދި އެއްޗެއް ބުނެފައެއް ނުވެއެވެ. އަދި ދަނޑިވަޅާއި އެ ކުންފުނިތަކުން ކުރިމަތިލާނެ ގޮތެއްވެސް އަދި ހާމައެއް ނުކުރެއެވެ.\nނޮވެމްބަރު 25, 2020 19:07\nއަހަރެ މެންގެ މިނިވަންކަން ނަގާލާފަ އިންޑިޔާއިން އެ މީހުންގެ މިނިވަންކަ މުގެ ނަ މުގަ އެހެންގައު މުތައް ބްލީކުރަނީ..އިންޑިއާ އައުޓް.👹👹👹\nނޮވެމްބަރު 26, 2020 02:45\nޗައިނާ އަށް “ބްލީ” ނުކުރާ ވަރެއް ނޫނެއްނުން އެމީހުންނާ ހެދި ދޯ ކޮވިޑް ފެތުރުނީ މުޅި ދުނިޔެއަށް\nނޮވެމްބަރު 25, 2020 19:24\nތަންކޮޅެއް ހަމަޖެހިލައިގެން ސުރުޚީ އަޅާލަބަލަ...\nހެޑްލައިންގައި ބޭނުން ކުރެވޭ....\nލިޔުމުގައި ބޭނުން ނުކުރެވޭ...\nނޮވެމްބަރު 26, 2020 10:31\nތިކަހަލަ މައުލޫމާތު މީހުންގެ ފޯނު ތަކުން މަގާވަރު އިންގޭނީ ދިވހި ޕޮލިހުންގެ އިންޓެލިގެންސަށް....އެއްޗެއް އަހާއިރަށް ބުނާނެ އަހަރެމެން އެބަބަލމޭ....ދުވަހަކު ބަލައެއް ނުނިމޭނެ...އެއޗެއް ނުވެސް އނގޭނެ....


SunOnline: Column: Farooq Hassan ge " vote ge sharu'ee haisiyyathu" ah nazareh\nފާރޫޤު ޙަސަންގެ "ވޯޓުގެ ޝަރުޢީ ހައިސިއްޔަތު" އަށް ނަޒަރެއް\nއަޙުމަދު މާޖިދު 02 Mar 2021, 09:41\nއޭޕްރީލް 9، 2019: ރައްޔިތުން މަޖިލީސް އިންތިހާބްގެ ދެ ދާއިރާއެއްގެ ވޯޓް ފޮށި އަލުން ގުނުން-- ސަން ފޮޓޯ/ ފަޔާޒު މޫސާ\nދިވެހި ބަހުން އެންމެ ގިނަ ފޮތްތައް ޝާއިޢު ކުރެއްވި އެއް ބެއިފުޅެއް ކަމަށް ވާ އަލްފާޟިލް ޢަބްދުﷲ ފާރޫޤު ޙަސަން "ވޯޓުގެ ޝަރުޢީ ހައިސިއްޔަތު" މި ނަމުގައި ލިޔުއްވައިފައި ވާ ފޮތުގެ މައްޗަށް ކަޅިއެއް ހިންގައިލުމުން، އަޅުގަނޑަށް ފާހަގަ ކުރެވުނީ އެ ފޮތަކީ ހުރިހައި ގޮތަކުން ވެސް ދިވެހި ގައުމަށް މި ދަނޑިވަޅު މުހިއްމު ފޮތެއް ކަމެވެ. އަދި އެ ފޮތަކީ ދިވެހި އިލްމީ އަލަމާރިޔަށް އިތުރު ވެގެން ދާ ވަރަށް ބުރަދަން ބޮޑު މަސައްކަތެއް ކަމެވެ. އަތަށް ލުއި ފޮތެއް ކަމަށް ވުމާ އެކު ވެސްމެއެވެ.\nހަތްދިހަ ވަރަކަށް ސަފުހާގެ މައްޗަށް އެކުލެވޭ "ވޯޓުގެ ޝަރުއީ ހައިސިއްޔަތު" މި ފޮތުގެ އަސްލަކީ ޕާކިސްތާނުގެ މަޝްހޫރު ސިޔާސީ ލީޑަރު، ދީނީ އިލްމުވެރިޔާ، އަދި މުގައްރިރު މައުލާނާ ކައުޘަރު ނިޔާޒީ ދެއްވި ހުކުރު ޚުޠުބާއެކެވެ. ފޮތުގެ ތައާރަފުގައި ފާރޫޤު ވިދާޅުވެފައި ވާ ފަދައިން، ޚުޠުބާ ތަރުޖަމާ ކުރައްވައިފައި ވަނީ މައުލާނާ ނިޔާޒީގެ ތަގުރީރުތައް އެއް މަޖުމޫއާއެއްގެ ގޮތުގައި ޝާއިއު ކުރެވުނު ފޮތެއް ކަމަށް ވާ "އަންދާޒެ ބަޔާން"ގެ އަސްލުންނެވެ. ފޮތުގެ ތައާރަފުގައި ފާރޫޤު ވަނީ މައުލާނާ ނިޔާޒީގެ ކުރު ތައާރަފެއް ވެސް ދެއްވައިފައެވެ. އެ ތައުރީފުން އެކަނި ވެސް މައުލާނާ ނިޔާޒީ އަކީ މި ޒަމާނުގައި އިސްލާމީ އުއްމަތް ދެކެފައި ވާ އެންމެ މުހިއްމު އެއް އެޕިސޯޑުގެ އެންމެ މުހިއްމު އެއް ސިކުނޑިކަން އެނގެއެވެ. އެ އެޕިސޯޑަކީ މުސްލިމުންނަށް ޚާއްސަ އިސްލާމީ ދައުލަތެއްގެ ގޮތުގައި ޕާކިސްތާން އުފައްދައި، ހަރުދަނާ ދުސްތޫރީ އަދި ޤާނޫނީ އަސާސްތަކަކާއި، ހެޔޮ އިޖުތިމާޢީ ބުންޔާދެއްގެ މަތީގައި އެ ދައުލަތް ގާއިމު ކުރުމުގެ މުހިއްމު މަސައްކަތެވެ. އެހެންކަމުން، ވޯޓާއި އިންތިޚާބާ ބެހޭގޮތުން މައުލާނާ ނިޔާޒީ ފަދަ ބެއިފުޅެއްގެ ބަސްފުޅަކީ ކޮންމެހެން ވެސް އަޑު އަހައިލުން މުހިއްމު ބަސްފުޅެއް ކަމަށް އަޅުގަނޑު ދެކެމެވެ.\nފޮތުގައި އެންމެ ފުރަތަމަ ފާހަގަ ކުރައްވައިފައި ވާ ނުހަނު މުހިއްމު ނުކުތާޔަކީ "މިހާރަކަށް އައިސް އެކިއެކި ހީލަތްތަކާއި މަކަރުވެރި އުކުޅުތަކުން ޝައިތާނީ އަމަލެއް ކަމުގައި" ހަދައިފައި ވާ، އަދި މަކިޔާވޭލިޔަން ކުޅިގަނޑަކަށް ވެފައި ވާ ސިޔާސީ އިންތިޚާބުތައް އިސްލާމް ދީނުގެ މަތިވެރި ޝަރީއަތުގެ ރިވެތި އުސޫލުތަކާއި އަޚްލާގީ އަސާސުތަކުގެ މަތީގައި ކުރިޔަށް ގެންދެވިއްޖެއްޔާ، އެއީ "ރައްބާނީ ނުވަތަ ރަޙުމާނީ ކަމަކަށް" ހަދައިލެވިދާނޭ ކަމެވެ. އިންތިޚާބާއި ވޯޓަކީ ގައުމާއި ރައްޔިތުންގެ މުސްތަގުބަލަށް ޓަކައި ހެޔޮކަމުގެ އުއްމީދާއި ޚަބަރުގެ ވަސީލަތަކަށް ހަދައިލެވިދާނޭ ކަމެވެ. މައުލާނާގެ ނަޒަރުގައި އެކަން ކުރެވޭނީ އިސްލާމް ދީނުގެ އިލްމުވެރީންނާއި ހެޔޮކަމުގެ އަހުލުވެރީން އިންތިޚާބުތަކާއި ވޯޓުގެ މަރުހަލާތަކާއި ކަންކަމުގައި އިސް ދައުރެއް އަދާ ކުރައްވައިގެންނެވެ. އިންތިޚާބަކީ "ދުނިޔަވީ ކޯޅުންގަނޑެއް" ކަމަށް ބެއްލެވުމުގެ ބަދަލުގައި އެއީ ދީނާ ގުޅި ލާމެހިފައި ވާ ކަމެއް ކަމަށް ދެކެވަޑައިގެން، އެކަމުގައި ދީނީ ޢިލްމުވެރީންނާއި "މާތްﷲ އާއި އެކަލާނގެ ރަސޫލާ ދެކެ ލޯބިވާ ހެޔޮލަފާ" މީހުން ވާޖިބު އަދާ ކޮށްގެންނެވެ.\nވޯޓުގެ ހައިސިއްޔަތާ މެދު މައުލާނާ ދެކެވަޑައިގަންނަވާ ގޮތުގައި ވޯޓަކީ އަމާނާތެކެވެ. ހެކި ދިނުމަކާއި ވަކާލާތު ކުރުމެކެވެ. ސަކާ ކުރުމެކެވެ. އޭނާ ވިދާޅުވަނީ "ދީނާއި ގައުމަށް ޓަކައި އަދާކުރާން ޖެހޭ ވަރަށް ބޮޑު، ވަރަށް ބުރަދަންހުރި އަމާނާތެއް" ކަމަށެވެ. އެހެންކަމުން "ޤައުމާއި ދީނުގެ އިޖުތިމާޢީ ފައިދާ އާއި މަސްލަހަތަށް ބެލުމެއް ނެތި، ތިމާގެ އަމިއްލަ އެދުމަށް އެ އަމާނާތުގެ ބޭނުން ކުރުމަކީ އެކަކަށް ވެސް ލިބިގެންވާ ހައްގެއް ނޫން" ކަމަށެވެ. މި ގޮތުން ދައްކަވައިފައި ވާ ވާހަކަފުޅުގައި މައުލާނާ ވަނީ ގާތް މީހުންނަށް ވޯޓު ހަދިޔާ ކުރުމާއި، ފައިސާޔާއި މާލީ އަދި ދުނިޔަވީ އެހެން ވެސް ފައިދާތަކަށް ޓަކައި ވޯޓު ވިއްކުމަކީ ވަރަށް ބޮޑު ގޯހެއް އަދި ޚިޔާނާތެއްކަން ބަޔާން ކުރައްވައިފައެވެ. ވޯޓަކީ ހެކިބަސް އަދާ ކުރުމެއް ކަމަށާއި، ކޮންމެ މީހަކު ވެސް ދޭ ވޯޓަކީ އެ މީހަކުގެ ވޯޓުން "އާނއެކޭ" ބުނާ މީހަކީ އެ މީހަކު އިންތިޚާބު ކުރެވޭ މަގާމެއްގެ މަސްއޫލިއްޔަތުތަކުގެ އަމާނާތް އުފުލުމުގެ ގާބިލިއްޔަތު ހުރި މީހެއް ކަމަށް ދެވޭ ހެކިބަހެއް ކަމަށް އޭނާ ވިދާޅުވެއެވެ. އެހެންކަމުން، "ނާޤާބިލު، ނުބައިނުލަފާ މީހަކަށް" ވޯޓު ދިނުމަކީ ދޮގުހެކި ދިނުން ކަމަށް އޭނާ ދެކެވަޑައިގަންނަވައެވެ. ހަމައެހެންމެ، ވޯޓު ދިނުމަކީ ސަކާ ކުރުމެއް ކަމަށާއި، ރަނގަޅު މީހަކަށް ވޯޓު ދީފިއްޔާ އޭނާ ހޮވިގެން ކުރާ ކޮންމެ ހެޔޮކަމެއްގައި ވޯޓު ދިން މީހާޔަށް ވެސް ބައިވެރި ވެވުނީ ކަމަށާއި، ނުބައި މީހަކަށް ވޯޓު ދީފިއްޔާ އެ މީހަކު އިންތިޚާބު ކުރެވުނު މަގާމެއްގައި ހުރެގެން ކުރާ ކޮންމެ ނުބައި ކަމެއްގެ ޒިންމާ ވޯޓު ދިން މީހާ ވެސް އުފުލާން ޖެހޭނޭކަން އޭނާ ކީރިތި ޤުރްއާނުގެ ނިސާ ސޫރަތުގެ 85 ވަނަ އާޔަތަށް ހަވާލާ ދެއްވައި ބަޔާން ކުރައްވައެވެ.\nމައުޟޫޢުގައި މައުލާނާ ނިޔާޒީ ދައްކަވައިފައި ވާ ވާހަކަފުޅުތަކުގެ ތެރޭގައި އެންމެ ޝައުގުވެރި އެއް ބަޔަކީ، ކީރިތި މާތް ނަބިއްޔާ ޞައްލަﷲ ޢަލައިހި ވަސައްލަމަގެ ލޮބުވެތި މާފަދަރިކަލުން ޙުސައިން ބިން ފާޠިމާ ރަޟިޔަﷲ ޢަންހު އުމަވީ ވެރިޔާ ޔަޒީދު ބިން މުޢާވިޔާއާ ދެކޮޅަށް ތެދު ވެވަޑައިގެން ކުރެއްވި މަސައްކަތްޕުޅާއި، ކަރުބަލާގެ ބިމުގައި ޔަޒީދުގެ ލަޝްކަރު އެކަލޭގެފާނު ޝަހީދު ކޮށްލި ހާދިސާޔަށް އިޝާރާތް ކުރައްވައި ކުރައްވައިފައި ވާ ބަހުސެވެ. މައުލާނާގެ ނަޒަރުގައި، އެ ޒަމާނުގައި ވޯޓު ފޮށި ބަހައްޓައިގެން ވޯޓު ލައި ނުއުޅުނު ކަމަށް ވިޔަސް، ޙުސައިން ރަޟިޔަﷲ ޢަންހު ޔަޒީދަށް ބައިޢަތު ނުހިއްޕަވާން ނިންމެވި ނިންމެވުމަކީ "ކަމާ އެކަށީގެން ނުވާ، ނާޤާބިލު، އަދި ސުލޫކު ރަނގަޅު ނޫން މީހެއްގެ ހައްގުގައި" އެކަލޭގެފާނު ދެއްވި ނޫން ވޯޓެކެވެ. އެކަލޭގެފާނު ޝަހީދު ކޮށްލެވުނީ އޭގެ ބަދަލު ހިފުމަށް ޓަކައި ހިންގުނު އަނިޔާވެރި އަމަލުތަކެއްގެ ތެރޭގައެވެ. އެކަލޭގެފާނު މުޅި އިސްލާމީ އުއްމަތަށް ނަންގަވައިދެއްވި ފިލާވަޅަކީ، ކިތަންމެ ބޮޑު އަނިޔާތަކެއްގެ ތެރެޔަށް ވައްޓައިލެވުނަސް، އަނިޔާވެރީންނާއި ނުބައިނުލަފާ މީހުންނަށް ބައިޢަތު ނުހިފުމުގެ ފިލާވަޅެވެ. އެމީހުންނަށް ވޯޓު ނުދިނުމުގެ ފިލާވަޅެވެ. އެމީހުންނަކީ ލީޑަރުން ކަމަށް ބަލައިނުގަތުމުގެ ފިލާވަޅެވެ.\nވޯޓު ދޭ މީހުން ވިސްނާން ޖެހޭ ކަންތައްތަކަށް ކުރު ގޮތަކަށް ބައްލަވައިލެއްވުމަށް ފަހު، މައުލާނާ ނިޔާޒީ ދެން ވާހަކަފުޅު ދައްކަވައިފައި ވަނީ އިންތިޚާބެއްގައި ކުރިމަތި ލާ ކެންޑިޑޭޓުންގެ ކިބައިގައި ހުންނާން ޖެހޭ ސިފަތަކާ މެދުގައެވެ. "މުސްލިމުން ތަމްސީލު ކުރާން ނުވަތަ މުސްލިމުންގެ މައްޗަށް ވެރިކަން ކުރާން ކުރިމަތިލައި ކުރިޔަށް ނުކުންނާން ޖެހޭނީ ކޮން ކަހަލަ ބައެއްތޯ" މި ސުވާލުގެ މައްޗަށެވެ. މައުލާނާ ވިދާޅުވާ ގޮތުގައި މި ސުވާލުގެ ޖަވާބު ކީރިތި ޤުރްއާނާއި ސުންނަތުގައި ވަނީ ވަރަށް ސަރީހަކޮށް ބަޔާން ކޮށްދެއްވައިފައެވެ. އޭނާ ވިދާޅުވަނީ ދީނުގެ ތައުލީމާތުގައި ބަޔާން ކުރައްވައިފައި ވާ ފަދަ ފުރިހަމަ މީހުން ނެތަސް، އެ މިންގަނޑުތަކުން ނިސްބަތުން އެންމެ މަތީ މާކުސް ލިބޭ ބަޔަކު އިޚްތިޔާރު ކުރުމަށް އިސްކަން ދިނުން ލާޒިމު ކަމަށެވެ. އެންމެ ރަނގަޅު މީހާ ނެތިއްޔާ، ދެން ހުރި އެންމެ ރަނގަޅު މީހާ އިޚްތިޔާރު ކުރުމުގެ އަގުލީ އަސާސުގެ މަތީގައެވެ. ދެން އޭނާ ވަނީ މުސްލިމުންގެ މަންދޫބުންނާއި ވެރީންގެ ގޮތުގައި އިންތިޚާބު ކުރެވޭ މީހުންގެ ގައިގައި ހުރުން ކޮންމެހެން ލާޒިމު ހަތަރު ސިފައެއް ބަޔާން ކުރައްވައިފައެވެ. އެ ހަތަރު ސިފަޔަކީ ހެޔޮލަފާ އަދި ތަގުވާވެރި މީހަކު ކަމަށް ވުމާއި، އެ މީހަކު އިންތިޚާބު ކުރެވޭ މަގާމެއް ނުވަތަ ކަމަކަށް ބޭނުން ވާ ޝަޚްސީ ގާބިލިއްޔަތާއި ފުރަމާނަކަމާއި އާރާއި ބާރާއި ހިތްވަރާއި ފަންވަރު ހުރި މީހަކު ކަމަށް ވުމެވެ. ތިންވަނަ ކަމަކީ އެ މީހަކީ އެ މީހަކު އިންތިޚާބު ކުރެވޭ މަޤާމާ ނުވަތަ ކަމާ ގުޅޭ ޢިލްމާއި، އަދި ބުއްދިޔާއި ހިކުމަތުގެ އަހުލުވެރިޔަކަށް ވުމެވެ. ހަތަރުވަނަ ސިފަޔަކީ މަގާމާއި ގޮނޑިޔާއި ބާރުގެ ދަހިވެތިކަމުގައި އުޅޭ މީހަކު ކަމަށް ނުވުމެވެ.\nމައުލާނާގެ ވާހަކަފުޅު ނިންމަވައިލައްވައިފައި ވަނީ ވޯޓު ދިނުމުގައި ގާތްތިމާގެކަމަށާއި އައުލާތްތެރިކަމަށް ބަލައިގެން، އަސަބިއްޔަތުގެ ތައައްސުބުގެ މައްޗަށް ބުރަ ވެތިބެ ވޯޓު ދިނުމާއި، ވޯޓުން ވިޔަފާރި ކުރުމުގެ ނުބައިކަމާ މެދު ވިދާޅުވެފައި ވާ ބަސްފުޅުތަކަކުންނެވެ. އެފަދަ މީހުންނާ މެދު ވަރަށް ހަރުކަށި ނިޔާއެއް އިއްވަވަމުން މައުލާނާ ވިދާޅުވަނީ އެފަދަ މީހުންނަކީ "ގައުމާއި މިއްލަތުގެ އެންމެ ބޮޑެތި ޚާއިނުން" ކަމަށެވެ. ގައުމާއި ދީނުގެ "އެންމެ އަފޫރުއްބަ ދުޝްމަނުން" ކަމަށެވެ. ގައުމާއި ދީނަށް އެންމެ ބޮޑަށް ޣައްދާރު ވެ ޚިޔާނާތްތެރި ވާ "ޣަދަރުވެރީން" ކަމަށެވެ. އެފަދަ މީހުންނަކީ "ފައިސާކޮޅަކަށް ތިމާމެންގެ ޒަމީރު ވިއްކައިލާ" ބައެއް ކަމަށާއި، އެފަދަ މީހުން ތިބި ގައުމެއް މަޑުމަޑުން ގޮސް "އެއްވެސް ޣީރަތްތެރިކަމެއް ނެތް ފިނޑި" ގައުމަކަށް ވެދާނޭ ކަމަށެވެ.\nއަލްފާޟިލް ޢަބްދުﷲ ފާރޫޤު ޙަސަންގެ ހިނގާ ގަލަންކޮޅުން ދިވެހި ބަހަށް ތަރުޖަމާ ކުރެވިފައި ވާ މައުލާނާ ނިޔާޒީގެ މި މަސައްކަތްޕުޅަކީ ދިވެހި ގައުމަށާއި ދިވެހި ގައުމިއްޔަތަށް މި ވަގުތު ޖެހިފައި ވާ އެންމެ ބޮޑު އެއް ބައްޔަށް ދެވޭނޭ ވަރަށް ރަނގަޅު ބޭހެއް ކަމަށް އަޅުގަނޑު ގަބޫލު ކުރަމެވެ. ތަރުޖަމާގެ ފެންވަރާ މެދު އެއްޗެއް ދެންނެވުމުގެ ބޭނުމެއް އޮތް ކަމަކަށް ނުދެކެމެވެ. ޢަބްދުﷲ ފާރޫޤު ޙަސަނަކީ ދިވެހި ބަހުގެ އެންމެ ކުޅަދާނަ ބަސްވާރުންގެ ތެރޭގައި ހިމެނިވަޑައިގަންނަވާ، އަދި ދިވެހި ބަހަށް އެންމެ ގިނަ އިލްމީ މަސައްކަތްތަކެއް ތަރުޖަމާ ކުރެއްވި ބެއިފުޅުންގެ ތެރެއިން އެންމެ ކުރީ ސަފުގައި ހުންނެވި އެއް ބެއިފުޅެކެވެ. މި މަސައްކަތުގައި ވެސް އޭނާ ވަނީ އަސްލަށް ފުރިހަމަޔަށް އިންސާފު ކުރައްވައިފައި ކަމަށް އަޅުގަނޑު ގަބޫލު ކުރަމެވެ.\nއިންތިގާދީ ނަޒަރަކުން މި ފޮތަށް ބަލާ އިރު، އަޅުގަނޑަށް ފެންނަނީ މިއީ ކޮންމެ ދިވެއްސަކު ވެސް ނިކަން ފަރުވާތެރިކަމާ އެކު ދެތިން ފަހަރު ކިޔައިލުން މުހިއްމު ފޮތެއް ކަމަށެވެ. މައުޟޫއަށް ފޯކަސް ކުރެވިފައި ވާ، މަދު ބަސްތަކަކުން ގިނަ ވާހަކަތަކެއް ހުށައަޅައިލެވިފައި ވާ، އިލްމީ ގޮތުން ބުރަދަން ބޮޑު ފޮތެއް ކަމަށެވެ. އަޅުގަނޑުމެންގެ ދިވެހި ގައުމުގައި ރައީސުލްޖުމްހޫރިއްޔާ ކަމުގެ މަގާމާއި، ރައްޔިތުންގެ މަޖިލިހުގެ މެންބަރުކަމުގެ މަގާމާއި، ލާމަރުކަޒީ ކައުންސިލުތަކުގެ މެންބަރުކަމަށް ކުރިމަތި ލާ މީހުންނާއި، އެ މީހުން ވޯޓު ހޯދުމަށް ކުރާ މަސައްކަތްތަކާއި، ކެންޕޭނުގެ ކަންކަން ހިނގާ ގޮތާއި، ރައްޔިތުންގެ ތެރެއިން ނުހަނު މަދު ބަޔަކު މެނުވީ ވޯޓު ދިނުމުގައި އަމަލު ކުރާ ގޮތްތަކަށް ބެލުމުން، މިފަދަ ހެޔޮ ބަސްތަކަކަށް ގައުމު ބޭނުން ޖެހިފައި ވާ މިންވަރު ރީތިކޮށް ފެނެއެވެ.


ޓެރަރިޒަމް މަނާކުރުމުގެ ޤާނޫނަށް ގެނައި އިސްލާހުތައް މަޖިލީހުން ފާސްކޮށްފި | Jazeera\tޓެރަރިޒަމް މަނާކުރުމުގެ ޤާނޫނަށް ގެނައި އިސްލާހުތައް މަޖިލީހުން ފާސްކޮށްފި - Jazeera\nޓެރަރިޒަމް މަނާކުރުމުގެ ޤާނޫނަށް ގެނައި އިސްލާހުތައް މަޖިލީހުން ފާސްކޮށްފި\nޢަލީ ޔާމީން September 30, 2019 295 views0\nޓެރަރިޒަމްގެ ކުށުގެ ތުހުމަތުގައި ހައްޔަރުކުރާ މީހުން ކޯޓު އަމުރަކާ ނުލައި ހައްޔަރު ކުރެވޭ ގޮތަށް ޓެރަރިޒަމްގެ ގާނޫނަށް ބަދަލު ގެނައުމަށް ރައްޔިތުންގެ މަޖިލީހުން ފާސްކޮށްފި އެވެ.\nޓެރަރިޒަމްގެ ޤާނޫނަށް ގެނައި އިސްލާހުތައް ފާސްވީ 52 މެންބަރުންގެ ވޯޓުންނެވެ.\nއެ ޤާނޫނަށް އިސްލާހުތައް ހުށަހެޅިއިރު މީހަކު ކޯޓަށް ހާޒިރުނުކޮށް، 48 ގަޑިއިރު ބެހެއްޓޭނެ ކަމަށް އޮތް މާއްދާ ވަނީ 24 ގަޑިއިރުގެ ތެރޭގައި ކޯޓަށް ހާޒިރު ކުރަން ޖެހޭ ގޮތައް ބަދަލު ކޮށްފައެވެ.\nމި ބިލްގައިވާ ގިތުން ސިޔާސީ ނުވަތަ ދީނީ ނުވަތަ ހައްދުފަހަނައަޅާފައިވާ ވަކި ފިކުރެއް ކުރިއެރުވުމަށް ކުރާ ކަންކަމާއި ސަރުކާރުން ވަކިކަމެއް ކުރުމަށް ނުވަތަ ނުކޮށް ދޫކޮށްލުމަށް މަޖުބޫރު ކުރުވުމަށް ނުވަތަ އާންމުންގެ ބައެއްގެ މެދުގައި ބިރުވެރިކަން އުފެއްދުމަކީ ޓެރަރިޒަމްގެ އަމަލެކެވެ.\nހަނގުރާމައެއްގައި ބައިވެރިވުމަށް ދިއުމާއި ހަނގުރާމަ އަށް ދިއުމަށް ހިތްވަރު ދިނުމާއި ހަނގުރާމަ އަށް މީހަކު ފޮނުވުމާއި ހަނގުރާމަ އަށް މީހަކު ފޮނުވަން މަސައްކަތް ކުރުން ފަދަ ކަންކަމުން ވެސް މީހުން ކުށްވެރިވާނެ ކަމަށް ވެސް ބިލްގައި ބުނެފައި ވެއެވެ. އަދި ނިރުބަވެރި ޖަމާއަތްތަކަށް ތާއީދުކުރުމަކީވެސް ބިލުގައިވާ ގޮތުން އަދަބު ބޮޑު ކުށެކެވެ.


UPDATE: MMA ge governor akah Naseer ayyan kuran majileehun ruhun dheefi | Mihaaru\nމަޖިލީހުގެ މިއަދުގެ ޖަލްސާގެ ތެރެއިން.---ފޮޓޯ: އަހުމަދު ނިހާން\nއެމްއެމްއޭގެ ގަވަރުނަރަކަށް ނަސީރު އައްޔަންކުރަން ރުހުން ދީފި\n24 އޯގަސްޓް 2017 - 09:07 18 comments\nއިދިކޮޅު މެމްބަރުންގެ ހަޅޭކުގެ ތެރޭގައި މަޖިލިހުގެ ރައީސް އަބްދުﷲ މަސީހް ކުރިއަށް ގެންދެވި ޖަލްސާގައި، އެމްއެމްއޭގެ ގަވަރުނަރަކަށް ނަސީރު އައްޔަން ކުރުމަށް ފާސްކުރީ ސަރުކާރުގެ ކޯލިޝަންގެ 33 މެމްބަރުންގެ ވޯޓާއެކު އެވެ. މި ވޯޓުގައި އިދިކޮޅު މެމްބަރުން ބައިވެރިއެއް ނުވެ އެވެ.\nކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސީއެމްޑީއޭ) ކުރީގެ ސީއީއޯ އަދި އެމްއެމްއޭގައި ވެސް މަސައްކަތް ކުރެއްވި ނަސީރު އެމްއެމްއޭގެ ގަވަރުނަރަކަށް ހަމަޖެއްސެވުމަށް ރައީސް އަބްދުﷲ ޔާމީން ނިންމެވީ، އެ މަގާމަށް ނީޒާ އިމާދު ހަމަޖެއްސަވަން ބޭނުންވާކަން އިއުލާން ކުރެއްވުމަށް ފަހު އެވެ.\nUPDATE: MMA ge Governor kamah hamajassan kurin nimmevi Neeza MMA in isthiufa dhevvaifi\nއެމްއެމްއޭގެ އެސިސްޓެންޓް ގަވަރުނަރުގެ މަގާމުގައި ހުންނެވި ނީޒާގެ ނަން ރައީސް ޔާމީން އަނބުރާ ގެންނެވުމާ އެކު އޭނާ ވަނީ އެމްއެމްއޭ އިން އިސްތިއުފާ ދެއްވައިފަ އެވެ.\nނީޒާ އަކީ އެމްއެމްއޭގައި 31 އަހަރު ވަންދެން މަސައްކަތް ކުރައްވާފައިވާ ބޭފުޅެކެވެ.\nއެމްއެމްއޭގެ ގަވަރުނަރުގެ މަގާމު ހުސްވީ އަޒީމާ އާދަމް އިސްތިއުފާ ދެއްވުމާ ގުޅިގެންނެވެ. ގަވަރުނަރުގައި ކަމުގައި ތިން އަހަރު ވަންދެން ހުންނެވުމަށް ފަހު، އަޒީމާ އިސްތިއުފާ ދެއްވީ އދ. ގައި ހުންނަވާ ރާއްޖޭގެ މަންދޫބަކަށް އޭނާގެ ފިރިކަލުން އަލީ ނަސީރު (އަލިނީ) ހަމަޖެއްސެވުމާ އެކު، ދިރިއުޅުން ނިއު ޔޯކަށް ބަދަލުކުރެއްވުމަށް ނިންމެވުމުންނެވެ.\nރާއްޖޭގެ މަރުކަޒީ ބޭންކުގެ ގަވަރުނަރަކަށް ނަސީރު ހަމަޖެއްސެވުމަށް ފާސްކުރުމަށްޓަކައި މިއަދު ހެނދުނު 9:00 ގައި ޖަލްސާ ފެށިއިރު ވެސް މިދިޔަ ދެ ދުވަހެކޭ އެއްގޮތަށް، މިއަދުގެ ޖަލްސާގައި ވެސް ރިޔާސަތުގެ ވަށައިގެން ސިފައިންގެ ގިނަ ބަޔަކު އެތުރިގެން ތިބިއިރު، އިދިކޮޅު މެމްބަރުން ގެންދިޔައީ އަޑުގަދަ ކުރަމުންނެވެ. އަދި ޖަލްސާ ކުރިއަށް ގެންދިޔައިރު ވެސް ސަރުކާރާއި އިދިކޮޅު މެމްބަރުންގެ މެދުގައި ހޫނު ޒުވާބުތަކެއް ވަނީ ހިންގައިފަ އެވެ.\nމީގެ އިތުރުން ޖަލްސާ ނިންމާލި ފަހުން ވެސް ޗެމްބަރުގެ ބޭރުގައި މެމްބަރުންގެ މެދުގައި ހަމަނުޖެހުން ހިންގި މަންޒަރު ފެނިފައިވެ އެވެ.\nމިއަދުގެ ޖަލްސާއާ އެކު، މި އަހަރުގެ ދެވަނަ ދައުރު ނިންމައި މެމްބަރުން ވަނީ ޗުއްޓީ އަށް ވަޑައިގެންފަ އެވެ. ތިންވަނަ ދައުރު ފެށޭނީ އޮކްޓޯބަރު މަހު އެވެ.\nއިތުރު ލިޔުންތައް ރައްޔިތުންގެ މަޖިލިސް އަބްދުﷲ މަސީހް މުހައްމަދު މަޖިލީހުގެ މެމްބަރުން އެމްއެމްއޭ ކުރީގެ ގަވަރުނަރު އަހުމަދު ނަސީރު


Ithuru 129 meehun covid in rangalhuve, balin faseyhavi adhadhu 18,253 ah - One Online\nރާއްޖޭގައި ކޮވިޑަށް ފަރުވާ ހޯދަމުންދިޔަ އިތުރު 129 މީހަކު ބަލިން ރަނގަޅުވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ މިދިޔަ 24 ގަޑިއިރުގެ ތެރޭގައި (އިއްޔެ ހަވީރު 6:00 އިން މިއަދު ހަވީރު 6:00 އަށް) ރާއްޖޭގައި ކޮވިޑަށް ފަރުވާ ހޯދަމުންދިޔަ އިތުރު 129 މީހަކު ރަނގަޅުވެ، ބަލިން ފަސޭހަވީ މީހުންގެ ޖުމުލަ 18،253 އަށް އަރާފައިވާ ކަމަށެވެ.\nމިދިޔަ 24 ގަޑިއިރުގެ ތެރޭގައި (އިއްޔެ ހަވީރު 6:00 އިން މިއަދު ހަވީރު 6:00 އަށް) ޕޮޒިޓިވްވީ 125 މީހުންނެވެ. އެއީ މާލެ ސަރަހައްދުން 103 މީހަކާއި އަތޮޅުތެރެއިން ނުވަ މީހަކާއި އޮޕަރޭޝަނުގައި ހުރި ރިސޯޓުތަކުން 13 މީހެކެވެ.\nރާއްޖޭގައި ކޮވިޑަށް ޕޮޒިޓިވްވީ ޖުމުލަ މީހުންގެ އަދަދު 20919 އަށް އަރާފައިވާ އިރު، ރާއްޖޭގައި މިހާރު ކޮވިޑަށް ފަރުވާދެމުން އަންނަނީ 2،595 މީހަކަށެވެ. އެޗްޕީއޭ އިން ހާމަކޮށްފައިވާ މައުލޫމާތަށް ބަލާއިރު ހޮސްޕިޓަލުތަކުގައި 179 މީހަކު އެބަ ތިއްބެވެ.\nރާއްޖޭގައި ކޮވިޑަށް ޕޮޒިޓިވްވި މީހުންގެ ތެރެއިން 64 މީހަކު ވަނީ މަރުވެފައެވެ. އެއީ 57 ދިވެއްސަކާއި ބަންގުލަދޭޝްގެ ހަ މީހަކާއި ފިލިޕީންސްގެ މީހެކެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ކޮވިޑް 19 އެޗްއީއޯސީ


Uhmeedhee dhe kulhuntherin Italy molhukohdheefi | Mihaaru\nދުނިޔޭގެ ކުޅިވަރު / ޔޫރޯ ކޮލިފައިން\nއިޓަލީގެ ފޯވާޑް މޮއިސް ކީން ގޯލް ޖެހުމަށް ފަހު އުފާފާޅުކުރަނީ. --ފޮޓޯ: އޭއެފްޕީ\n24 މާޗް 2019 - 08:58\nމިދިޔަ އަހަރުގެ ވޯލްޑް ކަޕަށް ކޮލިފައިނުވުމުން، ޒުވާން ކުޅުންތެރިންނާ އެކު ރޮބާޓޯ މަންޗިނީ ބިނާކުރަމުން އަންނަ އިޓަލީ ސްކޮޑުގައި ހިމެނި ކީން ކުޅުނު ދެ ވަނަ މެޗުގައި ޖެހި ގޯލާ އެކު އުމުރުން 19 އަހަރުގެ ކުޅުންތެރިޔާ ވެފައިވަނީ އިޓަލީ އަށް ލަނޑެއް ޖަހައިދިން ދެ ވަނަ އަށް އެންމެ ޒުވާން ކުޅުންތެރިޔާ އަށެވެ. ޔުވެންޓަސްގެ ފޯވާޑް 74 ވަނަ މިނެޓުގައި މި ގޯލް ޖެހީ ޗީރޯ އިމޮބިލޭ ޖައްސާލި ބޯޅައެއް އޭރިއާ ތެރެއިން އެއް ފަހަރުން ގޯލަށް ވައްދާލައިގެންނެވެ.\nމި މެޗުގައި އިޓަލީ އަށް ބަރެއްލާ ލީޑު ނަގައިދިނީ ހަތް ވަނަ މިނެޓުގަ އެވެ. މާކޯ ވެރާޓީ ފޮނުވާލި ހިލޭ ޖެހުން ފިންލެންޑް ކުޅުންތެރިޔަކު ދިފާއުކޮށް ފޮނުވާލި ވަގުތު ޑީ އޭރިއާ ތެރެއިން ބަރެއްލާ ފޮނުވާލި ބާރު ބޯޅަ ގޯލަށް ވަނީ ފިންލެންޑް ކުޅުންތެރިޔެއްގެ ފައިގައި ޖެހިފަ އެވެ. ކަލިއާރީ އަށް ކުޅޭ އުމުރުން 22 އަހަރުގެ ބަރެއްލާ ހޯދުމަށް ވަރަށް ގިނަ ކްލަބްތަކުން އަންނަނީ މަސައްކަތްކުރަމުންނެވެ.\nމި ގްރޫޕުގައި ރޭ ލީންޗެސްޓެއިނާ 2-0 އިން ގްރީސް މޮޅުވިއިރު އާމީނިއާ އަތުން ބޮސްނޮނިއާ އެންޑް ހެޒަގޮވީނާ ވަނީ 2-1 އިން މޮޅުވެފަ އެވެ. ލީގު އުސޫލުން ދެ ބުރު ކުޅެ ޔޫރޯ އަށް ކޮލިފައިވާނީ ގްރޫޕުގެ ގަދަ ދެ ޓީމެވެ.\nވެލެންސިއާގައި ރޭ ނޯވޭ އާއި ސްޕެއިން ކުޅުނު މެޗުގެ 16 ވަނަ މިނެޓުގައި ސްޕެއިނަށް ކުރި ހޯދައިދިނީ ވެލެންސިއާ އަށް ކުޅޭ ރޮޑްރިގޯ އެވެ. ޖޯޑީ އަލްބާ އަރިމަތިން ހުރަސްކޮށްލި ބޯޅަ ރޮޑްރިގޯ ވަނީ ގޯލް ކުރިމަތީ ހުހަށް ވުރެ އެތެރެކޮށްލައިފަ އެވެ. ނޯވޭ އިން އެއްވަރުކުރީ 65 ވަނަ މިނެޓުގައި ޕެނަލްޓީއަކުން ޖޯޝުއާ ކިންގް ޖެހި ގޯލުންނެވެ. ސްޕެއިނުގެ ނަސީބު އަތުގައި ހިފީ ވެސް ޕެނަލްޓީއަކުންނެވެ. އެގޮތުން 71 ވަނަ މިނެޓުގައި ލިބުނު ޕެނަލްޓީ ކާމިޔާބުކޮށް ތިން ޕޮއިންޓް ހޯދައިދިނީ ކެޕްޓަން ސާޖިއޯ ރާމޯސް އެވެ.\nމި ގްރޫޕުގައި ރޭ ފެރޯ އައިލެންޑްސް އަތުން 2-1 އިން މޯލްޓާ މޮޅުވިއިރު ރޫމޭނިއާ އަތުން ސްވިޑަން ވެސް މޮޅުވީ އެ ނަތީޖާ އިންނެވެ.\nއިޓަލީގެ ގައުމީ ޓީމް ޔޫރޯ ކޮލިފައިން ސްޕެއިންގެ ގައުމީ ޓީމް\nޒުވާން ކުޅުންތެރިންނަށް އިސްކަން ދިނުމުގެ މުހިންމުކަން މިހާރު ޓީމު ކުޅޭ ހަލުވި ކުޅުމުންވެސް އެބަ ފެނޭ.. އަދި އިންސީނޭއާއި ޗިޝިއާ ފަދަ ޅަ ކުޅުންތެރިން އިންޖަރީން ރަނގަޅުވެ ޓީމާ ގުޅުމުން ތަފާތު ފެންނާނެކަމަށް މި ބަލަނީ.. ރޭ 30 އަހަރުން މަތީގެ އެންމެ3ކުޅުންތެރިން މުޅި ސްކޮޑުގަ ވެސް ތިބީ..\nމަރުހަބާ އިޓަލީ.2018ގެ ވޯލްޑްކަޕްގަ އިޓަލީ ނެތުން ވެސް އެއީ ލިބުނު ފަޅުކަމެއް.2020ގެ ޔޫރޯއަށް އިޓަލީ ކޮލިފައިވާނެކަމަށް އުއްމީދުކުރަން.އިޓަލީ ހިމެނޭ ގްރޫޕްގަ ގްރީސް އަދި ބޮސްނިއާ ވެސް ފެންނަނީ ވަރަށް ވަރުގަދަކޮށް.#ފޯޒާއިޓާލިއާ


OIC ge havaasaa gai haarijee vazeerunnaai Shahid bahdhalu kurahvaifi\nއޯއައިސީގެ ހަވާސާގައި ހާރިޖީ ވަޒީރުންނާ ޝާހިދު ބައްދަލުކުރައްވައިފި\n27 ނޮވެންބަރ 2020 - 18:31:06\nއޯގަނައިޒޭޝަން ފޮ އިސްލާމިކް ކޯޕަރޭޝަން (އޯ.އައި.ސީ) ގެ ހާރިޖީ ވަޒީރުންގެ ކައުންސިލްގެ 47 ވަނަ ބައްދަލުވުމުގައި ފޮރިން މިނިސްޓަރ އަބްދުﷲ ޝާހިދު ބައިވެރިވެވަޑައިގެން، ބައްދަލުވުމުގެ ހަވާސާގައި ބައެއް ގައުމުތަކުގެ ހާރިޖީ ވަޒީރުންނާ ބައްދަލުކުރައްވައިފި އެވެ.\nނިއާމޭއަށް ވަޑައިގަތުމުގެ ދަތުރުފުޅުގައި މިނިސްޓަރ ޝާހިދު ވަނީ ސައޫދީ އަރަބިއްޔާގައި މަޑުކުރައްވާފަ އެވެ. އަދި ވެރިރަށް ރިޔާޟްގައި މުސްލިމް ވޯލްޑް ލީގްގެ ސެކްރެޓަރީ ޖެނެރަލާ ބައްދަލުކުރެއްވި އެވެ. މިނިސްޓަރ ޝާހިދު ނީޖާގެ ނިއާމޭއަށް ވަޑައިގަތީ ސައޫދީ އަރަބިއްޔާގެ ހާރިޖީ ވަޒީރު ޕްރިންސް ފައިސަލް ބިން ފަރްހާންގެ އަރިހުގަ އެވެ.\nހާރިޖީ ވަޒީރުންގެ ބައްދަލުވުމުގެ ކުރިން މިނިސްޓަރު ޝާހިދު ވަނީ ތުރުކީވިލާތުގެ ހާރިޖީ ވަޒީރާއި ބައްދަލުކުރައްވާފަ އެވެ. އެ ބައްދަލުވުމުގައި ޓާކިޝް އެއާލައިންސްގެ ދަތުރުތައް ރާއްޖެއަށް އަލުން ފެށުމާ ގުޅިގެން ފަތުރުވެރިކަމަށް ވަރަށް ބޮޑު ކުރިއެރުމެއް ލިބިފައިވާތީ، އެކަމަށް މިނިސްޓަރު ޝާހިދު ޝުކުރު އަދާކުރެއްވި އެވެ.\nއޭގެ އިތުރުން ސަމިޓްގެ ހަވާސާގައި ސެނެގާލްގެ އާ ހާރިޖީ ވަޒީރު އައިސަތާ ޓޯލް ސޯލްއަށް އާ ބައްދަލުކުރައްވައި، އެކަމަނާ އަށް މިނިސްޓަރު ޝާހިދު މަރުޙަބާ ވިދާޅުވި އެވެ.\nއަދި މޮރިޓޭނިއާގެ ހާރިޖީ ވަޒީރު އިސްމާއިލް އައުލްދް ޝެއިޚް އަހުމަދު އާއިވެސް މިނިސްޓަރު ޝާހިދު ބައްދަލުކުރެއްވި އެވެ. ސަމިޓްގެ ތެރެއިން ބޭއްވެވި މި ބައްދަލުވުމަށްފަހު މިނިސްޓަރު ޝާހިދު ކުރެއްވި ޓްވީޓެއްގައި ވިދާޅުވީ ރާއްޖެއާއި މޮރިޓޭނިއާ ދުރުގައި އޮތްނަމަވެސް ދެގައުމަކީ ގިނަ ދާއިރާތަކަކުން އެކުގައި މަސައްކަތްކުރާ ގާތް ދެގައުމު ކަމަށެވެ.\nދަ ގެމްބިއާގެ ހާރިޖީ ވަޒީރު މަމަދޯ ޓަންގަރާ އާވެސް މިނިސްޓަރު މިއަދުގެ ސަމިޓްގައި ބައްދަލުކުރެއްވި އެވެ. މިޔަންމާގެ ރޮހިންޔާ ދަރިކޮޅުގެ މުސްލިމުންނާ ދެކޮޅަށް އެގައުމުގައި ހިންގަމުންދާ ޖަރީމާތަކަށް އިންސާފު ހޯދުމަށް ދިވެހިރާއްޖެއާއި ދަ ގެމްބިއާ ގުޅިގެން ބައިނަލްއަގްވާމީ ކޯޓުގައި ކުރިއަށްދާ މައްސަލާގައި ދެ ގައުމުގެ ވަކީލުންގެ މެދުގައި އެއްބާރުލުން އިތުރުކުރުމާ ބެހޭ ގޮތުން ދެ ވަޒީރުން ވަނީ މަޝްވަރާކުރައްވާފަ އެވެ.


Liverpool balikoh City in League ge uhmeedhu aakohfi | Mihaaru\nމެންޗެސްޓާ ސިޓީގެ ބެނާޑޯ ސިލްވާ (ވ) އަތުން ބޯޅަ ހޯދަން ލިވަޕޫލުގެ ޖޯޑަން ހެންޑަސަން މަސައްކަތްކުރަނީ. --ފޮޓޯ: އޭއެފްޕީ\nލިވަޕޫލް ބަލިކޮށް ސިޓީން ލީގުގެ އުއްމީދު އާކޮށްފި\n04 ޖެނުއަރީ 2019 - 07:492comments\nމެންޗެސްޓާ (ޖެނުއަރީ 4) – ލިވަޕޫލް 2-1 އިން ބަލިކޮށް އެ ޓީމުގެ ބަލިނުވުމުގެ ސިލްސިލާ ނިމުމަކަށް ގެނެސް، ތާވަލުގެ ދެ ވަނަ އަށް އަރައި މެންޗެސްޓާ ސިޓީން އިނގިރޭސި ޕްރިމިއާ ލީގު ކާމިޔާބުކުރުމުގެ އުއްމީދު އަނެއްކާ ވެސް އާކޮށްފި އެވެ.\nމި ސީޒަނުގެ ލީގުގައި، 20 މެޗަށް ފަހު ލިވަޕޫލް ފުރަތަމަ ފަހަރަށް ރޭ ބަލިވި ނަމަވެސް 54 ޕޮއިންޓާ އެކު އަދިވެސް އެއް ވަނައިގައި އޮތީ އެ ޓީމެވެ. އެކަމަކު ސިޓީ ދެ ވަނަ އަށް އަރައި ހަތަރު ޕޮއިންޓަށް މިވަނީ ފަރަގުކުޑަކޮށްފަ އެވެ. ސިޓީ އަށް ލިބިފައިވަނީ 50 ޕޮއިންޓެވެ. ތިން ވަނަ އަށް ވެއްޓުނު ޓޮޓެންހަމް ހޮޓްސްޕާސް އޮތީ 48 ޕޮއިންޓާ އެކު އެވެ.\nއިއްތިހާދު ސްޓޭޑިއަމުގައި ކުޅުނު މެޗުގެ 40 ވަނަ މިނެޓުގައި ސިޓީން ވަނީ ސާޖިއޯ އަގުއޭރޯގެ ގޯލުން ލީޑު ނަގައިފަ އެވެ. އޭރިއާގެ ބޭރު ރޮނގު ކައިރިން ބެނާޑޯ ސިލްވާ ދިން ބޯޅަ އޭރިއާ ތެރެއިން އަގުއޭރޯ ކޮންޓްރޯލްކޮށްލުމަށް ފަހު، ކައިރީގައި ހުރި ޑެޔާން ލޮވްރެނަށް އެއްވެސް ފުރުސަތެއް ނުދީ، ގޯލުގެ މަތީ ދާގަނޑަށް ބޯޅަ އަމާޒުކޮށްލީ އެވެ.\nލިވަޕޫލުން ވަނީ ރޮބާޓޯ ފިރްމީނިއޯގެ ގޯލުން 64 ވަނަ މިނެޓުގައި އެއްވަރުކޮށްފަ އެވެ. ޓްރެންޓް އެލެކްސެންޑަ-އާނޯލްޑް އޭރިއާ ތެރެއަށް އޮއްސާލި ބޯޅަ އަށް އަރައި އެންޑްރިއު ރޮބަޓްސަން އެއް ފަހަރުން ހުރަސްކޮށްލުމުން ފިރްމީނިއޯ ވަނީ ވެއްޓިގެންފައި ހުސްކޮށް އޮތް ގޯލުގެ ތެރެއަށް ބޯޅަ ވައްދާލައިފަ އެވެ.\nސިޓީން މެޗުން މޮޅުވީ 72 ވަނަ މިނެޓުގައި ލެރޯއީ ސާނޭ ޖެހި ގޯލުންނެވެ. ލިވަޕޫލުގެ ކުރީގެ ފޯވާޑް ރަހީމް ސްޓާލިން ދިން ބޯޅަ އަށް އަރައި ސާނޭ ފޮނުވާލި ބޯޅަ، ލިވަޕޫލުގެ އެލެކްސެންޑަ-އާނޯލްޑްގެ ފައި ދޭތެރެއިން ގޮސް ގޯލަށް ވަނީ ދަނޑީގައި ޖެހިފަ އެވެ.\n"ޓީމާ މެދު ފަހުރުވެރިވޭ،" ސިޓީގެ ކޯޗު ޕެޕް ގާޑިއޯލާ ބުންޏެވެ. "މިއަދު އެކަންޏެއް ނޫން. އަހަރެމެން އަތުން ހަތަރު ދުވަސް ތެރޭ ދެ މެޗު ގެއްލުނު. އެކަމަކު 16 މަސް ދުވަހު މި ކުޅުންތެރިން ކުރި މަސައްކަތް ހަނދާން ނައްތާލައިގެން ނުވާނެ. އަހަރެމެންނަށް އެނގޭ މިއަދަކީ ފައިނަލެއްކަން. ބަލިވެއްޖެއްޔާ ގާތްގަނޑަކަށް މިކަން ނިމުނީކަން."\nގާޑިއޯލާ ބުނީ ހުރިހާ ކްރެޑިޓެއް ހައްގުވަނީ ކުޅުންތެރިންނަށް ކަމަށާއި، ޕްރެޝަރު އޮތް ނަމަވެސް އެއްވެސް ވަރަކަށް ބިރުގަނެ ޖެހިލުން ނުވާ ކަމަށެވެ.\n"ލީގުގެ ލީޑަރަކީ ލިވަޕޫލް. ހަތަރު ޕޮއިންޓުގެ ފަރަގެއް އެބައޮތް އެކަމަކު އަހަރެމެންނަށް މިހާރު ތަފާތު މި ކުޑަކުރެވުނީ. އަހަރެމެންނަށް އެނގޭ މޮޅުވެއްޖެއްޔާ ތަށި ހޯދުމުގެ ފުރުސަތު އޮންނާނެކަން. ބަލިވި ނަމަ މިކަން ނިމުނީ،" ގާޑިއޯލާ ބުންޏެވެ.\nލިވަޕޫލުގެ ކޯޗު ޔާގެން ކްލޮޕް ބުނީ ނިމިގެން ދިޔައީ ވަރަށް ޕްރެޝަރު ބޮޑު މެޗެއް ކަމަށާއި މައްސަލައަކަށްވީ ނިންމާލުމުގައި ލިވަޕޫލުގެ ނަސީބު ދެރަވުން ކަމަށެވެ.\n"މެޗުގައި ދިޔަ ސިޓީން ޑޮމިނޭޓްކުރި ވަގުތުތަކެއް. އެންމެންނަށް ވެސް އެކަން އިހުސާސްކުރެވުނު. އެކަމަކު އަހަރެމެން އެނބުރި އައިސް، މުހިއްމު ފުރުސަތުތަކެއް ހޯދިން. އެކަމަކު އެ ފުރުސަތުގައި ލަނޑު ޖަހަން ޖެހޭނެ. އަގުއޭރޯ ލަނޑު ޖެހިއިރު އޭންގަލެއް ނެތް. އެފަދަ ހާލަތުގައި އަހަރެމެންނަށް ލަނޑު ނުޖެހުނު،" ކްލޮޕް ބުންޏެވެ.\nއިތުރު ލިޔުންތައް އިންގްލިޝް ޕްރިމިއާ ލީގް ލިވަޕޫލް މެންޗެސްޓާ ސިޓީ\nވާދަވެރި ރޭހަށް ފަހު ސިޓީ ލީގު ޗެމްޕިއަންކަން ހޯދައިފި\nސިޓީ އަށް ވުރެ ޕްރެޝަރު ބޮޑީ ލިވަޕޫލަށް: ސްޓާލިން\n18 hours ago 165\nSafety Assurance Inspector


އުދަ އަރައި ރަށްގިރުމުގެ ސަބަބުން ބައެއް އޮޑިހަރުގެތައް މޫދުތެރެއަށް — Ihavandhoo.com\nއުދަ އަރައި ރަށްގިރުމުގެ ސަބަބުން ބައެއް އޮޑިހަރުގެތައް މޫދުތެރެއަށް\n12 ފެބުރުއަރީ 2020 3\nއިހަވަންދޫއަށް އާދަޔާއި ހިލާފަށް ބޮޑަށް އުދަ އަރައި ގޮނޑުދޮށް ގިރާލުމާއި އެކު ބައެއް އޮޑިހަރުގެތައް މޫދުގެ ތެރެއަށް ގޮސް ގެއްލުންތައް ލިބެން ފަށައިފިއެވެ.\nމީގެ އިތުރުން އުދައަރާ ގޮނޑުދޮށުގައި ހުރި ބައެއްތަކެތި މޫދުތެރެއަށް ގޮސް އޮޔާދާތީ އެކަމަށް ސަމާލުވުމަށްވެސް އިހަވަންދޫ ކައުންސިލުން ވަނީ އިލްތިމާސްކޮށްފައެވެ.\nއިހަވަންދޫ ކައުންސިލްގެ ރައީސް މުޙައްމަދު ރަޝީދު ވިދާޅުވީ އެރަށަށް އުދައަރަމުންދާތާ ދެދުވަސް ވެފައިވާކަމަށާއި އެހެން ނަމަވެސް މިއަދު އާދަޔާއި ޚިލާފަށް އުދައަރާތީ ގޮނޑުދޮށުގައި ހުރި ބައެއް ތަކެތި ރައްކާތެރި ކުރުމަށް މަސައްކަތް މިހާރުވެސް ކުރަމުން ދާކަމަށެވެ.\nއަދި އިރުމަތީ ފަރާތުން އާދަޔާ ޚިލާފަށް އުދަ އަރައި ރަށް ގިރަމުން ދާތީ، އެ ސަރަހަދުގައި ހުރި ބައެއް ތަކެތި މޫދަށް ފައިބަމުން ދާކަމަށްވެސް ކައުންސިލްގެ ރައީސް މުހައްމަދު ރަޝީދު ވަނީ ވިދާޅުވެފައެވެ. އެހެންކަމުން އެސަރަހައްދުން ދަތުރުކުރާ އުޅަނދު ފަހަރު އެކަމަށް ސަމާލު ވުމަށާއި، އަދި މޫދަށް އެރި އުޅުމުގައި ވެސް ސަމާލުވުމަށް ކައުންސިލުންވަނީ އެދިފައެވެ.\nކުރިއަށް އޮތް 48 ގަޑިއިރު ރާއްޖޭގެ ސަރަޙައްދުގައި ވައި ގަދަވެ ކަނޑުތަށް ގަދަވާނެ ކަމަށާއި ބައެއް ރަށްތަކަށް އުދައަރާނެކަމަށް މޫސުމާއި ބެހޭ ޤަޢުމީ އިދާރާއިން ލަފާކުރާތީވެ، ކަނޑު ދަތުރުކުރާ ފަރާތްތަކުން މޫސުމަށް ސަމާލުވުމަށް މިއަދު އެމްއެންޑީއެފްއިންވެސް ވަނީ އިލްތިމާސްކޮށްފައެވެ.\nކައުންސިލަށް ލިބިފައިވާ ބޮޑު ބަޖެޓުން އިރުމަތީފަރާތުގައި ރަށް ގިރުމުގެ މައްސަލަ ހައްލު ކުރުމަށް ބަދަރެއް ހެދުމަށް ގޮވާލަން․ ނޫނީ ބޭރު ޓޮއްޓެއް ހެދުންވެސް ރަނގަޅު ވާނެ ކަމަށް ފެނޭ\n– 12 ފެބުރުއަރީ 202030\nރަށްގިރީމަ ރަށްގިރާވާހަކަ ދައްކަނީ ވޯޓު ހޯދަން ވެގެން ރައްޔިތުންނަށް ގޮނޑުދޮށުން ވެލިނަގަން ހުއްދަދިންއިރު ނޭގެދޯ މިހެންވާނެ ކަމެއް <br>\n– 12 ފެބުރުއަރީ 202020\nތިޔަ ހަރުގެތައް ގިރާލާގެން ދާނަމަ ވަރަށް ރަނގަޅު․ ގައިމު އޭރުން ގޭގެއަށް ފާބަރު ކުނޑި އާ ފާބަރު އަންދާ ދުމެއް ނާރާނެ․


"Super Dancer Chapter 4" Florina kaamiyaabu koffi | Hurihaa.mv\n"ސުޕަ ޑާންސާ ޗެޕްޓާ 4" ފްލޮރީނާ ކާމިޔާބު ކޮށްފި\nPublished on 10 Oct 2021, 07:16\nސުޕަ ޑާންސް ޗެޕްޓާ4ކާމިޔާބު ކުރި ފްލޮރީނާ އާއި ތުޝާރު އަދި ޝޯގެ ޖަޖުން\nކުޑަކުދިންނަށް ހާއްސަކޮށްގެން ސޮނީ އެންޓަޓެއިންމެންޓުން ގެނެސްދޭ ޑާންސް ރިއަލިޓީ ޝޯވ "ސުޕަ ޑާންސާ ޗެޕްޓާ 4" ފްލޮރީނާ ގޯގޯ ކާމިޔާބު ކޮށްފި އެވެ.\n"ސުޕަ ޑާންސާ ޗެޕްޓާ 4" ފްލޮރީނާ ކާމިޔާބު ކުރީ ސަންޗިތު ޗަނާނާ، ޕްރިތުވިރާޖް ކޮންގާރީ،އީޝާ މިޝްރާ އަދި ނީރްޖާ ތިވާރީ ވާދަކޮށްގެންނެވެ.\nމިފަހަރުގެ ޝޯ ކާމިޔާބު ކުރި ފަރާތްތައް ސޮނީ އެންޓަޓެއިންމެންޓުން ވަނީ 15 ލައްކަ ރުޕީސްގެ ފައިސާގެ އިނާމެއް ދީފަ އެވެ. އަދި ފްލޮރީނާގެ ކޮރެއޯގްރާފަރެއް ގޮތުގައި ހަރަކާތެރިވި ތުޝާރް ޝެޓީއަށް ވަނީ ފަސް ލައްކަ ރުޕީސްގެ ފައިސާގެ އިނާމެއް ލިބިފަ އެވެ.\n"ސުޕަ ޑާންސް ޗެޕްޓާ 4" ދެ ވަނަ ޕްރިތުވިރާޖް އަށް ލިބިގެންދިޔައިރު ތިން ވަނަ ލިބިގެން ގޮސްފައިވަނީ ސަންޗިތު އަށެވެ. އަދި ހަތަރު ވަނަ ނީރްޖާ އަށް ލިބިގެންދިޔައިރު ފަސް ވަނަި ލިބުނީ އީޝާ އަށެވެ. ކޮންމެ ފައިނަލިސްޓަށް އެއް ލައްކަ ރުޕީސްގެ ފައިސާގެ އިނާމެއްވެސް ވަނީ ދީފަ އެވެ.\nރޭ ރާއްޖެ ގަޑިން 7:30 ގައި މިޝޯގެ ފައިނަލް އެޕިސޯޓްގައި މި ފަސް ފައިނަލިސްޓުންގެ އިތުރުން މިޝޯގައި ބައިވެރިވި އެހެން ބައިވެރިންގެ ހުށަހެޅުންތައް ފެނިގެންދާނެ އެވެ. އޭގެ އިތުރުން ޝޯވގެ ޖަޖުން ކަމަށްވާ ޝިލްޕާ ޝެޓީއާއި ގީތާ ކަޕޫރްގެ ފަރި ހަރަކާތްތައް ވެސް ފިނާލޭގައި ފެނިގެންދާނެ އެވެ.\nމިއަހަރުގެ މާޗް މަހުގެ 27 ވަނަ ދުވަހު ދައްކަން ފެށި "ސުޕަ ޑާންސާ ޗެޕްޓާ 4" 13 ބައިވެރިޔަކު ވަނީ ފެނިގެން ގޮސްފަ އެވެ.\nޖަޖުންގެ މާކްސްއާއި ބެލުންތެރިންގެ ވޯޓުން ސުޕަ ޑާންސާ އެއް ހޮވިގެންދާއިރު ރޭގެ ޝޯގައި ހާއްސަ މެހެމާނުންގެ ގޮތުގައި ކޮރެއޯގްރާފަރު ޓެރެންސް ލުވިސްއާއި ނެށުންތެރިޔާ ރާގަވް ޖުޔަލްގެ އިތުރުން ލަވަކިޔުންތެރިޔާ ބާދުޝާހް ވަނީ ބައިވެރިވެފަ އެވެ.\nކުރީގެ3ސީޒަނެކޭވެސް އެއްގޮތަށް މި ސީޒަންވެސް ޖަޖުކުރީ ކޮރެއޯގްރާފަރު ގީތާ ކަޕޫރާއި ބަތަލާ ޝިލްޕާ ޝެޓީގެ އިތުރުން ޑައިރެކްޓަރު އަނޫރާގް ބާސޫއެވެ. ހޯސްޓްކުރީ ރިތުވިކް ދަންޖާނީއާއި ޕަރީތޯޝް ތުރިޕާތީ އެވެ.\nބޮލީވުޑް މުނިފޫހިފިލުވުން ސުޕަ ޑާންސާ


ޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ މެމްބަރު ގާސިމް އިބްރާހީމް ފަރުވާ އަށް ފަހު އޭޑީކޭ ހޮސްޕިޓަލުން މިއަދު ދޫކޮށްލައިފި އެވެ.\nގާސިމްގެ ޕާސްޕޯޓް ހިފެހެއްޓި މައްސަލަ އެޗްއާރުސީއެމަށް\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ހާލު ދުވަހަކަށް ވުރެ ދުވަހެއް ގޯސްވަމުން ދާ ކަމަށާއި ބޭސްފަރުވާއަށް ރާއްޖެއިން ބޭރަށް ދިއުމުގެ ހުއްދި ނުދިން މައްސަލަ ހިއުމަން ރައިޓްސް...\nޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލީހހުގެ މާމިގިލީ ދާއިރާގެ މެމްބަރު ގާސިމް އިބްރާހިމްގެ ފުރާނަ އަށް ނުރައްކާވެފައިވާ ކަމަށް ވިދާޅުވެ ވީ އެންމެ އަވަހަކަށް ގާސިމް...\nގާސިމްގެ ހިތުގެ ހާއްސަ ސްކޭނެއް ހަދަން ލަފާ ދީފި\nމިހާރު އޭޑީކޭ ހޮސްޕިޓަލުގެ އައިސީޔޫގައި ފަރުވާ ދެމުން އަންނަ ޖުމްހޫރީ ޕާޓީގެ ލީޑަރު، އަދި މަޖިލީހުގެ މާމގިލީ ދާއިރާގެ މެމްބަރު ގާސިމް އިބްރާހީމްގެ ހިތުގެ ހާއްސަ ސްކޭނެއް ހެދުމަށް...\nJuly 15, 2017 24\nއެއްމާބަނޑު ހަތަރު ކުދިންގެ ފޮޓޯ އާންމުކޮށްފި\nބަނޑަށް ހަތް މަހުގައި ދިވެހި އަންހެނަކު ވިހޭ އެއްމާބަނޑު ހަތަރު ކުދިންގެ ފޮޓޯ އޭޑީކޭ އިން މިއަދު އާންމުކޮށްފި އެވެ.\nއެއްމާބަނޑު ހަތަރު ކުދިން ހޮސްޕިޓަލުން ދޫކޮށްލައިފި\nއޭޑީކޭ ހޮސްޕިޓަލްގެ ގޯތިތެރޭގައި މެކޭނިކަލް ޕާކިން ސިސްޓަމެއް ގާއިމްކުރުމުގެ މަސައްކަތް ފަށައިފި އެވެ.\nވޭތުވެ ދިޔަ ތިން ދުވަހުގެ ތެރޭގައި ބޭރަށް ހިންގުމާއި ހޮޑުލުން ވަރަށް ބޮޑަށް އިތުރުވެފައިވާތީ އެކަމަށް އާންމު ރައްޔިތުން ސަމާލުވުމަށް ހެލްތު ޕްރޮޓެކްޝަން އެޖެންސީން އިލްތިމާސް ކޮށްފި އެވެ.\nއޭޑީކޭ ގުރުއާން މުބާރާތުގެ ނަތީޖާ އިއުލާނު ކޮށްފި\nބަނޑަށް ހަތް މަހުގައި، ދިވެހި އަންހެނަކު އެއްމާބަނޑު ހަތަރު ކުދިން މިއަދު ވިހައިފި އެވެ.\nއޭޑީކޭ ގްރޫޕްގައި ހިމެނޭ ކުންފުނިތަކުގެ މުވައްޒަފުންނަށް ހާއްސަކޮށްގެން ގުރުއާން މުބާރާތެއް މިދިއަ ބުރާސްފަތިދުވަހު ބާއްވައިފި އެވެ.\nރާއްޖޭގައި މަސައްކަތްކުރާ ބިދޭސީންގެ ވޯކްޕާމިޓަށް ބޭނުންވާ މެޑިކަލް ރިޕޯޓް، ކްލިނިކްތަކުން ނުހެއްދޭ ގޮތަށް ހަމަޖައްސަން ހެލްތު މިނިސްޓްރީން ނިންމައިފި އެވެ.\nރީތި ރަށް ރިސޯޓު ކައިރީގައި އަޅާފައި އޮތް ދޯންޏެއްގައި، ސަމާ އައިލެންޑް ރިސޯޓުގެ ލޯންޗެއް ޖެހި މިިދިޔަ އަންގާރަދުވަހުގެ ރޭ ހިނގި އެކްސިޑެންޓުގައި އަނިޔާވި މުވައްޒަފުންނަށް...\nJune 03, 2017 19\nރީތި ރަށް ރިސޯޓު ކައިރީގައި އަޅާފައި އޮތް ދޯންޏެއްގައި، ސަމާ އައިލެންޑް ރިސޯޓުގެ ލޯންޗެއް ޖެހި މިިދިޔަ އަންގާރަދުވަހުގެ ރޭ ހިނގި އެކްސިޑެންޓުގައި ޒަހަމްވި މީހުންގެ ތެރެއިން ހާލު...


Griezmann, Varane fahataha France ge 1 vana Mbappe\nގްރީޒްމަން، ވަރާން ފަހަތަށް، ފްރާންސްގެ އެއްވަނަ އެމްބާޕޭ\nމިއަހަރުގެ ވޯލްޑްކަޕުގެ ކާމިޔާބަށް ފަހު އެމްބާޕޭ ވޯލްޑްކަޕު ތައްޓަށް ބޮސް ދެނީ ---\nއެންޓްއާން ގްރީޒްމަން އާއި ރަފޭލް ވަރާން ފަހަތަށް ޖައްސާލުމަށް ފަހު، ފްރާންސްގެ މޮޅު ކުޅުންތެރިޔާގެ އެވޯޑް ޕީއެސްޖީގެ ޒުވާން ފޯވަޑް، ކިލިޔަން އެމްބާޕޭ ހޯދައިފި އެވެ.\nމި އަހަރުގެ ވޯލްޑްކަޕު ފްރާންސަށް ހޯދައިދިނުމަށްޓަކައި އެތުލެޓިކޯ މެޑްރިޑްގެ ފޯވަޑް ގްރީޒްމަން އާއި ރެއާލް މެޑްރިޑްގެ ޑިފެންޑަރު ވަރާން ވެސް ވަނީ މުހިންމު ދައުރެއް އަދާކޮށްފަ އެވެ. އެހެންނަމަވެސް އެވޯޑް ލިބޭނީ އެންމެ ކުޅުންތެރިޔަކަށެވެ.\nފްރާންސްގެ ފުޓްބޯޅައިން ހޮވާ އެ ގައުމުގެ މޮޅު ކުޅުންތެރިޔާގެ އެވޯޑް، އެ މަޖައްލާއިން ދީފައި ވަނީ އެމްބާޕޭއަށެވެ. ރެއާލް މެޑްރިޑާއެކު ޗެމްޕިއަންސް ލީގް ކާމިޔާބު ކުރި ވަރާން އަށް ލިބުނީ ދެ ވަނަ އެވެ. އެތުލެޓިކޯ އާ އެކު ޔޫރޮޕާ ލީގް ހޯދި ގްރީޒްމަންއަށް ލިބިފައި ވަނީ ތިން ވަނަ އެވެ.\nފްރާންސްގެ ފުޓްބޯޅައިން މި މަހު ހޮވި، ދުނިޔޭގެ އެންމެ މޮޅު ކުޅުންތެރިޔާ ނުވަތަ ބެލަންޑޯ އެވޯޑްގައި އެމްބާޕޭ ވަނީ ހަތަރު ވަނަ ހޯދާފަ އެވެ. އޭގެ އިތރުން މި އަހަރު އަލަށް ދޭން ފެށި އެވޯޑެއް ކަމަށްވާ އެންމެ މޮޅު ޒުވން ކުޅުންތެރިޔާގެ އެވޯޑް 'ކޮޕާ އެވޯޑް' ހޯދީވެސް އެމްބާޕޭ އެވެ. މިއަހަރުގެ ވޯލޑްކަޕުގައި ވެސް އެންމެ މޮޅު ޒުވާން ކުލުންތެރިޔާގެ އެވޯޑް ހޮދި އެމްބާޕޭ އެވެ.\nފްރާންސް ކީލިއަން އެމްބާއްޕޭ\nއެމްބާޕޭ ބޭނުންވަނީ ރަންބޫޓް އެވޯޑް ޝެއާކުރަން\nލީގް ނިންމާލުމުން ލިއޯން ކޯޓަށް ދަނީ\nފްރާންސް ލީގް ކެންސަލްކޮށްފި


Anna aadhitha dhuvahu Pfizer Vaccine jahan fashany!\nފާއިޒާ ވެކްސިން ޖަހަން އަންނަ އާދިއްތަ ދުވަހު ފަށަނީ!\n08 އޭޕްރީލް 2021 - 20:29:48\nހާއްސަ ހާލަތްތަކުގައި ޖެހުމަށް ހާއްސަކޮށްފައިވާ ފައިޒާ ވެކްސިން އަންނަ އާދިއްތަ ދުވަހު ޖަހަން ފަށާނެ ކަމަށް އެޗްޕީއޭއިން ބުނެފި އެވެ.\nމިކަން ހާމަކޮށް އެޗްޕީއޭއިން ބުނީ، ފާއިޒާ ވެކްސިން ދިނުން މިމަހުގެ 11 ވާ އާދިއްތަ ދުވަހު ފަށާނެ ކަމަށާއި، ވެކްސިން ދެވޭނީ ރަޖިސްޓްރީ ކޮށްފައިވާ ފަރާތްތަކަށް އެޕޮއިންޓްމެންޓް ދީގެން ކަމަަށެވެ.\nމިވެކްސިނަކީ ހާއްސަ ހާލަތްތަކުގައި ދިނުމަށް ހާއްސަކޮށްފައިވާ ވެކްސިނެއް ކަމުން އާދިއްތަ ދުވަހު ވެކްސިން ޖަހާއިރު ވެކްސިން ޖެހުމުގެ ފުރުސަތު ހުޅުވާލާފައިވަނީ 16 އަދި 17 އަހަރުގެ ކުދިންނާއި 60 އަހަރުން މަތީގެ މީހުން ތެރެއިން ދިގުމުއްދަތަކަށް ދާއިމީ ބައްޔަށް ބޭސްކުރާ ފަރާތްތަކަށެވެ.\nއަދި 18 އަހަރާއި 60 އަހަރާއި ދެމެދުގެ ދިފާއީ ނިޒާމް ބަލިކަށިވެފައިވާ ހާއްސަ ހާލަތްތަކުގައިވާ ފަރާތަތަކަށްވެސް މި ވެކްސިން ދޭން ވަނީ ނިންމާފައެވެ. އެފަދަ ފަރާތްތަކުން ފައިޒާ ވެކްސިން ލިބިގަތުމަށްޓަކައި ލިންކުން ރަޖިސްޓާ ކުރެއްވުމަށް އެޗްޕީއޭއިން އެދެއެވެ.\nއެ ވެކްސިން ޖަހަމުންގެންދާނީ ރަޖިސްޓާވާ ފަރާތްތަކަށް އަންގާ ވަގުތު ހަމަޖައްސައިގެން ކަމަށް ވެސް އެޗްޕީއޭއިން ވަނީ ބުނެފަ އެވެ.\nކޮވެކްސް ފެސިލިޓީގެ ދަށުން ދިވެހި ރާއްޖެއަށް 5،500 ޑޯޒްގެ ފައިޒާ ވެކްސިން ވަނީ ލިބިފައެވެ. އެހެންނަަމަވެސް އެ ވެކްސިނަކީ ފިނިހޫނުމިން -70 ޑިގްރީގައި ބަހައްޓަންޖެހޭ ވެކްސިނެއްކަމުގައިވާތީ އެވެކްސިން މައިގަޑުގޮތެއްގައި ޖަހާނީ މާލޭގައެވެ.\nފައިޒާ ވެކްސިނާއި ޗައިނާގެ ސިނަފޯމް ވެކްސިން ބޭނުން ކުރުމަށް މޯލްޑިވްސް ފުޑް އެންޑް ޑްރަގް އެތޯރިޓީއިން ހުއްދަ ދީފައިވަނީ، މާޗު މަހުގެ 15ވަނަ ދުވަހުއެވެ. ފައިޒާވެކްސިނަކީ ޑަބްލިއުއެޗްއޯއީއާއި އީޔޫއެލްގެ ހުއްދަ ލިބިފައިވާ ވެކްސިނެކެވެ. މިހާރު އެ ވެކްސިން ދުނިޔޭގެ 70 ގައުމެއްގައި ބޭނުން ކުރަމުން އެބަގެންދެ އެވެ.


MMPRC hiyaanaathaa gulhigen asset recovery commission in Nihan aa...\nއެމްއެމްޕީއާރްސީ ބޮޑު ޙިޔާނަތް\nނިހާނުގެ ފްލެޓާ ގުޅޭގޮތުންވެސް ކޮމިޝަނުން ސުވާލު ކޮށްފައިވޭ\nނިހާން ވަނީ ތަހުޤީޤުގައި ވަކީލެއްގެ ފުރުސަތަކަށް އެދިވަޑައިގަންނަވާފަ\nނިހާނަށް ގުޅާލުމުން އެކަމަށް ސީދާ ޖަވާބެއް ދެއްވާފައެއް ނުވޭ\nކ. މާލެ | 24 އޮކްޓޯބަރ 2020 | ހޮނިހިރު 13:28 | 12,234\nރައްޔިތުންގެ މަޖިލީހުގެ ވިލިމާލެ ދާއިރާގެ ކުރީގެ މެމްބަރު އަހުމަދު ނިހާނު ހުސައިން މަނިކު ޕީޕީއެމްގެ އިވެންޓެއްގައި ވާހަކަ ދައްކަވަނީ - ރާއްޖެ އެމްވީ\nރައްޔިތުންގެ މަޖިލީހުގެ ވިލިމާލެ ދާއިރާގެ ކުރީގެ މެމްބަރު އަހުމަދު ނިހާނު ހުސައިން މަނިކު އެސެޓް ރިކަވަރީ ކޮމިޝަނަށް ހާޒިރު ކޮށްފިއެވެ.\nއިތުބާރު ހުރި މަސްދަރަކުން "ރާއްޖެއެމްވީ" އަށް މައުލޫމާތު ދެއްވަމުން ވިދާޅުވީ، ނިހާން ހާޒިރު ކޮށްފައި ވަނީ ބުރާސްފަތި ދުވަހު ކަމަށާއި، އޭނާއާ ސުވާލު ކޮށްފައި ވަނީ މޯލްޑިވްސް މާރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ބޮޑު ޙިޔާނާތާ ގުޅިގެން ކަމަށެވެ. އޭގެ އިތުރުން، ނިހާނުގެ ފްލެޓާ ގުޅޭ ގޮތުން ވެސް ކޮމިޝަނުން ސުވާލު ކޮށްފައި ވެއެވެ.\nމައުލޫމާތު ލިބިފައިވާ ގޮތުގައި ނިހާން ވަނީ ތަހުޤީޤުގައި ވަކީލެއްގެ ފުރުސަތަކަށް އެދިވަޑައިގަންނަވާފައެވެ. އަދި އެ ފުރުސަތު ދިނުމަށް ފަހު ތަހުޤީޤު އެހެން ދުވަހަކަށް ފަސްކޮށްފައިވާ ކަމަށް ބައެއް ނޫސްތަކުން ރިޕޯޓް ކޮށްފައި ވެއެވެ. އެހެން ނަމަވެސް އެކަމާ ގުޅޭގޮތުން މައުލޫމާތު ސާފު ކޮށްލުމަށް "ރާއްޖެއެމްވީ" އިން ނިހާނަށް ގުޅާލުމުން އެކަމަށް ސީދާ ޖަވާބެއް ދެއްވާފައެއް ނުވެއެވެ.\nމީގެ ކުރިން ހާމަކޮށްފައިވާ މައުލޫމާތުތަކަށް ބަލާއިރު 18 ވަނަ ރައްޔިތުންގެ މަޖިލީހުގެ 44 މެމްބަރުންނަށް ޙިޔާނާތުގެ ފައިސާ ލިބިފައިވާ ކަން ވަނީ ތަޙުޤީޤުތަކުން ހާމަވެފައެވެ. އަދި މި މައްސަލައިގައި ނިހާންއާ ސުވާލު ކޮށްފައިވާ އިރު، ނިހާން ހުޅުމާލެއިން ބައްލަވައިގެންފައިވާ އެޕާޓްމެންޓެއްގެ މައްސަލަ އޭސީސީއަށް ހުށައެޅިފައި ވެއެވެ.\nއެހެން ނަމަވެސް، ނިހާންގެ ދަރިފުޅަށް 4.7 މިލިއަން ރުފިޔާގެ ފްލެޓެއް ބައްލަވައިގަތީ ޙަލާލު ގޮތުގައި ހޯދި މުސާރައިން ކަމަށް އޭނާ ވަނީ ވިދާޅުވެފައެވެ. އަދި ނުޙައްޤުން މުއްސަނދި ކަން ހޯދާފައިވާ ކަމުގެ ބޮޑެތި ތުހުމަތުތަކެއް ވެސް ނިހާނުގެ މައްޗަށް ކުރެވިފައި ވެއެވެ.


Maafaru airport bodu kuran EPA in huhdha eh nudhin\nމާފަރު އެއާޕޯޓު ބޮޑު ކުރަން އީޕީއޭ ހުއްދައެއް ނުދިން\nމާފަރު އިންޓަނޭޝަނަލް އެއާޕޯޓް: އިތުރަށް ބޮޑު ކުރަން ހުއްދައެއް ނުލިބުނު -- މުހައްމަދު އަފްރާހު | އަވަސް\nނ. އަތޮޅު މާފަރުގައި ހަދާ އެއާޕޯޓު ހިއްކައިގެން ބޮޑު ކުރަން ހުއްދަ ނުދޭން އެންވާރަމަންޓް ޕްރޮޓެކްޝަން އެޖަންސީ (އީޕީއޭ) އިން ނިންމައިފި އެވެ.\nއީޕީއޭއިން ހެދި އެންވާރަމަންޓަލް އިމްޕެކްޓް އެސެސްމަންޓުގެ މައްޗައް ބިނާކޮށް އެ އެޖެންސީން ބުނީ މާފަރު އެއާޕޯޓު ބޮޑު ކުރުމުގެ މަޝްރޫއުގެ އަމާޒަކީ ބޮއިން 777 ގެ ޓުވިން ޖެޓް ޖެއްސުން ކަމަށް ބުނެ ހުށަހަޅާފައިވާ ސަބަބުތަކަކީ ދުރު ރާސްތާގައި އެކަމާ ގުޅިގެން ތިމާވެއްޓަށް ދިމާވާނެ ނޭދެވޭ އަސަރުތައް އަޅާބަލާއިރު އެކަށިގެންވާ ސަބަބުތަކެއް ނޫން ކަމަށެވެ. އަދި މާފަރު އެއާޕޯޓުގައި ބޮޑެތި ފްލައިޓުތައް ޖައްސާނީ ކިހާ ވަރަކަށް ކަމެއް ނޭނގޭ ކަމަށެވެ.\nއެއާޕޯޓު ބޮޑު ކުރުމަށް ހިންގާ ބިން ހިއްކުމުގެ މަސައްކަތުން މާފަރު ފަޅުގެ ބޮޑު ބައެއް ދާއިމީކޮށް ގެއްލިގެންދާނެ ކަމަށާއި އޭގެ ސަބަބުން ވަށައިގެންވާ އީކޯ ސިސްޓަމްއަށް އަސަރު ކުރާނެ ކަމަށް އީޕީއޭއިން ބުންޏެވެ. އަދި މާފަރަކީ ވެލާ ބިސްއަޅުމުގައި މަޝްހޫރު ރަށެއް ކަމަށާއި ނަމަވެސް އެ މަޝްރޫއުގެ ސަބަބުން އެ ކަމަށް ސީދާ ނޭދެވޭ އަސަރު ކުރާނެ ކަމަށް އީޕީއޭއިން ބުންޏެވެ. އޭގެ އިތުރުން އެ މަޝްރޫއުގެ ދަށުން ރަށުގައި ހުރި 22،000 ގަހަށް އަސަރު ކުރާނެ ކަމަށް ވެސް އެ އެޖެންސީން ބުންޏެވެ.\nއާބާދީގައި 1،257 މީހުން ދިރިއުޅޭ މާފަރުގައި އިންޓަނޭޝަނަލް އެއާޕޯޓު ރަސްމީކޮށް ހުޅުވާފައި ވަނީ މި ސަރުކާރުންނެވެ. ނަމަވެސް އެއާޕޯޓު ތަރައްގީ ކުރުމުގެ މަސައްކަތް ރަސްމީކޮށް ފަށާފައި ވަނީ ރައީސް އަބްދުﷲ ޔާމީންގެ ވެރިކަމުގަ އެވެ. އޭގެ ކުރިންވެސް މި އެއާޕޯޓު ތަރައްގީ ކުރަން އެކި ފެންވަރުގައި މަސައްކަތް ކޮށްފައިވެ އެވެ. އެއާޕޯޓް އަޅަން އެކި ފެންވަރުގައި 2007 ވަނަ އަހަރުން ފެށިގެން ދިޔައީ މަސައްކަތް ކުރަމުންނެވެ. މާފަރުގައި ވައިގެ ބަނދަރެއް ހެދުމުގެ ވިސްނުންތަކާއި ޕްލޭންތައް ގެންގުޅޭތާ 15 ވަރަކަށް އަހަރު ވެއްޖެ އެވެ.\nމާފަރު ތިމާވެށި އީޕީއޭ + މާފަރު އިންޓަނޭޝަނަލް އެއާޕޯޓް\nއީޕީއޭއިން ނުދިން ހުއްދަ މިނިސްޓަރު ދެއްވައިފި\nމައްސަލަ ދިރާސާ ކުރަން މިނިސްޓަރު މާފަރު އެއާޕޯޓަށް


Boa hiyaavehikan avas kohdhey majlis in sarukaarah govaalanee\nބޯހިޔާވެހިކަން އަވަސްކޮށްދޭން މަޖިލީހުން ސަރުކާރަށް ގޮވާލަނީ\nމަޖިލީހުގެ ތަޅުމުގައި މެންބަރުން: ބޯހިޔާވެހިކަމާ ބެހޭ ތިން ގަރާރެއް ވަނީ ހުށަހަޅާފައި -- ފޮޓޯ | މަޖިލިސް\nސަރުކާރުގެ ފަރާތުން ރައްޔިތުންގެ މަޖިލީހަށް ބޯހިޔާވެހިކަމާ ގުޅޭ ބިލެއް ހުށަހެޅުން އަވަސް ކޮށްދިނުމަށް ގޮވާލާ ގަރާރެއް ރައްޔިތުންގެ މަޖިލީހަށް މިއަދު ހުށަހަޅައިފި އެވެ.\nބޯހިޔާވެހިކަމާ ގުޅޭ ކަންކަން އަވަސް ކުރުމަށް ސަރުކާރަށް ބާރު އަޅަން ގޮވާލުމަށް ތިން ގަރާރެއް މަޖިލީހަށް ވަނީ ހުށަހަޅައިފަ އެވެ. އެއީ "ވެށިފަހި މާލެ" ޕްރޮގްރާމްގެ ދަށުން މާލެއިން ބިން ދޫކޮށްލާ ފަރާތްތަކަށާއި ގުޅީފަޅުން ބިން ގަނެފައިވާ ފަރާތްތަކަށް ބޯހިޔާ ވަހިކަން ފޯރުކޮށްދިނުމަށް ގޮވާލާ ގަރާރާއި ދިވެހި ރައްޔިތުންނަށް މާލެ އާއި ރަށްރަށުން ފްލެޓް ދުކުރުމާއި ގުޅޭ ގޮތުން ހުށަހަޅާފައިވާ ގަރާރުގެ އިތުރުން އަލަތު ކައިވެންޔާއެކު ރަށްރަށުން ގޯތި ދިނުމަށް ގޮވާލާ ގަރާރެވެ.\nކޮންމެ ރައްޔިތަކަށް ބޯހިޔާވެހިކަން ކަށަވަރުކޮށްދޭން ސަރުކާރަށް ލާޒިމް ކުރާ ކަމަށް ގާނޫނުއަސާސީ އާއި ގާނޫނުތަކުން ބުނާ މާއްދާތަކާ ހަވާލާދީ އެ ތިން ގަރާރު ވެސް ހުށަހަޅާފައި ވަނީ އެމްޑީޕީ ޕީޖީގައި ހިމެނޭ ތިން މެންބަރެކެވެ.\nއެ ގަރާރުތަކުގައި ވަނީ ބޯހިޔާވެހިކަމުގެ މައްސަލައަށް ހައްލު ހޯދައި ދިނުން އަވަސް ކުރުމަށާއި އެކަމާ ބެހޭ ބިލެއް އެކުލަވާލައި ވީހާވެސް އަވަހަށް މަޖިލީހަށް ފޮނުވައިދިނުމަށް ގޮވާލައިފަ އެވެ. އަދި ބޯހިޔާވެހިކަމުގެ ބިލުގައި ހިމެނުމަށް ފެންނަ ބައެއް ކަންކަން ވެސް އެ މެންބަރުން ވަނީ ފާހަގަކޮށްފަ އެވެ.\nބިލުގައި ހިމަނަން ހުށަހެޅި ކަންކަން\nމާލެ ރަށްވެހިންނަށް ބޯހިޔާވެހިކަން ފޯރުކޮށްދޭނެ އުސޫލު\nއަމިއްލައަށް ދިރިއުޅޭނެ ތަނެއް ނެތް ފަރާތްތަކަށް ހުޅުމާލެ، ގުޅިފަޅު ނުވަތަ ތިލަފުށިން ބޯހިޔާވެހިކަން ފޯރުކޮށްދޭނެ އުސޫލު\n"ވެށިފަހި މާލެ" ޕްރޮގްރާމް ހިންގާނެ އުސޫލު ކަނޑައެޅުން\nމާލެއިން ދޫކޮށްލާ ބިމުގެ ބަދަލުގައި ގްރޭޓާ މާލެ އެހެން ތަނަކުން ބިން ލިބޭނެ ގޮތުގެ އުސޫލު\nފްލެޓު ލިބޭނެ ކަމަށް ލިޔުން ދިން ފަރާތްތަކަށް ބޯހިޔާވެހިކަން އަވަހަށް ހަމަޖެހޭނެ ގޮތް ކަނޑައެޅުން\nއޭގެ އިތުރުން ވެސް ބައެއް ކަންކަން ވަަނީ ހުށަހަޅައިފަ އެވެ. އެގޮތުން ހައުސިން ނީޑްސްއަށް ބިނާކޮށް ބޯހިޔާވެހިކަން ފޯރުވައިދިނުމުގެ މަޝްރޫއުތައް އަވަސް ކުުރުމަށާއި މާލެއާއި ރާއްޖޭގެ އެހެން ރަށްތަކާ ތަފާތު ކުރުމެއް ނެތި، ބޯހިޔާވެހިކަން ބިނާ ކުރުމުގެ ތަނަވަސްކަން ނެތް ފަރާތްތަކަށް ދިގު މުއްދަތަކަށް ދައްކާ ހަލާސް ކުރެވޭނެ ލުއި ލޯނު ލިބޭނެ ގޮތް ހަމަޖައްސައިދިނުމަށް ގަރާރުތަކުން ވަނީ ގޮވާލައިފަ އެވެ.\nރައްޔިތުންގެ މަޖިލިސް ބޯހިޔާވަހިކަން\nއަސްލަމްގެ ވިސްނުން: ފަޅުތަކުގައި "ފްލޯޓިން އައިލެންޑް" ހެދުން\nއަނދުން ހުސައިން މައާފަށް އެދިއްޖެ\nކުލިން ބައެއް ސަރުކާރުން ދޭން ގޮވާލާ ގަރާރު ބޭރުކޮށްލައިފި\nކުލީގެ 70 ޕަސެންޓް ސަރުކާރުން ދިނުމަށް ގޮވާލާ ގަރާރެއް


ކަންނެތްކަން ފިލުވާލުމަށް މި ކަންކަން ކޮށްލާ! – DhiDaily\nކަންނެތްކަން ފިލުވާލުމަށް މި ކަންކަން ކޮށްލާ!\nކޮވިޑް 19 ގެ ސަބަބުން ގެއިން ނުނިކުމެވި ހަތަރު ފާރުގެ ތެރޭގައި ތާށިވެފައި ތިބީ އަޅުގަނޑުމެންގެ ތެރެއިން ކިތައް މީހުން ބާއެވެ؟ ގޭ ބަންދުގައި ތިބެން ޖެހުމުގެ ސަބަބުން ކަންނެތްވެ އެއްވެސް ކަމެއް ކުރާނެ ހިތްވަރު ނެތިފައި ތިބީ ކިތައް ޒުވާނުން ބާއެވެ؟ ފޯނު ބެލުން ނޫން އެހެން އެއްވެސް ކަމަކުން ފޫހި ނުފިލައި ތިބީ ކިތައް ދިވެހިން ބާއެވެ؟\nއާއެކެވެ. ކޮވިޑް 19 ގެ ބަލިމަޑުކަން އަޅުގަނޑުމެންގެ ދިރިއުޅުމުގެ އެތައް ކަންކަމެއް ނިގުޅައިގަނެފިއެވެ. އެތައް އުފާތަކުން އަޅުގަނޑުމެން މަޙުރޫމުކޮށްފިއެވެ. ދެން އޮތީ އެބުނާ ”ނިއު ނޯމަލަށް“ ހޭނުމެވެ.\nޝައްކެއްނެތެވެ. ނިދުމާއި، ކެއުން ބުއިމުގައި ގެންގުޅޭ ވައްޓަފާޅިއާއި ކަސްރަތާއި، މިކަންކަމަކީ އިންސާނާގެ ހަކަތައަށް އަސަރު ކުރާނެ ކަންކަމެވެ. މީގެ މާނައަކީ މީހާ ނިދުމުގައި ގެންގުޅޭ އުސޫލުތަކުގެ ސަބަބުންވެސް ހަށިގަނޑަށް ބަދަލު އައިސް ދާނެކަމެވެ. ނަމަވެސް ބަައެއް ފަހަރު 8 ގަޑިއިރުގެ ފުރިހަމަ ނިދުމާއި5އިރު ބަނޑު ފުރެންދެން ސިއްހަތަށް ފައިދާހުރި ކާނާ ކައިގެން އުޅޭ މީހާގެ ހަށިގަނޑަށްވެސް ބަދަލު އަންނަތަން އާދެއެވެ. ދުވަހުގެ ބާކީ އޮންނަ ވަގުތުގައި އެއްވެސް ކަމެއް ކުރާހިތްނުވާތަން އާދެއެވެ. ހާއްސަކޮށް މިދުވަސްކޮޅު އަޅުގަނޑުމެންގެ ދިރިއުޅުމުގެ ވައްޓަފާޅިއަށް ގެންނަން ޖެހިފައިވާ ބޮޑެތި ބަދަލުތަކާއި ގިނަ ވަގުތު ގޭގައި މަސައްކަތްކުރަން ޖެހުމުގެ ސަބަބުން ހަށިގަނޑަށް ބޮޑެތި ބަދަލުތަކެއް އަންނަކަން ފާހަގަ ވެފައި ވާނީ އަޅުގަނޑުމެންގެ ތެރެއިން އެންމެ ދެތިން މީހަކަށް ނޫންކަން ޔަގީނެވެ.\nނަމަވެސް ހާސްވެ ކަންބޮޑު ނުވާށެވެ. ތިރީގައި މި ލިޔެލަނީ ތިޔައިގެ ތެރެއިން ކޮންމެ ބޭފުޅަކަށްވެސް ވަރުބަލިކަމާއި ކަންނެތްކަން އިހުސާސް ވާނަމަ ކުރެވިދާނެ ކަންތަތްތަކެކެވެ. މިއީ މިކަންކަން ކޮއްލުމުން ހަށިގަނޑަށް ތާޒާ ކަމާ އާރޯކަން، އަދި ހަށިގަނޑަށް އިތުރު ހިތްވަރެއް ގެނެސްދޭނެ ފަދަ5ކަމެކެވެ.\nހަށިގަނޑުގެ މަސްތައް ދަމާލާފަދަ ކަސްރަތެއް ކުރުން.\nއަޅުގަނޑުމެންގެ ތެރެއިން ގިނަބަޔަކީ ދުވާލާ ރޭގަނޑުގެ ގިނަވަގުތުތަކެއް ލެޕްޓޮޕެއް ނުވަތަ ކޮމްޕިއުޓަރ ސިސްޓަމެއް ކައިރީ އިނދެ ހޭދަކުރާ ބައެކެވެ. މިހެންކަމުން ކުޑަ ހިނދުކޮޅަކަށް ނަމަވެސް ލެޕްޓޮޕާ ދުރުވެ ސިކުނޑި އަށް ލުޔެއް ދިނުމުގެ ގޮތުން ހަށިގަނޑުގެ އެކި ބައިތައް ދަމާލާ ކަސްރަތުކޮށް ހަދާލުމަކީ މީހާގެ ހަކަތަ އިތުރުކުރާނެ ކަމެކެވެ. މީގެ އިތުރުން މިފަދަ ކަސްރަތެއް ކޮށްލުމަކީ، ހަށިގަނޑުގައި ލޭ ދައުރުވުމަށް ދެވޭ ފުރުސަތަކަށް ވުމުން މިކަން ކޮށްލުމުން، ނިދި ޖެހުން ފަދަ ކަންކަމުން މީހާ ދުުރުކޮށްދެއެވެ.\nވަރަށް ގިނަފަހަރު އަޅުގަނޑުމެން މަސައްކަތުގައި އަވަދި ނެތި އުޅޭއިރު ހަށިގަނޑަށް ބޭނުންވާވަރަށް ފެންނުބޮވި ވަގުތު ހޭދަވާގޮތް ވެއެވެ. ހަށިގަނޑަށް ބޭނުންވާ ވަރަށް ފެން ނުބުއިމަީ މީހާ ޑީހައިޑްރޭޓް ކޮށްލާ ކަމެކެވެ. ސަބަބަކީ ހަށިގަނޑުގެ އެކި ބައިތަކުން ކުރަންޖެހޭ މަސައްކަތްކުރެވޭނީ އެކަންކަމަށް އެކަށީގެންވާ ވަރަށް ފެން ލިބުމުން ކަމުގައި ވުމުންނެވެ. އެހެންކަމުން މަސައްކަތްކުރާ ވަގުުތުގައި ވަރުބަލިކަން އިހުސާސް ވާނަމަ ކުޑަ ވަގުތު ކޮޅެއްގެ ބްރޭކެއް ނެގުމަށްފަހު އެކަށޭނެ ވަރަށް ފެންފޮދެއް ބޯލުން ވަރަށް މުހިންމެވެ.\nދިރާސާ ތަކުން ދައްކާގޮތުގައި ފިނިފެނުން ފެންވެރުމަކީ ހަށިގަނޑަށް ތާޒާކަން ގެނެސްދޭ ކަމެކެވެ. މިއިީ ހަށިގަނޑުގައި ވާ މަސްތައް ހޭލައްވާލާ ކުރަންހުރި މަސައްކަތް ކުރުމަށް ލިބިދޭ ހިތްވަރެއް ކަމުގައި ވެއެވެ. މީގެ އިތުރުން އެންޑޯފިންސް ހަށިގަނޑުގައި އުފައްދާ ހަށިގަނޑު އެލާޓު ކޮށްދޭ ކަމެއްވެސްމެއެވެ.\nބޯހަމަ ޖައްސާލުމުގެ ގޮތުން ކުޑަ އިރުކޮޅަކަށް ނިދާލުން.\nދުވަހުގެ މެދަކާ ހިސާބުން ވަރުބަލިކަމާ ކަންނެތްކަން އިހުސާސް ވާނަމަ ކުޑައިރުކޮޅަކު ނިދާލުމަކީ ހަށިގަނޑުގައިވާ ވަރުބަލިކަން ފިލުވާލައިދީ ބޯ ހަމަޖައްސާލަދޭނެ ކަމެއް ކަމުގައިވެއެވެ. ރޭގަނޑުގެ ނިދި ހަމަައަށް ނުލިބި މަސައްކަތްކުރަންޖެހިފައިވާ ފަރަާތްތަކަށްވެސް މިއީ ކުރެވިދާނެ ކަމެކެވެ.\nމިފަދަ ކުދި ކުދި ކަންކަމަކީ މީހާގެ ކަންނެތްކަން ފިލުވައިލަދީ ހަށިގަނޑަށް އިތުރު ތާޒާކަން ގެނެސްދޭނެ ފަދަ ކަންކަމެވެ. ހަށިގަނޑަކީ މާތް ﷲ އަހަރެމެންނަށް ދެއްވާފައިވާ ވަރަށް ބޮޑު ނިޢުމަތެކެވެ. މި ނިޢުމަތަށް އަހަރެމެން އެންމެން އަމާނާތްތެރި ވާންޖެހެއެވެ.\nމިއީ އަސްލު ވާހަކައެއް: ދުނިޔެއިން އިތުރު ހަނދެއް ފެނިއްޖެ\nއޯމާންކަމާއި ތާޒާކަން މޫނަށް ގެނެސް ދިނުމަށް މާމުއި އަދި ރީނދޫ މީއި ހަމަ އެއްވަނަ\nޝުކުރު އަދާކުރަން ކޮވިޑް ބަލީގެ މީހަކު އައިސީޔޫގައި ކުޅުނީ ވައޮލިން


Raishaan ge kaamiyaabaa eku Kalaafaanah bodu ufaleh | Mihaaru\nރައިޝާނާ، އެޑިއުކޭޝަން މިނިސްޓަރު ޑރ. އާއިޝަތު ޝިހާމް (ކ) މިއަދު ބައްދަލުކުރައްވަނީ.-- ފޮޓޯ: ނިޝާން އަލީ/މިހާރު\nރައިޝާންގެ ކާމިޔާބާ އެކު ކަލާފާނަށް ބޮޑު އުފަލެއް\n21 ޖެނުއަރީ 2018 - 18:20 16 comments\nފުރޮޅުލީ ގޮނޑިއެއްގައި އިންނަން ޖެހުނަސް ބަރާބަރަށް ސްކޫލަށް ދެ އެވެ. ހިތްވަރާއި ބުރަ މަސައްކަތް ކޮށްގެން، މުހައްމަދު ރައިޝާން ނުވަތަ އެންމެން ދަންނަ ނަމުން ރައިއްކޮ ވަނީ، ތައުލީމީ ދާއިރާގައި ނުކުޅެދޭ ކުއްޖަކު މިހާތަނަށް ހޯދި އެންމެ ބޮޑު ކާމިޔާބާ ހަމައަށް ގޮސްފަ އެވެ.\nމިދިޔަ އަހަރުގެ އޯ ލެވެލް އަދި އެސްއެސްސީ އިމްތިހާނުން ރައިއްކޮ ވަނީ އޭ ސްޓާ އަކާއި ފަސް މާއްދާއިން އޭ ފާސް އަދި އެއް މާއްދާއިން ސީ އަދި ބީ އެއް ހޯދައިފަ އެވެ. މި އިމްތިހާނުގެ ތެރެއިން، އިނގިރޭސި ފިޔަވައި އެހެން މާއްދާތަކުގެ ޓެސްޓް ޕޭޕަރު ލިޔެދީފައިވަނީ އެހެން މީހެކެވެ.\nRaikko: hithvaraa eku abadhu ves ummeedhugai\nރައިއްކޮ އާ ބެހޭ ގޮތުން "މިހާރު"ން ކުރިން ތައްޔާރުކުރި ވީޑިއޯ ރިޕޯޓެއް\nރައިއްކޮ އަށް ލިބުނު ކާމިޔާބީ ފާހަގަކުރަން ކަލާފާނު ސްކޫލުގައި މިއަދު ވަނީ ހަފުލާއެއް ބާއްވައިފަ އެވެ. އެޑިއުކޭޝަން މިނިސްޓަރު ޑރ. އާއިޝަތު ޝިހާމް ވެސް ބައިވެރިވެވަޑައިގެންނެވި އެ ހަފުލާގައި ރައިއްކޮ އަށް ވަނީ މަރުހަބާ ވިދާޅުވެފަ އެވެ. އަދި އެއީ އެންމެ ކުއްޖަކު ވެސް ބާކީ ނުކުރުމުގެ ސިޔާސަތު ކުރިއަށް ގެންދިއުމުގައި ލިބުނު ވަރަށް ބޮޑު ހިތްވަރެއް ކަން މިނިސްޓަރު ފާހަގަކުރެއްވި އެވެ.\nކަލާފާން ސްކޫލުގެ ޓީޗަރުންނާއި އެޑިއުކޭޝަން މިނިސްޓަރު ޑރ. އާއިޝަތު ޝިހާމާއެކު (މ) ރައިޝާނާ މިއަދު ބައްދަލުކުރައްވަނީ.-- ފޮޓޯ: ނިޝާން އަލީ/މިހާރު\nމި ހަފުލާގައި ވާހަކަދައްކަވަމުން އެ ސްކޫލުގެ ޕްރިންސިޕަލް ރަހުމާ އަބްދުއްރަހީމް ވިދާޅުވީ އެހެން ދަރިވަރުންނާ ވެސް އެއް ހަމައެއްގައި ރައިހާން ސްކޫކު ތެރޭގައި ހަރަކާތްތެރިވަމުން އަންނަ ކަމަށެވެ. އެގޮތުން އެކި މުނާސަބަތުތަކާ ގުޅުވައިގެން ވާހަކަ ދެއްކުމާއި ވާދަވެރި މުބާރާތްތަކުގައި ވެސް ބައިވެރިވުން ހިމެނެ އެވެ.\n"ވަރަށް ޗެލެންޖާއެކު ރައިޝާން މިވަނީ އެތައް މަގާުމުތަކެއް ހޯދާފައި. އެހެންވެ މިއީ މުޅި ގައުމަށް ވެސް ނަމޫނާ ދަރިވަރެއް. އެގޮތުގައި ކުރިއަށް ދާނެ ކަމަށް އުއްމީދުކުރަން. ވަރަށް މަރުހަބާ ކިޔަަން،" ރަހުމާ ވިދާޅުވި އެވެ.\nމިދިޔަ އަހަރު، ހައުސް ކެޕްޓަންކަން ވެސް ކުރި ރައިޝާން ސީއެޗްއެސްއީ އަށް ވަނުމަށް ތައްޔާރުވަމުން އަންނައިރު، އެ ސްކޫލަށް ގެންނަންޖެހޭ ބަދަލުތައް ވެސް ގެނެސްދޭނެ ކަމުގެ ޔަގީންކަން މިނިސްޓްރީ އަދި ސްކޫލުން ވެސް ވަނީ ދީފަ އެެވެ.\nރައިއްކޮ، ނޫސްވެރިންނާ ވާހަކަދައްކަނީ: އޭނާ އަންނަނީ އިޖުތިމާއީ ގޮތުން ވެސް ގިނަ މަސައްކަތްތަކެއް ކުރަމުން.-- ފޮޓޯ: ނިޝާން އަލީ/ މިހާރު\nރައިއްކޮ ބުނީ އުއްމީދުކުރި ނަތީޖާ ނުލިބުނަސް ހިތްހަމަޖެހިއްޖެ ކަމަށެވެ. އަދި އެއާ ހަމައަށް އައުމުގައި އެހީތެރިވެދިން އެންމެންނަށް އޭނާ ވަނީ ޝުކުރު އަދާކޮށްފަ އެވެ.\n"އެންމެންގެ އެހީތެރިކަމާއެކު މިހާ ހިސަބަށް މި އާދެވުނީ. ކްލާސް ކުދިންނާއި ޓީޗަރުންނާއި އާއިލާ އެންމެންގެ އެހީތެރިކަން ވަރަށް ލިބޭ. މަންމަ އާއި ބައްޕައާ ނުލައި އެއްވެސް ކަމެއް ނުވާނެ،" ރައިއްކޮ ބުންޏެވެ.\nރައިޝާންގެ މަންމަ އިންޓަވިއުދެނީ: އެހީތެރިވެދެނިން އެންމެންނަށް އޭނާ ވަނީ ޝުކުރު އަދާކޮށްފައި.-- ފޮޓޯ: ނިޝާން އަލީ/ މިހާރު\nނުކުޅެދުމެއް ހުއްޓަސް ހިތްވަރު ދެރަ ނުކޮށް ކުރިއަށް ދިއުމަށް އޭނާ ވަނީ އެދިފަ އެވެ.\nސްޕައިނަލް މަސްކިއުލާ އެޓްރޮފީ ޓައިޕް ދޭއްގެ ކުއްޖެއްކަން ރައިއްކޮގެ އާއިލާ އަށް އެނގުނީ އޭނާގެ އުމުރުް ހަތަރު ފަސް މަހެއްގެ ތެރޭގަ އެވެ. މިއީ ފަރުވާއެއް ނެތް ބައްޔެއް ނަމަވެސް ވީހާ ވެސް ރަނގަޅު ސިއްހަތެއްގައި ބަހައްޓަން އާއިލާ އިން ބުރަ މަސައްކަތެއް ކުރެ އެވެ.\nރައިޝާންގެ މަންމަ އާމިނަތު އިބްރާހިމް ވެސް ބުނީ، އެހެން ކުދިންނާ އެއް ހަމައެެއްގައި އަބަދު ވެސް މަސައްކަތް ކުރަމުން އަންނަ ކަމަށެވެ. އަދި އޯ ލެވެލް އިމްތިހާނުން ބޮޑު ކާމިޔާބީއެއް ލިބުނީ ހުރިހާ އެންމެންގެ ވެސް އެހީތެރިކަމާއެކު ކަން އޭނާ ފާހަގަކުރި އެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓަރު އެޑިއުކޭޝަން މިނިސްޓްރީ ނުކުޅެދުންތެރިކަން ހުންނަ މީހުން ކަލާފާނު ސްކޫލް ކުރީގެ މިނިސްޓަރު ޑރ. އައިޝަތު ޝިހާމް\nވެބްސައިޓަކާއެކު "ފަރުކޮއެ" މަޝްރޫއު އިފްތިތާހްކޮށްފި\n"ސާސްކަފުގެ ލަނޑުދަނޑިތަކަށް މަސައްކަތް ކުރާނަން"


ޑޮކްޓަރަކަށް ވާން ބޭނުންތަ؟ މިއޮތީ ރަނުގެ ފުރުޞަތެއް!\nދިވެހިރާއްޖޭގެ ސްކޫލްތަކުން ސްކޫލްނިންމާ ވަރަށް ގިނަ ދަރިވަރުންނަކީ މަތީތަޢުލީމް ހާޞިލްކުރަން ބޭނުންވާ ދަރިވަރުންނެވެ. ޚާއްސަކޮށް ޑޮކްޓަރުކަން ފަދަ ފަންނީ ދާއިރާތަކަކީ ގިނަ ދަރިވަރުންތަކެއް އެ ރޮނގުތަކުން ކުރިއަށްދާން ބޭނުންވެފައިވާ ދަޢިރާތަކެވެ. ނަމަވެސް މިކަމަށް އޮތް އެންމެ ބޮޑު ގޮންޖެހުމަކީ ކިޔެވުމަށް ބޮޑު ޢަދަދެއްގެ ފައިސާ ޙަރަދުވުމާއި، އެ ފުދުންތެރިކަން ދަރިވަރުގެ ބެލެނިވެރިންނަށް ނެތުމެވެ. އަދި ހަމަ އެހެންމެ އޯލެވެލް ގައި ވަރަށް ފުރިހަމަ ނަތީޖާއެއް އޮތްނަމަވެސް، އޭލެވެލް ގެ ނަތީޖާ ކޯހުގެ ޝަރުތުތަކަށް ނުފެތުމެވެ.\nނަމަވެސް އެކްސެސް ސްޓަޑީ އެބްރޯޑް (އަސާ)ގެ ފަރާތުން މިވަނީ މިފަދަ ގޮންޖެހުންތަކާހުރެ ކިޔެވުން ކުރިއަށްނުގެންދެވިފައިތިބި އެތަކެއް ދަރިވަރުންތަކަކަށް އެ ގޮންޖެހުންތަކުގެ ހައްލު ހޯދާދީފައެވެ. އަސާ އަކީ ދިވެހި ދަރިވަރުން ނަށް މަތީތައުލީމު ހާސިލުކުރުމުގެ ފުރުޞަތުތައް ދުނިޔޭގެ އެކިޤައުމުތަކުން ހޯދާދޭ،ހިލޭސާބަހަށް މަސައްކަތްކުރާ ދިވެހި ފަރާތެކެވެ. މިގޮތުން މެޑިސިންގެ ދާއިރާއިން މަތީތައުލީމް ހާޞިލްކޮށްދިނުމަށް ކިރިގިސްތާނުގެ އިންޓަރނޭޝަނަލް ސްކޫލް އޮފް މެޑިސިން (އައި. އެސް.އެމް.)އާ ގުޅިގެން ވަރަށްހެޔޮ އަގެއްގައި ތައުލީމް ފޯރުކޮށްދިނުމަށް ފުރުޞަތު ހުޅުވާލައި، މިއަހަރުގެ ސެޕްޓެމްބަރ އިންޓޭކަށް، ދަރިވަރުން ފޮނުވުމުގެ މަސައްކަތްތައް ކުރިއަށްދަނީއެވެ. މިވަގުތުވެސް، އަސާގެ އައި.އެސް.އެމް.ގައި ދިވެހި ދަރިވަރުންތަކެއް ޑަކްޓަރުކަން ކިޔަވަމުންއެބަގެންދެއެވެ.\nއެޖެންޓްފީ ގެ ގޮތުގައި އެއްވެސް ފީއެއް ނެގުމަކާއިނުލައި އަސާގެ ފަރާތުން ފޯރުކޮށްދޭ މިހިދުމަތްކާއިބެހޭ އިތުރު މައުލޫމާތު ހޯދުމާއި، ކިރުގިސްތާނުގައި މިވަގުތު ކިޔަވަމުންދާ ބައެއް ދަރިވަރުންނާއި ބައްދަލުކޮށް ވާހަކަދެއްކުމުގެ އިތުރުން ކިރުގިސްތާނުގެ އައި.އެސް.އެމް.ގައި މެޑިކަލް ފައުންޑޭޝަން ނުވަތަ ޕްރީ-މެޑިސިން ހެދުމަށް އަދި އެމް.ބީ.ބީ.އެސް./އެމް.ޑީ. ޕްރޮގްރާމްގައި ރެޖިސްޓަރ ކުރުމާއިބެހޭ މައުލޫމާތުދިނުމަށް "އަސާ އިންފޯ ސެޝަން – އައި.އެސް.އެމް." ގެ ނަމުގައިބައްވާ ހަރަކާތެއް މިހިނގާ ސެޕްޓެމްބަރ މަހުގެ6ވަނަ ދުވަހުގެ ހަވީރު 04:00 އިން ރޭގަނޑު 10:00 އަށް ގަލޮޅު އެކްސިސް ކެފޭގައި ކުރިއަށް ގެންދިޔުމަށް އަސާ އިން ވަނީ ނިންމާފައެވެ. އަދި މިހަރަކާތުގައި މިފަދަ ފުރުސަތެއްގެ އިންތިޒާރުގައި ތިބި ހުރިހާ ދަރިވަރުންނަށް ބައިވެރިވުމުގެ ފުރުސަތު އަސާއިން ވަނީ އާނމުކޮށް ހުޅުވާލާފައެވެ.\nއައި.އެސް.އެމް.އަކީ ދުނިޔޭގެ ސިއްހަތު ޖަމިއްޔާ، ޑަބްލިޔު.އެޗް.އޯ. އާއި، ދިވެހިރާއްޖޭގެ މެޑިކަލް އެންޑް ޑެންޓަލް ކައުންސިލް އިން އެޕްރޫވްކޮށް ރެކޮމެންޑްކޮށްފައިވާ މެޑިކަލް ސޮކޫލެކެވެ.\nކިޔަވައިދިނުމުގައި އެންމެ ޒަމާނީ ވަސީލަތްތައް ބޭނުންކުރާ މިމެޑިކަލް ސްކޯލުގައި ދުނިޔޭގެ އެކި ގައުމުތަކުން ދަރިވަރުން ތައުލީމް ހާސިލްކުރައްވަމުން ގެންދަވައެވެ. އަދި މިމެޑިކަލް ސްކޫލަކީ ދިވެހިރާއްޖޭގެ ޑިޕާރޓްމެންޓް އޮފް ހަޔަރ އެޑިއުކޭޝަނުން މަތީ ތައުލީމްހާސިލްކުރާ ދަރިވަރުންނަށް ލޯނުގެ އެހީވެސް ދޫކުރާ މެޑިކަލް ސްކޫލެއްކަން ފާހަގަކުރެވެއެވެ.


Jinsuge hamahama kamah adhi masakayi kuran jehey: Raees\nޖިންސުގެ ހަމަހަމަ ކަމަށް އަދި މަސައްކަތް ކުރަން ޖެހޭ"\nރައީސް އިބްރާހިމް މުހައްމަދު ސޯލިހް: ޖިންސުގެ ހަމަހަމަކަން ހާސިލުކުރުމަށް މަސައްކަތް ކުރަން ޖެހޭ ކަމަށް ވިދާޅުވި\nއެދެވޭ ގޮތުގައި ޖިންސުގެ ހަމަހަމަކަން ހާސިލު ކުރަން ވަރަށް ބޮޑަށް އަދިވެސް މަސައްކަތް ކުރަންޖެހޭ ކަމަށް ރައީސް އިބުރާހިމް މުހައްމަދު ސޯލިހު ވިދާޅު ވެއްޖެ އެވެ.\nރައީސް މިހެން ވިދާޅުވީ އަންހެނުންގެ ދުވަހުގެ މުނަސަބަތާ ގުޅުވައި އދ. ޕްލެޓްފޯމެއްގައި އޮންލައިންކޮށް ވާހަކަފުޅު ދައްކަވަމުންނެވެ.\nއެ މަނިކުފާނު ވިދާޅުވީ މުޖުތަމައުގެ ކޮންމެ ދާއިރާ އެއްގައި ވެސް ހަމަހަމަ ކަމާއިއެކު ފުރިހަމައަށް ބައިވެރިވުމުގެ ފުރުސަތު ކޮންމެ އަންހެނަކަށް ވެސް ލިބެންޖެހޭނެ ކަމަށާއި އިސް މަގާމުތަކުގައި އަންހެނުންގެ އަދަދު އިތުރު ކުރުމާއި ކަންކަން ނިންމުމުގައި އަންހެނުންގެ ދައުރު މުހިއްމު ކަމަށެވެ.\nމުޖުތަމައުގައި އަންހެނުންގެ ދައުރު އިތުރު ކުރަން ލާމަރުކަޒީ ގާނޫނަށް ވަނީ ބަދަލުތައް ގެނެސްފަ އެވެ. ގާނޫނަށް ގެނައި އެ ބަދަލާއެކު ކޮންމެ އަތޮޅު ކައުންސިލަކާއި ރަށު ކައުންސިލެއްގެ ތިން ބައިކުޅަ އެއްބައި ގޮނޑި އަންހެނުންނަށް ލިބެ އެވެ.\nރައީސް ވިދާޅުވީ އަންނަ އޭޕްރިލް މަހުގެ 10 ވަނަ ދުވަހު ބާއްވާ ކައުންސިލް އިންތިހާބާއެކު ކަންކަން ނިންމުމުގައި އަންހެނުން ބައިވެރިކުރުން އިތުރު ކުރުމުގެ މަސައްކަތް ހަގީގަތަކަށް ވާނެ ކަމަށެވެ.\nމީގެ އިތުރުން ރައީސް ވިދާޅުވީ އަންހެން ވިޔަފާރިވެރިންނަށް އެހީތެރި ވުމުގެ ގޮތުން ކުދި އަދި މެދު ފަންތީގެ ވިޔަފާރިތައް ހިންގާ އަންހެނުންނަށް ފަސޭހައިން ލޯނު ލިބޭނެ ފުރުސަތު ފަހި ކޮށްދިނުމަކީ ސަރުކާރުގެ ވަރަށް މުހިއްމު ވައުދެއް ކަމަށެވެ.\nރައީސް އިބްރާހިމް މުހައްމަދު ސޯލިހު އަންހެނުންގެ ދުވަސް މިނިސްޓްރީ އޮފް ޖެންޑާ އެންޑް ފެމިލީ + އައިޝަތު މުހައްމަދު ދީދީ\nމާދަމާގެ ޖަލްސާގައި މިނިސްޓަރު އައިޝާ ވާހަކަދައްކަވަނީ\n"ވަޒީފާގައި އަންހެނުން ޝާމިލްވާ މިންވަރު މާ ކުޑަ"\n"މަގުމަތިން ފޮށުނަސް ކައިރީގައި ތިބި ބަޔަކު އެކަން ހުއްޓުވަންޖެހޭ"


Exodus: Gods and Kings BANNED in Maldives\nމިހިނގާ ޑިސެމްބަރު މަހުގެ 12 ވަނަ ދުވަހު ރިލީޒްކުރެވުނު އިނގިރޭސި ފިލްމު "އެކްސޮޑަސް: ގޯޑްސް އެންޑް ކިންގްސް" އަކީ موسي عليه سلام އަށް ނިސްބަތްކޮށް އެކަލޭގެފާނަށް ފުރައްސާރަކުރުމުގެ ގޮތުން ހަދާފައިވާ ފިލްމެކެވެ. މިފިލްމުގައި موسي عليه سلام އަށް މާތް ﷲ ދެއްވި މުޢްޖިޒާތްތަކަކީ އާދައިގެ ޤުދުރަތީ ޙާދިސާތަކެއް ކަމުގައި ވަނީ ދައްކުވައި ދީފައެވެ.\nދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ2ވަނަ މާއްދާގައި ދިވެހި ދައުލަތުގެ ދީނަކީ އިސްލާމްދީން ކަމަށް ކަނޑައެޅިގެން ބަޔާންވެގެންވުމާއެކު، މިފިލްމުގައި ކީރިތި ޤުރުއާނާއި އިސްލާމީ ސީރަތުގައި ބަޔާންވެގެންވާ ގޮތާއި ޚިލާފަށް، މާތްﷲ އާއި ރަސޫލުބޭކަލުންގެ ޤަދަރާއި އިޙްތިރާމް ކުޑަކޮށް ފުރައްސާރަކުރުމުގެ ގޮތުން، موسي عليه سلام އާއި ފިރުޢައުނުގެ ވާހަކަ އަސްލު އޮޅޭގޮތަށް ޚިޔާލީ ވާހަކަތަކާއި ޚުރާފީ ވިސްނުންތަކާއި މަސްހުނިކޮށް އުފައްދާފައިވާ އިސްލާމްދީނާއި ޚިލާފު ފިލްމަކަށްވާތީ، މިފިލްމަކީ ޤާނޫނު ނަންބަރު 75/4 "ދިވެހިރާއްޖެއަށް ގެނައުން މަނާތަކެތީގެ ޤާނޫނު" ގެ4ވަނަ މާއްދާގެ (ހ) ގެ އާއި، "ދިވެހި ރައްޔިތުންގެ ދީނީ އެއްބައިވަންތަކަން ޙިމާޔަތްކުރުމުގެ ގަވާއިދު" ގެ 8 ވަނަ މާއްދާއާއި، ޤާނޫނު ނަންބަރު 6/2008 (އާންމު ގަވާއިދުތަކާބެހޭ ޤާނޫނު) ގެ ޖަދުވަލް2ގައިވާ "ގިންތި ކަނޑައެޅުމާއި، ދަރަޖަކުރުމުގެ ގަވާއިދު" ގެ ދަށުން ދިވެހިރާއްޖެއަށް އެތެރެކުރުމާއި ގެންގުޅުން މަނާ ފިލްމެއް ކަމުގައި ކަނޑައަޅައިފީމެވެ.\nވީމާ، މިފިލްމު ދިވެހިރާއްޖޭގައި ވިއްކުމާއި، ބްރޯޑްކާސްޓްކުރުމާއި، ރީބްރޯޑްކާސްޓްކުރުމާއި، ބެލުމާއި އަދި އެހެން މީހަކަށް ދެއްކުމަކީވެސް މަނާކަމެއްކަމުގައި ދަންނަވަމެވެ. އަދި ދަންނަވަމެވެ. ދިވެހިރާއްޖޭގައި ފަންނީ އުފެއްދުންތައް އާންމުކުރުމުގެ ކުރިން އެއުފެއްދުންތައް ކްލެސިފައިކުރާއިރު، އެތަކެއްޗަކީ ދިވެހި މުޖުތަމަޢު ބަލައިގަންނަ، އިސްލާމްދީނުގެ ހަމަތަކާއި ޚިލާފުނުވާ އުފެއްދުންތަކެއްކަން މިބިޔުރޯއިން ބަލަމުންދާ ކަމުގައި ދަންނަވަމެވެ.\n30 ޞަފަރު 1436 ހ.\n22 ޑިސެންބަރު 2014 މ.


Nizaamee Vote'akah Dhaan Ebbasvefaeh Nuvaane: Adhaalathu Party - Vaguthu\n8 މަސް ކުރިން ( ސެޕްޓެމްބަރު 5, 2021 )\nރައީސް މުހައްމަދު ނަޝީދު އާއި މިނިސްޓަރު އިމްރާން އަބްދުﷲ - ފޮޓޯ: އަދާލަތު\nރާއްޖޭގެ ވެރިކަން ކުރުމުގެ ނިޒާމު ކަނޑައަޅަން ރައްޔިތުންގެ ފެންނަ ނުފެންނަ ވޯޓެއް ނަގަން ވެރިކަން ކުރާ ކޯލިޝަންގައި ހިމެނޭ އަދާލަތު ޕާޓީން އެއްބަސްވެފައިވާ ކަމަށް އެމްޑީޕީގެ ރައީސް މުހައްމަދު ނަޝީދު ދެއްކެވި ވާހަކަ އަދާލަތު ޕާޓީގެ އިސް ތަރުޖަމާނު އަލީ ނަޒީރު ދޮގު ކުރައްވައިފިއެވެ.\nރައްޔިތުންގެ މަޖިލީހުގެ ރައީސް އަދި ވެރިކަން ކުރާ ކޯލިޝަންގެ މައި ޕާޓީ ކަމުގައިވާ އެމްޑީޕީގެ ރައީސް މުހައްމަދު ނަޝީދު މިއަދު ނޫސްވެރިންނާ ބައްދަލު ކުރައްވައި ވިދާޅުވެފައިވަނީ ރައްޔިތުންގެ ފެންނަ ނުފެންނަ ވޯޓަކަށް ދާން އެއްބަސްނުވީ ޖުމްހޫރީ ޕާޓީ އެކަނި ކަމަށެވެ.\n"ޕާޓީތަކުން އެދުނު ގޮތްތައް އަޅުގަނޑުމެން މެނިފެސްޓޯއަށް އެއްބަސްވިން. ޖުމްހޫރީ ޕާޓީ ފިޔަވައި އެހެން ޕާޓީތަކުން، އަދާލަތު ޕާޓީއާއި އެމްއާރުއެމް އިން ވަނީ ފެންނަ ނުފެންނަ ވޯޓަކަށް ދާން އެއްބަސްވެފައި." ރައްޔިތުންގެ މަޖިލީހުގެ ރައީސްގެ މަގާމު ވެސް ފުރުއްވާ ނަޝީދު ވިދާޅުވިއެވެ.\nނަޝީދު ދެއްކެވި އެ ވާހަކައާ ގުޅިގެން "ވަގުތު" އިން ކުރި ސުވާލެއްގެ ޖަވާބުގައި އަލީ ނަޒީރު ވިދާޅުވީ އަދާލަތު ޕާޓީން ބަރުލަމާނީ ނިޒާމެއް ގެނައުމަށާއި ނިޒާމު ކަނޑައަޅަން ފެންނަ ނުފެންނަ ވޯޓެއް ނެގުމަށް ވެސް އެއްބަސްވެފައި ނުވާ ކަމަށެވެ.\n"އަޅުގަނޑުމެން އެއްބަސްވި ކަންކަން އޮންނާނެ ރައީސް އިބްރާހީމް މުހައްމަދު ސޯލިހްގެ ކޯލިޝަންގެ މެނިފެސްޓޯގައި، އޭގައި ނޯންނާނެ ނިޒާމާ ގުޅުން ހުރި އެއްވެސް ވާހަކައެއް،" ހޯމް މިނިސްޓްރީގެ ސްޓޭޓް މިނިސްޓަރު ކަން ވެސް ކުރައްވާ ނަޒީރު ވިދާޅުވިއެވެ.\nއަދާލަތު ޕާޓީއާއި އެމްއާރުއެމް އިން އޭރަކު އެފަދަ ވާހަކައެއް ދައްކާފައެއް ނެތެވެ. ފުރަތަމަ އެމްޑީޕީން ނެރުނު މެނިފެސްޓޯގައި ބަރުލަމާނީ ނިޒާމުގެ ވައުދު އޮތް ނަމަވެސް ކޯލިޝަންގެ މެނިފެސްޓޯގައި އެ ބައިތައް އުނިކޮށްފައިވެއެވެ.\nއޭރު ވަކިވަކި ޕާޓީތަކުން ފުރަތަމަ މެނިފެސްޓޯއެއް ނެރުނެވެ. ޖުމްހޫރީ ޕާޓީ، އަދާލަތު ޕާޓީ، އަދި ކުރީގެ ރައީސް މައުމޫން އަބްދުލް ގައްޔޫމްގެ ފަރާތުން ނެރުނު މެނިފެސްޓޯގައި ވެސް ބަރުލަމާނީ ނިޒާމަކަށް ބަދަލު ކުރުމުގެ ވާހަކަތަކެއް ނެތެވެ.\nއެހެންވިޔަސް އެ ކަމަކީ ނަޝީދުގެ ސިޔާސީ މަސައްކަތްޕުޅުގެ އެއް އަމާޒެވެ. 2007 ވަނަ އަހަރު ބޭއްވި ފެންނަ ނުފެންނަ ވޯޓުގައި ނަޝީދާއި އެމްޑީޕީން ތާއީދު ކުރީ ވެސް ބަރުލަމާނީ ނިޒާމަކަށެވެ.\nމިހާރު ނަޝީދުގެ އިރުޝާދުގެ ދަށުން ބަރުލަމާނީ ނިޒާމެއް ގެނައުމަށް ގޮވާލައި ޕެޓިޝަނެއް ތައްޔާރުކޮށް އެއަށް ސޮއި ހޯދުމުގެ ހަރަކާތެއް މުޅި ރާއްޖޭގައި ދަނީ ހިނގަމުންނެވެ. މިހާތަނަށް އެ ޕެޓިޝަންގައި 50،000 އަށް ވުރެ ގިނަ މީހުން ސޮއިކޮށްފައިވާ ކަމަށް އެ ކަން އިންތިޒާމު ކުރާ ފަރާތުން ބުނެއެވެ.\nއެމްޑީޕީގައި ވެސް މިހާރު ރިޔާސީ ނިޒާމަށް ތާއީދު ކުރާ މީހުން ވަކި މަދެއް ނޫނެވެ. ރައީސް ސޯލިހްގެ ފެކްޝަންގެ ބޭފުޅުން ވެސް ގެންދަވަނީ ރިޔާސީ ނިޒާމުގެ ދިފާއުގައި ވާހަކަ ދައްކަވަމުންނެވެ.\nބަރުލަމާނީ ޕެޓިޝަންގައި ސޮއިކުރައްވާފައިވާ ހެންވޭރު ހުޅަނގު ދާއިރާގެ މެންބަރު އަދި އެމްޑީޕީގެ ޗެއާޕާސަން ހަސަން ލަތީފް ވެސް ވިދާޅުވެފައިވަނީ ވަކި ވެރިކަމުގެ ނިޒާމަކަށް އެމްޑީޕީގެ ގުނަވަނަކުން ފާސްކޮށްގެން އެންޑޯޒް ކޮށްފައި ނެތް ކަމަށެވެ.\nސެޕްޓެމްބަރު 5, 2021 15:00\nނަޝީދަކީ ލާދީނީ ދޮގުވެރިއެއް. ޝޭޚް އިމްރާން ފަދަ ދީނީ ހަމަޖެހޭ މީހުން މިގައުމަށް ބޭނުމީ\nސެޕްޓެމްބަރު 5, 2021 16:10\nކިތަންމެ ވަރަކައްތެޅުނަކަސް ﷲދެއްވި މީހަކައްނޫނީ ވެރިކަމެއް ނުލިބޭލެ ނަޝީދުގެ ވެރިކަމުގަވެސް ކަރެޕާޗަން އިންތިހާ އެއީ ނިޒާމުގެ މައްސަލައެއްނޫން\nސެޕްޓެމްބަރު 6, 2021 09:33\nނިޒާމްގޯހީތޯ އެނިޒާމަށް ޢަމަލުކުރައްވަން ތިއްބަވާފަރާތްތަކުންޢަމަލުކުރައްވާގޮތް ގޯހީތޯ